
Jan Cornelius s-a născut în România, la Reşiţa, a fugit 
de comunism în 1977 şi trăieşte de atunci la Dusseldorf. 
Este scriitor bilingv, de limba română şi limba germană, 
şi traducător de literatură. A studiat franceza şi engleza 
la Universitățile din Timişoara, Dusseldorf şi Stirling şi a 
lucrat mulţi ani ca profesor. în Germania a publicat 
numeroase volume de proză umoristică şi cărţi vesele 
pentru copii, excelent primite de critică şi de cititori. Este 
colaborator permanent la reviste satirice germane şi 
elveţiene şi a scris timp de mulţi ani o serie de 
comentarii umoristice despre Estul şi Vestul Europei 
pentru radioul naţional german (WDR). în România a 
publicat eseuri, povestiri şi comentarii, în care face haz 
de necaz, în Observator cultural, Dilema veche şi 
România literară. A tradus şi a prezentat în mediile 
germane şi în numeroase lecturi publice cărţi ale multor 
scriitori români actuali, Dan Lungu, Denisa Comănescu, 
Matei Vişniec, Florin Lăzărescu, Doina Ruşti şi mulţi alţii. 

în limba română a publicat, printre altele: De ce nu-s 
românii ca nemţii? (Paralela 45, 2019, împreună cu Adina 
Popescu), Aventurile unui călător naiv (Lebăda Neagră, 
2020), A/ doilea e Chaplin (Tracus Arte, 2021), Cum mi- 
am mâncat masca (Paralela 45, 2022), Eu, Dracula şi 


John Lennon (Lebăda Neagră, 2024). 
„Şi cum să ne purtăm în timpul acestei Apocalips e? Să 
fim deosebit de amabili unii cu alţii, desigur. Dar să şi 
încetăm de-a fi atât de serioşi. Glumele ajută enorm. Şi 
să ne luăm un câine, în caz că n-avem deja unul/5 
Kurt Vonnegut, Retrospectivă asupra 
Armaghedonului 
2022 


Jermania 


5 martie 
leri a fost aici o zi splendidă, am vizitat-o pe 
fiică-mea, Andreea, la ţară, la Glesch, la 40 km 
de Dusseldorf, peisajul este idilic. Nepoţelul 
meu, David, 8 ani, este pe deplin mulţumit, a 
adunat un milion de euro pe telefon, la Subway 
Surfers. Nu-i este frică de absolut nimic, doar 


de nutrii, pe câmp ne-a tăiat o nutrie calea şi s- 
a ascuns rapid după mine. în rest, totu-i ok, 
nepoată-mea, Isabelle, 15 ani, şi-a instalat un 
app cu care învaţă limba română, mi-a conjugat 
verbul a fi: eu sunt, tu eşti, el, ea este. Es ist 
einfach, e simplu, a zis, sună cam ca-n franceză. 
Und wie grüßt man, şi cum se salută? întreb. 
Salut, bună ziua! Şi tu ce mai faci, Isabelle? 
întreb. Mulţumesc, bine. Au ajuns primii 
refugiaţi ucraineni în Renania de Nord- 
Westfalia, se fac pregătiri intense. Războiul e la 
trei ore de zbor, şi totuşi de mult aici. 


6 martie 
Am fost la Einbeck s-o vizitez pe mama. Totul 
este ok, pentru cei aproape 100 de ani ai ei, 
mama se prezintă excelent. S-a bucurat mult să 
mă vadă, dar când am adus vorba despre Puțin, 
i-a sărit ţandăra. Eîn Schuft! Un nemernic! Dass 


ich das noch erleben musste! N-am crezut că o 
s-o trăiesc şi pe asta. 


7 martie 

Când m-am întors ieri, din Saxonia de Jos, de 
la Einbeck, la Dusseldorf, am ascultat postul de 
radio WDR pe autostradă, un cunoscut psiholog 
dădea sfaturi populaţiei germane, care este 
cam şocată şi dezorientată. Atâta suferinţă, ce 
dezastru! Mi-e frică, dar oare am voie să-mi fie 
frică? a Întrebat un ascultător. Da, frica-i 
normală, a zis psihologul, dar atenţie să nu 
leşini de frică, mai bine faci cu totul altceva. Eu 
azi m-am bucurat de soare şi cândva chiar am şi 
zâmbit, ba chiar am şi râs, a spus altul, oare 
mai avem voie să zâmbim, să râdem? Hm, da, a 
zis psihologul, ia hai să facem un exerciţiu de 
imaginaţie: închipuie-ţi că fugi dintr-o ţară 
îndepărtată, unde toţi sunt in pericol de 


moarte, unde preferi să ajungi? Varianta A: într- 
o ţară unde oamenii se vaită şi îşi smulg părul 
din cap sau B: într-o ţară cu oameni calmi, care 
mai ştiu să şi rădă? Păi nu? Noroc că s-a cam 
râs la asta. 


8 martie 

La Hart aber fair, un talk-show la televiziunea 
germană, a apărut aseară şi publicista 
ucraineană Marina Weisband din Kiev, care 
trăieşte din anii 590 în Germania. Despre 
neamurile ei, care nu vor să plece din Kiev, 
Marina spune cu lacrimi In ochi: Mătuşa mea a 
spus de la bun început: Aici sunt acasă, nu plec. 
Telefonăm des şi râdem surprinzător de mult. 
Unchiul Kolea este cam surd şi dă televizorul 


atât de tare, incât nu se mai aud împuşcăturile. 
10 martie 


Mai avem voie să râdem? în minunata sa 
carte în cheie ironică Guide to Unhappiness/ 


Ghidul nefericirii, celebrul filozof şi expert în 
teoria comunicării Paul Watzlawick vorbeşte la 
un moment dat şi despre apostolii morali, care 
oricând îţi pot pune întrebarea încuietoare: Cum 
adică, lisus a murit pentru tine pe cruce şi tu 
râzi?! Răspunsul: O nesfârşită tăcere de moarte. 


12 martie 

Joi seara am fost din nou la Langenfeld, la 
tertulia, cercul vorbitorilor de spaniolă. în 
parking, la restaurantul La Piaza, mai era un 
singur loc de parcare, foarte strâmt, între un 
VW şi un Audi. Uşa din faţă a VW- ului era 
deschisă, lângă uşă stătea o pereche la 40 de 
ani. Văzându-mă, au închis uşa şi s-au dat lao 
parte. M-am strecurat cu maşina pe locul liber, 
acţiune în care le-am lovit maşina, mai bine zis 
am atins-o uşor, am mângâiat- o. Tipa mi-a 
bătut în geam, Herr! Herr! Auto getroffen, 


domnu”! Lovit maşina! Pulsul mi-a crescut la 
vreo 150- 200, am coborât geamul. Ich weiß, 
ştiu, zic, sorry, îmi venea să-mi dau cu capul de 
volan sau de oglinda retrovizoare, dar am 
coborât repede. Si acum ce facem? zic, ah, 
immer mit der Ruhe, liniştiţi-vă, alles ok, zice 
tipa, în timp ce el fotografiază zgârieturile, 
două zgârieturi uşoare, dar lungi şi totuşi 
vizibile, în faţă, pe dreapta. Şi maşina 
dumneavoastră are două zgârieturi, zice. 
Perfect, zic, acum pot să merg cu ea in Franţa, 
acolo astea se poartă. La care am zâmbit 
strâmb, adică galben, j'ai ri jaune, cum ar spune 
francezii. Cei doi vorbeau cu greşeli nemţeşte şi 
aveau un puternic accent slavic, sind Sie aus 
Polen, întreb, sunteţi din Polonia? Nu, suntem 
din Rusia. Aha, zic, deci cum reglăm treaba, aş 
vrea să n-o facem prin asigurare. Ok, zic cei doi, 
ne-am Înţeles la 350 de euro, oficial, prin creşterea 


asigurării ar fi fost vreo mie, mi-au dat contactul 
bancar şi eu lor datele personale, Es tut mir leid, îmi 
pare rău, Herrrr Corrrnelius, zice femeia, rostogolind 
puternic r-urile, mda, zic, şi mie-mi pare rău, cel puţin 
dublu. Lângă noi chiar se oprise un tip cu accent de 
Leipzig, aveţi probleme cu ruşii? zice, chemaţi poliţia! 


Alex Popescu Nu le-ai lovit maşina, a fost o 
operaţiime A DE, 
specială ca să le testezi vigilența. 


15 martie 

Un tip vine la un chioşc de ziare în Moscova, 
cumpără ziarul, citeşte atent prima pagină, îl aruncă, 
A doua zi, la fel, vine, citeşte nervos prima pagină, 
aruncă ziarul. A treia zi, vânzătorul nu se poate abţine 
şi-l întreabă: „Dar ce cauţi?” „Un anunţ funerar...” 
„Dar astea nu sunt pe prima pagină.” „Ăla pe care-l 
aştept eu va fi!” 


Adina Popescu Asta e ca-n bancul ăla - în plin 
regim comunist, trei tipi simt luaţi de Securitate şi 
ajung la puşcărie. Fiecare spune cu ce a greşit. 
Primul: Am intrat într-un restaurant, m-am aşezat la 
o masă şi am spus „Mi-e foame!”, au apărut doi şi m- 
au săltat. Al doilea: Eu eram în acelaşi restaurant, 
terminasem ciorba, m-am ridicat de la masă şi am 
zis: „M-am săturat!” Al treilea: 


Domle, eram şi eu în restaurantul ăla, am găsit un 
ziar pe masă şi l-am întrebat pe ospătar: „Asta-i 
România Liberă de azi?” Deci, totul depinde de 


context, iar Rusia nu e departe. 
17 martie 


Coşmarul războiului mă cam dă gata, dar ieri a fost 
o zi cu mult soare şi încercând să intru în normalitate, 
am ieşit la plimbare. Cald, o briză uşoară, peste tot 
brânduşe şi ciripit de păsări, iar pe malul Rinului se 
plimba antigravitaţional un tânăr, nu pe trotuar, ci pe 


o balustradă foarte strâmtă deasupra fluviului. în fine, 
acum ar trebui să fiu la târgul de carte de la Leipzig, 
care s-a anulat, am cunoscut acolo scriitori cu 
duiumul. L-ai cunoscut şi pe Goethe? m-a întrebat 
David. Naturlich, i- am spus, desigur, dar e mult de 
atunci, eram încă foarte tânăr. 


18 martie 

Nu-i bine să te uiţi mereu la ştiri, nu suportă nimeni 
aşa ceva, am citit că la Bremen o femeie după ce s-a 
uitat toată ziua la ştiri, a sunat azi-noapte la poliţie 
afirmând că peştii din acvariul vecinului sunt prea 
zgomotoşi. Deci ia hai să mă duc la cumpărături, la 
Rewe, pun una, alta în coş, dar unde-i uleiul de 
floarea-soarelui? Lume puţină, rezemaţi de perete trei 
vânzători, cămăşi albe cu guler roşu. Wo ist das 
Speisedl, bitte? întreb, unde-i uleiul? Ca la o apăsare 
pe buton râd toţi trei în hohote. Citez: Nu mai avem 
ulei de cinci zile, ha-ha-ha! Păi nu? Am haz, ştiam eu. 


Silvia Colfescu Nu pot să cred. Dacă e adevărat, e 
înfricoşător. Dacă e o glumă, te pune pe gânduri. 

Jan Cornelius Este adevărat. Omul e un animal de 
casă. Şi câmii îşi îngroapă ades oasele pe care nu le 
mănâncă. în germană există un cuvânt des folosit 
pentru tipul ăsta de cumpărături: Hamsterkauf: 
cumpărături de hamster, de hârciog, pentru că acest 
animal multinațional face mereu 

panicat provizii. La izbucnirea covidului a fost bătaie 
pe hârtia igienică, acum e uleiul la rând. Se ştie că 
hamsterii nu pot zbura şi că n-au mei creier. 


19 martie 
La Krefeld, citesc in ziar, a oprit ieri la o benzinărie 
un Audi A5 gri, cu număr de înmatriculare fals. Un 
bărbat cu mască a coborât din maşină şi a făcut 
plinul, în timp ce o femeie mascată 11 aştepta ţinând 
de şase, apoi au plecat în trombă. Bonnie and Clyde, 
versiunea 2, 20 euro litrul. Hoţi de benzină şi violenţă 


în Jermania, lumea devine tot mai agresivă, ieri la 
meciul Vfl Bochum - Borussia Monchengladbach, în 
minutul 69, arbitrului asistent i s-a aruncat în cap cu 
un pahar cu bere. în Ucraina e un război cumplit, dar 
există pe aici idioţi care vin la meci şi aruncă cu bere, 
das Bier soli man lieber trinken, berea-i aici ca s-o 
bem şi nu să aruncăm cu ea, a comentat revoltat 
Hans-Peter Villis, şeful clubului Bochum, adăugând: 
noi am produs chiar şi un video înainte de joc, în care 
rugăm spectatorii să bea berea şi nu s-o arunce. în 
final, meciul a fost oprit definitiv, arbitrul a fost dus la 
spital, iar spectatorii s-au dus acasă şi au băut bere. 


22 martie 
Aseară am stat cu Carmen şi am revăzut la 
televizor genialul film Smoke cu Harvey Keitel şi 
William Hurt, scenariul Paul Auster. Şi apropo de viitor 
şi de ce-o sâ mai fie anul ăsta şi la anul şi apropo de 


sfârşitul pandemiei şi de endemie şi de război, una 
dintre cele mai tari discuţii despre viitor are loc in 
acest film: 

Auggie Wren (Harvey Keitel): Dacă ceva se 
întâmplă, se întâmplă. Şi dacă nu, nu. Pricepi? 
Niciodată nu ştii ce-o să se întâmple în 
continuare. Şi m momentul în care crezi că ştii, 
exact în momentul ăla ştii un rahat Asta se 
numeşte paradox. Pricepi? 

Jimmy Rose (Jared Harris): Da, Auggie, 
pricep. Hm, şi când habar n-ai de absolut 
nimica, ăsta-i paradisul Asta-i după ce mori şi 
urci la cer şi stai la taclale cu îngerii 

Şi tot în filmul acesta, o poveste despre 
opera de artă şi viaţa reală: 

Paul (WiUiam Hurt): Suntem în anul 1942, 
ok? Vorbesc despre unul dintre cele mai sinistre 
momente din istoria omenirii, asediul 
Leningradului. Cinci sute de mii de oameni mor 


în locul ăla şi printre ei se află şi scriitorul 
Bahtin, prins în locuinţa sa, așteptând să fie 
ucis în orice moment Are o groază de tutun, dar 
n-are hârtie de ţigări Aşa că ia paginile unui 
manuscris, la care lucrează de zece ani, şi le 
rupe să-şi ruleze ţigări. Era unicul exemplar. 
Dacă te aştepţi să mori, ce-i mai important, o 
carte bună sau o țigară bună? Aşa că s-a pus pe 
fumat şi încetul cu încetul şi-a fumat cartea. 


25 martie 

Gigei se uită la poze vechi: Mami, cine-i 
nenea ăsta tânăr cu muşchi şi bucle? E tatăl 
tău. Da?! Şi atunci cine-i grasul ăla chel care 
locuieşte la noi? Mda, părul şi mai ales freza 
sunt o mare problemă mereu, de pildă, 
cântăreaţa Ronia Maltzahn a vrut să cânte chiar 
astăzi, vineri, la o demonstraţie a mişcării FFF, 


Fridays For Future, la Hanovra. Dar n-are voie 
să urce pe scenă, de ce nu? Are cam multe 
bucle â la Bob Marley, numite dreadlocks. 
Sorry, dar tu nu poţi cânta cu dreadlocks, i-au 
scris ieri organizatorii, prin freza ta îi jigneşti 
pe toţi oamenii de culoare cu dreadlocks, citat: 
„Tu n-ai dreptul să-ţi însuşeşti freza lor fără să 
fi fost exploatată sistematic cum au fost ei.” 
Am citit asta de vreo patru ori, ceea ce mi-a 
cam pus mintea pe bigudiuri sau vorba lui 
Eugene lonesco: Şi ce mai face cântăreaţa 
cheală? Se piaptănă. Noroc că n-are dreadlocks, 
nu? 


26 martie 
leri am fost cu maşina în zona Hautes 
Fagnes, în Belgia, unde, la un moment dat, a 
trebuit să mă decid între două drumuri - la care 
mi-am amintit de simbolica poezie a lui Robert 


Frost „The Road Not Taken”: 

„Two roads diverged in a yellow wood, 

And sorry I could not travel both...” 

„Două drumuri s-au despărţit In galbena 
pădure, 

Din păcate nu puteam să le urmez pe 
amândouă...”  întorcându-mă  după-masă în 
Jermania, drumul cu maşina a dus câţiva 
Kilometri prin Belgia, apoi prin Jermania, apoi 
din nou prin Belgia. La un moment dat nu mai 
ştiam în ce ţară mă aflu, la care mi-am amintit 
de filmul american Dacă e marți, e Belgia, dar 
ieri a fost vineri, aşa că am aterizat la 
Monschau, un orăşel medieval german numit 
Montjoie în franceză. La Montjoie am băut o 
cafea, deasupra capului meu era atârnată o 
colivie cu doi papagali de plastic, ceea ce mi-a 
amintit de Julian Barnes, care a scris romanul 
Papagalul lui Flaubert, Flaubert avea şi el un 


papagal de plastic pe masa lui de lucru, pentru 
inspiraţie. 

După cafea, m-am ridicat neinspirat în 
picioare şi m- am lovit cu capul de colivia cu 
papagali, drept care mi- am amintit de filmele 
lui Chaplin, care se lovea şi el brusc de diferite 
obiecte. 

Ajuns înapoi la Dusseldorf, am constatat că 
rezervorul de benzină era aproape gol, drept 
care mi-am amintit că era bine să fac plinul în 
Belgia, acolo benzina e mult mai ieftină, aşa 
cam cu 30 de cenți la litru, deci m-am întors o 
sută de kilometri în Belgia şi am făcut plinul, ei 
nici chiar aşa, dar poanta îmi place. 


28 martie 
Azi-noapte, la Hollywood, în timpul decernării 
Oscarurilor, Will Smith s-a urcat pe scenă şi i-a 
tras o palmă live lui Chris Rock. Na, şi? The 


show must go on, gala a continuat cu bucurie. 
La Stuttgart, sâmbătă, au apărut la un 
supermarket două femei şi trei bărbaţi care au 
vrut să cumpere 50 de litri de ulei. Când şeful 
magazinului a refuzat, bărbaţii au ieşit în stradă 
şi s-au întors cu pietre, un vânzător a apărut cu 
un făcăleţ, iar cumpărătorii s-au împărţit în 
două tabere. Din fericire, totul s-a terminat cu 
happy-end, ca la Hollywood. 


2 aprilie 

Din Suedia, Daniela a relatat ieri: „Păcat că 
n-a fost decât o glumă de 1 aprilie. O bibliotecă 
din Stockholm a publicat ieri pe site-ul ei 
informaţia că, atunci când restituie cărţile, 
cititorii vor fi obiigaţi să dovedească faptul că 
le-au citit cu adevărat. Astfel, ei vor trebui să 
răspundă la o serie de întrebări ale personalului 
bibliotecii, privitoare la acţiunea cărţii şi la 


personajele ei. Dacă cititorul nu poate convinge 
în felul acesta că a citit cartea, va trebui s-o ia 
din nou acasă şi să se pregătească pentru 
viitorul interogatoriu.” 

Am citit asta şi m-am tot gândit... La 
biblioteca oraşului Reşiţa, la Casa de cultură, 
am împrumutat primele două cărţi - eram prin 
clasa a treia - şi prietenul meu Puiu a 
împrumutat tot două, simultan. într-o 
săptămână le-am terminat, ştiu că una dintre 
ele era Morcoveaţă de Jules Renard. Când le-am 
dus înapoi, iar bibliotecarul ne-a întrebat de ce le 
returnăm aşa de repede, necitite, i-am zis că le-am 
citit pe toate patru, fiecare dintre noi, şi s-a supărat 
că-1 luăm în balon. După ce ne-a supus unui test 
încrucişat, s-a liniştit. Cred că asta e schema din care 
s-au inspirat suedezii alaltăieri. 


Dana Lungu Am pâăţit şi eu la fel, la Biblioteca din 


Botoşani, eram prin clasa a doua... Aşa de urât s-a răstit 
la mine bibliotecara, că am uitat pe loc ce citisem! Ea a 
trântit nervoasă cartea că pierde timpul cu proaste ca 
mine, iar eu de atunci, când vedeam că e de serviciu 
scorpia, făceam cale-ntoarsăi Cât ar fi vrut ea, dar tot 
nu m-am lăsat de citit! 


5 aprilie 

Gata! Din 3 aprilie în Jermania nu mai trebuie 
respectate niciunde regulile covidului, cu excepţia 
locurilor unde mai trebuie respectate, dar conform 
ultimelor reguli, nici acolo nu mai trebuie respectate, 
numai dacă trebuie sau dacă nu trebuie, mai vedem 
noi. La şcoli se aplică aceleaşi reguli, dar numai atunci 
când se aplică, mai vedem noi. Şi toţi cei de la 18 ani 
în sus trebuie vaccinaţi, şi dacă nu, cei de la 50 de ani 
în sus, ba nu, ba da, or mai fi sănătoşi ăştia? în fine, 
eu unul sunt vaccinat de trei ori, două vaccinuri plus 


un vaccin booster, şi o să mă mai vaccinez o dată, dar 
asta nu e nimica, am citit ieri în ziar de un tip din 
Saxonia, care s-a vaccinat de 87 de ori contra 
covidului, optzeci şi şapte! Ce-i sigur e sigur. Uneori 
omul ăsta a reuşit să obţină până la trei vaccinuri pe 
zi, în centre diferite de vaccinare. Dar a urmat 
demascarea la un centru de vaccinare din Dresda, 
unde deja se vaccinase de câteva ori, dar de acolo a 
reuşit să fugă. însă la următoarea tentativă de 
vaccinare, la Eilenberg, a fost chemată poliţia, după 
care n-a mai fost vaccinat, ci arestat şi dacă a scăpat 
din nou, se mai vaccinează şi astăzi, da, mare-i 
grădina! Sau cum zice Sorina: Mi-e dor de timpul cu 
Corona. Pe vremea aia mai aveam şi motive de râs! 
Păi nu? Păi da, ce vremuri frumoase! 


7 aprilie 
Acum o oră am venit cu tramvaiul din Altstadt 
acasă, lângă uşă un tip la 25 de ani cu masca pe 


bărbie vorbea la telefon în română de-o datorie de-a 

lui de 600 de euro, bani pe care cică acum ii avea, dar 

nu-i putea da înapoi pentru că nu-l găsea pe creditor, 

care se ascundea de el, aici tramvaiul a ajuns la Bilker 

Kirche, ei, uite biserica, a 

zis făcându-şi cruce, cobor în plm*, gata. 

* Wiktionary: Din cauza sensului său literal, această 
expresie este folosită doar de bărbaţi în România, deşi 
o folosesc şi unele femei. 


Ovidiu Toma Poate aşa se numea staţia de tramvai: 
Plm. 


Jan Cornelius O fi denumirea livrescă, noi îi zicem 
Bilker 


Kirche. 


8 aprilie 
Ideea că Dumnezeu, „der Gott”, este un bărbat cu 
barbă lungă şi albă trebuie de acum depăşită, a decis 
ieri, la un congres la Dusseldorf KjG, Asociaţia Tinerilor 


Catolici (80.000 de membri), şi Gott să nu se mai scrie 
în viitor discriminatoriu „Gott”, ci „Gott acest plus 
adăugând lui Dumnezeu femininul. Deci în viitoarele 
rugăciuni: Cred în tine, Dumnezeule plus! Şi ce-i cu 
Sfântul Duh? Şi ce-i cu lisus? Şi aici ar fi loc pentru mai 
bine. O, Doamne, dă-le mintea cea de pe urmă 
idioţilor tăi plus, amin! 


Mariana Bărbulescu Oare ce ospiciu secret şi-a 
deschis larg porţile? 

Vasile Brînzănescu Oricum, neutrul a fost introdus 
de oamenii nehotărâţi! 

Jan Cornelius Neutrul nu există decât în română şi 
în germană, pe când francezii, spaniolii şi italienii 
sunt mai hotărâți, au doar masculinul şi femininul, 
iar englezii au renunţat complet la genuri, de aceea 
au şi ieşit din UE. 


Şi apropo de Gott: Preotul se întâlneşte cu rabinul. 
Preotul zice: Rabinule, m-ai învăţat o mie de 


lucruri, dar nu m-ai învăţat să interpretez Talmudul. 

Rabinul zice: Tu, nefiind evreu, nu vei pricepe 
Talmudul, 

Preotul continuă să se roage de rabin să-l înveţe 
Talmudul. 

în final, rabinul acceptă şi zice: Accept să te învăţ 
Talmudul dacă îmi răspunzi la o întrebare. 

Preotul zice: Care e întrebarea? 

Rabinul zice: Doi bărbaţi cad într-un horn de casă. 
Jos unul iese murdar şi celălalt iese curat. Care dintre 
aceşti doi oameni se duce să se spele? 

Preotul răspunde: Cel murdar se duce să se spele. 
Cel curat nu se duce să se spele. 

Rabinul zice: Ţi-am spus eu că nu vei pricepe 
Talmudul. Contrariul e adevărat: Cel curat se uită la 
cel murdar şi se gândeşte că şi el e murdar şi se duce 
să se spele. Cel murdar se uită la cel curat şi se 
gândeşte că şi el este curat şi nu se duce să se spele. 

Preotul spune: Nu m-am gândit la asta. Pune-mi, te 


rog, altă întrebare! 

Rabinul spune: Doi bărbaţi cad printr-un horn 
de casă. Unul iese curat şi unul iese murdar. 
Care dintre cei doi se duce să se spele? 

Preotul răspunde: Foarte simplu. Cel curat se 
uită la cel murdar şi se gândeşte că şi el e 
murdar şi se duce să se spele. Cel murdar se 
uită la cel curat şi se gândeşte că şi el e curat şi 
nu se duce să se spele. 

Rabinul răspunde: Fals! Cu logica ta nu vei 
pricepe niciodată Talmudul. Cel curat se uită în 
oglindă şi vede că e curat şi nu se duce să se 
spele. Cel murdar se uită în oglindă şi vede că e 
murdar şi se duce să se spele. 

Preotul zice: Dar nu mi-ai spus că e şi o 
oglindă acolo. 

Rabinul răspunde: Ţi-am spus că nu vei 
pricepe Talmudul. Ca să pricepi Talmudul, 
trebuie să te gândeşti la toate posibilităţile. 


Preotul zice: Of! Hai, te rog, să mai încercăm 
o dată. Pune-mi altă întrebare! 

Rabinul zice: Pentru ultima dată: Doi bărbaţi 
cad printr-un horn de casă. Unul iese curat, 
celălalt iese murdar. Care dintre aceştia doi se 
duce să se spele? 

Preotul răspunde: Păi, acum e foarte simplu. 
Dacă nu e nicio oglindă acolo, cel curat se uită 
la cel murdar şi se gândeşte că şi el e murdar şi 
se duce să se spele. Cel murdar se uită la cel 
curat şi se gândeşte că şi el este curat şi nu se 
duce să se spele. Dar dacă este o oglindă acolo, 
cel curat se uită în oglindă şi vede că e curat şi 
de aceea nu se duce să se spele. Cel murdar se 
uită în oglindă şi vede că e murdar şi se duce să 
se spele. 

Rabinul răspunde: Ţi-am spus că nu vei 
pricepe niciodată Talmudul. Logica ta e greşită. 
Spune-mi, te rog, cum e oare posibil ca doi 


bărbaţi să cadă într-un horn de casă şi unul să 
iasă jos murdar şi altul curat? 


15 aprilie 

Avem cu toţii o hibă, ba chiar mai multe - sau a 
scăpat cineva întreg în ultimii ani? Terorism, covid, 
izolare, însingurare şi acum războiul... Deşi realitatea 
de azi nu e deloc veselă, important e să nu ne 
pierdem umorul, umorul îi ajută pe cei care-1 practică 
pentru că ei nu se resemnează, ci sfidează, spune 
Sigmund Freud, creatorul psihanalizei. Ei da, e foarte 
indicat să râdem, asta ne dă energie şi echilibru, 
problema e că ne cam lipsesc motivele. Na, şi? La 
Dusseldorf, la Universitatea populară, de mult se oferă 
cursuri de Lachyoga, yoga prin râs, râs fără motiv 
deci, un râs care se induce în mod voluntar, există 
cursuri pentru începători şi pentru avansați. Vecinul 
meu de scară Wolfgang e deja doctor în râs fără 
motiv, dar fiind timid, râde cel mai bine când e singur 


în pivniţă. Asta-mi aminteşte de bunicul meu, care 
râdea cel mai bine în pod, unde-şi ţinea damigeana cu 
ţuică. 


Vali Damian Râzi şi lumea o să râdă cu tine. Plângi şi 
o să plângi singur. Sforăie şi ai să dormi singur! Eşti 
tânăr şi prost? Nu fi trist, tinereţea trece. 


16 aprilie 

Klaus Muller de la partidul verzilor din jermania s-a 
gândit ieri să-l scoatem din minţi pe Puțin 
economisind energie, deci să nu mai facem duş zilnic, 
ce-i asta?! Da, rafinată idee, cu puţin noroc, mirosul 
picioarelor nespălate va ajunge până la Moscova 
ucigându-1 pe acest criminal. Dar acuma serios: în loc 
de-a face duş doar o dată pe săptămână, am putea 
face duş câte doi. însă înainte stingem lumina, păi nu? 


Hu N'Go Eu am început să citesc pe întuneric. 


17 aprilie 
Duminică, soare. Sunt în parc cu câinele, arunc 
mingea, el mi-o aduce înapoi, arunc mingea, el mi-o 
aduce înapoi, oare mi-aduce mingea înapoi deoarece 
crede că vreau s-o arunc? 


21 aprilie 

One flew over the cuckoo's nestj Zbor 
deasupra unui cuib de cuci, genialul film al lui 
Milos Forman, a fost prima peliculă pe care am văzut- 
o în Vest, în 1978, proaspăt scăpat din imensa casă 
de nebuni a comunismului. Se zice că nimic nu-i 
întâmplător. Personajul principal, doar aparentul sărit 
de pe fix şi foarte realul rebel cu o imensă poftă de 
viaţă Randle McMurphy, magistral jucat de Jack 
Nicholson, le spune celor închişi la ospiciu, unde este 
şi el internat cu forţa: „Mă, băieţi, vă plângeţi că 
detestaţi balamucul, dar n- aveţi curajul s-o luaţi din 
loc. Sunteţi cu toţii demenţi!” Regizorul Milos Forman 


a trăit în Cehoslovacia până în 1968, când au intrat 
ruşii cu tancurile în Praga făcând praf orice reformă 
de liberalizare, aşa că orice asemănare a peliculei cu 
realitatea de ieri şi de azi nu este deloc 
întâmplătoare. Hip hip hooray pentru Jack Nicholson, 
genialul clovn cu rânjet in confundabil, care 
împlineşte mâine 85 de ani şi care privind înapoi a 
declarat: „Cândva am încercat să fiu normal. Au fost 
cele mai catastrofale două minute din viaţa mea.” 


Gabriela Cristescu Am început să citesc Aventurile 
unui călător naiv. Părerea mea e că ai pus ochii pe 
românaşi, ca să murim de râs. 

Mallorca 


22 aprilie 
Sunt într-un avion spre Mallorca, mă uit pe geam, 
oare ceea ce se vede este aripa avionului sau o 
farfurie zburătoare în formă de aripă, care urmăreşte 


avionul? Stewardesa a râs când am întrebat-o. Şi 
stewardesa o fi într-adevăr sterwardesă sau este un 
extraterestru? 


Exun Amchory Normal, e un ozeneu, iar stewardesa e 
sigur de-a lor, nu mai vorbi cu ea! 


25 aprilie 

Azi-dimineaţă am fost la Valldemosa, unde Chopin 
a stat cu George Sand, George Sand purta pantaloni 
şi fuma, Chopin purta pantaloni şi nu fuma, fiind 
amantul lui George Sand, care era divorțată cu doi 
copii, ea şi-a lăsat bărbatul şi era cu şase ani mai 
mare decât Chopin, aşa a spus ghidul, care avea 
mania cifrelor, Chopin nu era căsătorit şi nici divorţat, 
asta a fost în 1838, cei doi amanți extravaganţi au 
stat 56 de zile la mănăstire, îi cam bârfeau vecinii... 
Chopin se născuse în 1810 şi era cu şase ani mai 


tânăr decât George Sand, care s-a născut în 1804, aşa 
a spus ghidul, care avea mania cifrelor, adăugând 47 
de alte cifre până când au început sâ-mi fluture 
urechile şi, molipsindu-mă de la ghid, am făcut şi eu 
un calcul: dacă Chopin s-ar fi născut în 1790, ar fi fost 
cu 24 de ani mai bătrân decât George Sand, ar fi 
putut să- i fie chiar tată, m-am gândit, apoi, la ieşirea 
din 

Valldemosa, am văzut-o brusc pe bunica lui Chopin, 
născută în 1764. 


26 aprilie 

în Spania, ca şi în Franţa există obsesia băgării 
marginilor păturii cu tot cu cearşaf pe sub saltea la 
făcutul patului, te vâri în pat ca intr-un plic şi-ţi 
rămâne numai capul afară. leri am vorbit cu 
camerista, i-am dat zece euro ca să n-o mai facă, a zis 
că da, dar nu s-a ţinut de cuvânt. Prietena mea 
Adriana a păţit acum trei luni exact la fel, în insula 


Saint-Martin. Aş zice că există o conspirație 
internaţională a cearşafurilor, degeaba încui uşa, 
camerista are o cheie a ei şi intră. Plus de asta, azi- 
noapte m-am trezit cu Bill Gates sub plapumă, nu i-a 
ajuns cu vaccinatul! Când m-am trezit plecase, deci 
atenţie când vă băgaţi în pat! 


Mariana Gott-Shmilovitch Nu numai în Spania şi 
Franţa, Jan, la fel e şi în Grecia, sufăr din cauza asta 
de două zile la Salonic. 

Jan Cornelius Deci au pus mâna şi pe Grecia! 
Mirela Rosian Chiar şi în Italia fac aşa. 

Mar a Thaler Primul lucru pe care îl fac când intru 
într-o cameră de hotel: trag cu furie cearşafurile 
afară. Ziua e salvată. 

Andreea Bouaru în spaniolă chiar există expresia 
„a se băga în plic” (meterse en el sobre), cu sensul 
de „a merge la culcare”. 

Mariana Toth Şi la noi se practică! Şi nu ştiu cum le 
îndeasă aşa tare, că nu am reuşit să le scot! 


27 aprilie 

Sunt la Port Andratx, am băut o cafea decofeinizată 
fără zahăr, fără apă şi fără ceaşcă, înainte am 
amestecat bine, bine cu linguriţa. A fost gratis, nu m-a 
costat decât bacşişul, 5 euro. Dar apropo de apă, 
prudenţa e mama sănătăţii, în Mallorca nu beau 
niciodată apă nefiartă, o fierb atâta timp până se 
evaporă cel puţin 100%, numai aşa dispar complet 
microbii. Se bea cu înghiţituri mici, mici, una la 15 
minute. 


Şerban Foarţă Nu uita cuțitul fără lamă, căruia-i 
lipseşte mânerul! 
Călin Mihăilescu Ochelarii tăi au lentile? 


28 aprilie 
Cel mai mult ieri, în Port Andratx, mi-a plăcut să 
pronunţ acest cuvânt Andratx, la ultimele două litere 
mi- am fracturat limba. 


Jermania 


29 aprilie 

Ce fain, sunt din nou în Jermania! Dar am aterizat, 
din păcate, la Dusseldorf şi nu la Göttingen. Aflu cu 
bucurie că Göttingen va fi primul oraş din Jermania 
unde la piscinele publice se va putea înota oben ohne, 
topless, cu sânii goi adică. Să vezi şi să nu crezi, de la 
1 mai la 31 august va fi o fază de test, dar după aceea 
va deveni obligatoriu. Sper! Este o măsură care 
vizează egalitatea între sexe. De la sânii noştri nu 
porneşte niciun pericol, afirmă asociaţia „Gleiche 
Brust fur alle”/ „Cerem egalitatea sânilor!”. Super, 
trăiască înotul pe spate! 


Marcel  Tolcea  Capitaliştii înoată pe spatele 
proletariatului. 


Horst Samson Mi-am luat deja 
a2abpaament! 

Aseară am fost la Mitsubishi Electric Halle, la un 
concert al lui Joe Bonamassa, probabil cel mai bun 
chitarist din lume la ora actuală, la 12 ani cânta deja 
cu B.B. King! E incredibil, şapte mii de oameni, deci 
cât cuprinde sala, au stat cu gura căscată, in delir - şi 
asta fără mască, aşa am observat că s-a terminat 
pandemia! îmi luasem bilet în faţă, rândul 7, ca să văd 
bine, bine - şi am văzut cât de mult au crescut nemţii 
în ultima vreme, căci Taman în faţa mea stăteau trei 
tipi de cel puţin 2,5 metri, eu sunt un pitic, am doar 
1,82 m. Şi, Doamne, ce s-a mai îngrăşat lumea, lângă 
mine şedea un tip la 180 kg, scaunele sunt înguste, 
aşa că m-a îngropat sub el, aşa că m-am ridicat, aşa 
că m-am dus într-o parte, urcând pe nişte trepte, şi 
brusc am văzut scena: da, nu visam, Bonamassa era 
acolo! 


7 mai 

Dzieh dobry, bună dimineaţa, Radoslawa din 
Polonia, în blocul de lângă noi se vor muta la etajul trei 
nişte vecini noi. Chiar acuma sunt doi meseriaşi 
polonezi acolo care le renovează locuinţa, se aude un 
burghiu: Brrrrrrrrr! Apoi câte-un strigăt disperat: 
Kurwa! larăşi burghiul:  Brrrrrrrrrrr! şi iarăşi strigătul: 

Kurwa! 

Brrrrrrr! şi tot aşa... Şi-o fi găurind ăla mâna sau ce 
vrea să ne spună autorul cu aceste strigăte? O întreb 
pe Radoslawa pe chat. Răspunsul: Păi, poate să ne 
spună orice, depinde de context, aha, zic, deci în 
germana modernă: Fuck! în rest: tot azi dimineaţă aud 
la ştiri că în Toscana a fost confiscat ieri unul din 
iahturile lui Puțin, 140 m lungime, nu costă decât 650 
de milioane de dolari. 


E acolo o piscină al cărei fund poate fi ridicat până la 
nivelul podelei şi, brrrr, kurwa!, folosit ca ring de dans. 


Sorin Mitulescu Poloneza, o limbă imposibilă, noroc 
cu curva pe care o ştim şi noi. 

Steinar Lone lar dacă eşti cu maşina în Italia, pe 
drumuri sinuoase, vei vedea multe semne „Curva 
pericolosa”. Enormi Stationis Dzieri dobry! O kurwa! 


8 mai 

Relaţia dintre scriitori şi pisici poate fi calificată 
drept minunată şi foarte cinstită, ba chiar mângâiată 
şi miorlăită. Hemingway, Bukowski, Brodsky, Camus, 
Sartre, Duras, Prevert etc. - toţi s-au fotografiat cu 
pisicile, dat fiind că pisicile i-au inspirat în ce-au scris. 
Eu nu fac parte nici pe departe din galeria aceasta. Eu 
neavând idei, pentru mine scriu pisicile. Astă-vară, în 
Franţa, o pisică mi-a scris un poem. Cum am ieşit din 
cameră, cum s-a urcat pe masă şi l-a tastat cu laba: 

DSZZZVYYOOPWWLOP, 

Poemul face parte din ciclul SSWYLMTR, e scurt, 
dar rafinat şi ermetic. E un text beton, ţâţă de mâţă, 
ce mai! Sau ce miau! ca să citez poetul. Sau ham, 
ham! cucu! cucurigu! ca să citez criticii. Sau ca să-l 
citez pe Mark Twain, cu pisica în poală: încrucişarea 
pisicii cu omul ar duce la o îmbunătăţire radicală a 
omului şi la deteriorarea pisicii. 


Alexandra Tudor Sunteţi cel mai simpatic om din 
lume! Şi mie îmi mai scriu pisicile diverse, dar având o 
meserie tehnică, întotdeauna am zis că sunt nişte 
formule, pe unele le-am şi aplicat în calculele mele în 
mod inovativ. 


Jan Cornelius Da, există şi pisici savante, mereu 
cercetează în întuneric. 


9 mai 

Atenţie, azi e luni, ziua de luni e cea mai neiubită zi 
a săptămânii - vorba lui Bob Geldof: „Tell me why? | 
don't like Mondays.” Lunea merg toate pe dos, şi noi 
ce facem? A şaptea parte din viaţă ne-o petrecem 
lunea. Statistica spune că 29% dintre oameni întârzie 
lunea la lucru, cam cu 30 de minute, dar lunea trecută 
lţic a întârziat cu fix două ore, spunându-i şefului său 
Ştrul: „îmi pare rău, boss, dar azi-dimineaţă am 
devenit tată şi de emoție am uitat să sun.” „Ok”, zice 
Ştrul, „ăsta-i un motiv serios de întârziere, sincere 
felicitări! E băiat sau fată?” „Nu ştiu încă, voi şti peste 
nouă luni.” 


10 mai 

Unul dintre enunţurile mele preferate face parte din 
Alice în Ţara Oglinzilor de Lewis Carroll: „în ţara asta 
trebuie să fugi foarte repede ca să rămâi acolo unde 
te afli. Şi ca să ajungi în altă parte, trebuie să fugi cel 
puţin de două ori mai repede decât eşti în stare”, îi 
spune Regina Roşie lui Alice. Şi apropo de fugă: Doi 
turişti în deşert. Apare un leopard. Unul dintre turişti 
îşi încalţă rapid adidaşii. „Tu nu eşti normal, doar nu 
crezi serios că vei fugi mai repede decât leopardul?”, îl 
întreabă celălalt. „Nu, dar voi fugi mai repede decât 
tine şi mi-e de-ajuns.” 


11 mai 
în germană, „Gewicht” înseamnă „greutate” şi 


„Gedicht”, „poezie”. 

— Was war Ihr letztes Gedicht? Care a fost ultima 
dumneavoastră poezie? m-a întrebat cardiologul ieri la 
controlul anual. 

— Wie bitte?! Poftiţi? zic surprins, ich habe schon 
lange kein Gedicht mehr geschrieben, n-am mai scris 
de mult poezii! 

— Gewicht, Gewicht, zice. 

Mda, ce prozaici sunt medicii! 


Mamier Angela Nache Prozaici, dar mulți dintre ei 
imenşi autori... 

Jan Cornelius Cehov, Bulgakov, Brumaru, Döblin, 
Gottfried Benn, Arthur Schnitzler, Celine, Stanislav 
Lern... 


12 mai 

Marele Salvador Dali a fost foarte puternic 
influențat de Velâzquez: „Mustaţa mea copiază 
mustaţa lui Velăzquez, pe care însă am lungit-o pe 
ambele părți”, a recunoscut Dali. „Partea stângă a 
mustăţii i-am vândut-o însă lui Yoko Ono, cu zece mii 
de dolari. Dar era falsă.” Şi încă ceva genial a spus 
Dali, după ce s-a tot gândit: „Problema cu tineretul de 
azi este că nu-i mai aparţin.” Ăsta da adevăr, păi nu? 


13 mai 
Sunt în Olanda, am văzut mii de lalele magnifice, 
canale, mori de vânt olandeze, Gouda veche, marea, 
dar am văzut şi asta: şi aici au pus mâna pe plapumă, 
şi aici bagă pătura sub saltea, chiar dacă numai jos, la 
picioare. Aşa începe! 


Georgeta Petrescu Şi eu spun că este conspirație 


internaţională. Şi eu păţesc asta oriunde merg. Nu 
înţeleg. 

loana Bentoiu Groaznic. Toată Elveţia înfaşă oamenii 
aşa. Vă mulţumesc pentru această revoltă în numele 
libertăţii picioarelor! 


15 mai 

Drumul de la hotel până la Marea Nordului, la plajă, 
e foarte simplu: urci treptele, ieşi pe uşiţa de lemn din 
spate, urci dealul, o iei prin pădure la stânga, mergi, 
mergi, apoi a treia cărare la dreapta, din nou stânga, 
apoi dreapta, cobori, urci alt deal, faci dreapta la o 
bancă de lemn, mergi, mergi, apoi vine un tufiş mare, 
treci pe lângă el, cobori, urci pe o dună de nisip, la a 
treia tufă cobori, urci, cobori în nisipul până la 
genunchi, şi gata! Deja eşti la plajă! Asta conform 
informaţiilor de la recepţia hotelului, care adaugă: 
drumul e foarte scurt. Aşa şi este, după vreo 200 de 
minute de mers, am şi ajuns. Mă întind pe plaja pustie, 
aţipesc, brusc simt o limbă umedă şi fierbinte care-mi 
linge pătimaş buzele, urechile, nasul, ce-i al lor, e al 
lor, câinii olandezi sunt mai mumoşi şi mai simţitori 
decât Bubico. 


loana Bianca Miulescu Dacă indicaţiile sunt exacte, 
poate mă duc şi eu la plajă. 


Citesc: O indiancă din oraşul Haridwar şi-a dat fiul şi 
nora în judecată pentru că cei doi sunt căsătoriţi de 
şase ani şi încă nu au copii, au fost chiar şi în luna de 
miere, în Thailanda, şi nimica! Reclamanta cere 
620.000 euro despăgubire pentru suferinţa de-a nu fi 
încă bunică. în caz că tribunalul decide că cei doi vor fi 
obligaţi să aibă totuşi un copil, unul dintre tineri va fi 


obligat să facă naveta, perechea s-a despărţit între 
timp. 
17 mai 

Sunt din nou la Dusseldorf şi tocmai citesc că în 
Coreea de Nord decide statul ce freză ai voie să porţi, 
conducerea trebuie să aprobe nu doar ce ai în cap, ci 
şi pe cap. Bărbaţii trebuie să se orienteze după freza 
lui Kim Jong-un, profitând totuşi de multă libertate: la 
frizer există un panou cu frezele permise şi ei pot 
alege între 21 de freze diferite, iar femeile între 22, 
aceste freze remarcându-se prin faptul că nu se 
deosebesc deloc intre ele. 


Maria Tonca Era un afiş la intrarea într-o frizerie: 
„Tuns - 30 lei. Tuns după preferinţe - 50 lei.” 

Anca Netedu De vreo 25 de ani încerc să-mi schimb 
freza, merg la coafor, dar când ajung acasă nu observă 
nimeni schimbarea de look. Coafeza mea a studiat 
precis hairstyling în Coreea de Nord. 


România 


Bucureşti 


24 mai 

Am aterizat la Bucureşti, sunt la aeroport, la 
taxiuri, iată ce aud cu urechile mele: Nu poţi să urci, 
cum să urci fără bilet? Cum de unde să iei bilet, de la 
automat, da, înapoi în clădire! Dar hai că te iau şi 
fără! Dar să ştii că nu-mi merge aparatu', dar urcă. 
Da, 30 de euro. Nu, dom'le, nu te ţin de fraier! Bine, 
atunci 25. Nu, dom'le, nu te ţin de prost. Hai, urcă, 


mai vedem noi! 

La recepţia hotelului: Camere libere?! Unde?! La 
noi?! Nu ştiu, de un’ să ştiu. Uitaţi-vă la booking.com, 
aha, v-aţi uitat deja! Păi mai uitaţi-vă! 

La farmacie, unde mă duc să iau xanax, unul în faţa 
mea: Dă-mi aia şi aia şi aia! Cum?! Aia nu ai?! Atunci 
aia. Aha, văd că ai şi aia! Două. Ba nu, trei! După un 
sfert de oră, eu: Ce multe medicamente luaţi, domnu', 
sunt toate pentru dumneavoastră? Da, ce să fac, eu 
nu iau niciodată medicamente, dar mă pune soţia să 
iau! 

Stau şi cuget: Lumea-i o casă de nebuni, dar aici e 
precis centrala. 


Mariana Bărbulescu Bine ai venit în lumea 
noastră! 


25 mai 

în lift, la hotel, azi-dimineaţă, un tip la 50 de ani, cu 
ochelari de soare. Intru, bună dimineaţa, zic, nimica, 
buna dimineaţa, zic ceva mai tare, se uită lung la 
mine, como se dice buenos dias en rumano, zice, aaa, 
zic, espanol! bună dimineaţa, se dice, zic, gracias! 
zice, ne despărţim, hasta luego, la revedere, zic, apoi 
îmi beau cafeaua, când ies din hotel îl văd după colţ cu 
un alt tip, vorbesc între ei o română neaoşă. în rest, se 
schimbă rapid şi oraşul, pe Lipscani şi prin jur, tot la 
50 sau 100 de m, jur că nu inventez, pietre rupte din 
pavaj. Ce-i asta, inovaţie arhitecturală? îl întreb pe 
chelner, nu, domnu', astea sunt aşa de la ploaie, dar 
primăria în aia a mă-sii nu mişcă un deget, o doare-n 
p,.., aha, zic eu, păi ştiţi ce? E rost de rupt picioarele, 
nu? Să ştiţi că eu n-am tras cu urechea la ce-aţi spus 
acuma, zice o doamnă de la masa vecină, dar eu mi- 


am scrântit glezna. Rimă de Bucureşti: Ce-ar face 
ortopedia/ De n-ar ii primăria? 

27 mai 

M-am trezit  azi-dimineaţă cu o aromă 
puternică de trandafiri în cameră, dormisem cu 
fereastra întredeschisă şi mirosul venea de- 
afară. Am băut un espresso dublu şi m-am 
ridicat în aer, am deschis de tot geamul, apoi 
am zburat încet tot mai departe, urmând 
mirosul am ajuns la nişte trandafiri albi din 
Parcul Izvor, da, ăştia erau, am aterizat, i-am 
fotografiat, acum stau aici pe o bancă, de vreo 
două ore, am făcut şi un selfie, foarte 
interesant, văd că sunt încă în pijama. 


28 mai 
Exact în faţa hotelului în care stau este o 
staţie de autobuz, unde merge acest autobuz, 
vă rog? o întreb pe tânăra recepţioneră, nu ştiu, 
zice, că eu nu vin cu autobuzul la lucru. Ei da, 
asta e România, în Jermania, ca să poţi da 
informaţii, vii cu autobuzul la lucru. 


29 mai 

Da, domTe, ieri au fost vreo 80 de grade la 
Bucureşti, gefühlte Temperatur, temperatura 
resimţită, cum se zice la Jermania. La ora 13:30 
mă întâlnesc cu prietenul meu Călin la o terasă, 
la umbra pomilor desfrunziţi, pe Calea Victoriei 
115, la fosta Casă a Scriitorilor. Eu am comandat 
o pizza diavolo, în meniu scrie pizza diavola, 
political correctness, folosim 50% femininul. Ok, 
mi-a adus chelneriţa o pizza diavola într-o 
farfurie, poftă bună! şi pleacă. Caut eu 


tacâmurile pe lăngă farfurie, în spatele farfuriei, 
pe sub farfurie, chiar şi pe sub masă, nimica. Mă 
duc deci să caut chelneriţa, scuzaţi, dar nu am 
tacâmuri, zic, da, zice! aşa-i, se întoarce şi 
pleacă. Mă duc iar la masă, aştept, aştept, nu 
vin tacâmurile, caut din nou chelneriţa, nimica, 
brusc îmi dau seama că ea nici na promis că-mi va 
aduce tacâmuri, mănânc deci pizza cu mâna. Ce fain, 
mie-mi place să mănânc cu mâna, problema e că 
trebuie să şi rup pizza asta, că nu e tăiată- n felii, trag 
de ea, rup, trag, rup, apoi, cu degetele pline de ulei, 
caut şerveţelul, nimica, caut din nou cheineriţa, brusc 
o găsesc ascunsă după un pom, super! Urmează un 
tacit compromis între mine şi ea, eu nu mai zic nimic 
de tacâmuri, doar îi arăt degetele unse şi ea îmi dă un 
şerveţel de sub tejghea, ce-i al ei, e al ei, cooperează. 
Nu, Călin? Inventez? A fost fain, nu? Da, a fost foarte 
fain de Călin, murea tot timpul de râs, îi dădea mâna, 
că el nu mânca, lui doar nu-i aduceau berile, atâta. 
Dar Călin rămânea calm şi senin şi filozof şi spunea 
numai chestii profunde şi înțelepte precum: Mă, să 
mor io, ce-a ajuns terasa asta! Şi când te gândeşti câţi 
mari scriitori s-au îmbătat criţă aici, şi nu doar o dată! 
A da, la urmă de tot n-au avut să ne dea restul, cică de 
unde rest dacă n- avem? Păi da, lipsesc banii la 
Bucureşti. 


Călin Mihăilescu Certific prin aceasta că transfugul 
Cornelius Jan a scris siliceil conform faptelor consumate 
acolo unde spune, pe care le-am obsei'vat şi notat şi eu. 
Obiectivul este un om de încredere, pe care îl recomand 
pentru folosirea în misiuni viitoare, deoarece simpatia 
lui pentru industria noastră alimentară este cum ați 
putut constata. (Ic c. m) 


30 mai 

Umblând prin Bucureşti, mă tot gândesc la 
povestea asta: Un tip caută şi caută un loc de parcare, 
dar nu găseşte şi începe să se roage disperat: „Te rog, 
Doamne, dacă găseşti pentru mine un loc de parcare, 
promit că voi merge ia biserică în fiecare duminică şi 
nu voi mai bea niciodată!” Brusc se eliberează un loc 
de parcare lângă el „Lasă, Doamne, nu mai e nevoie, 
am găsit eu unul.” 


31 mai 
Cafeneaua „5 to go”, ora 10, pe Brezoianu. Beau 
cafeaua, beau sucul, gata. 
— Unde-i toaleta, te rog? întreb băiatul. 
—  N-avem.E în reparaţie încă o lună. 
— Aba! 
Mă gândesc un pic, cuget. 
—  Şitu ce faci, când îţi vine? 
— Numer. 
— Aha. 
Mă mai gândesc un pic, cuget. Mă uit direct în ochii 


— Cum adică nu mergi? 

Cu îndârjire, ridicând umerii: 

— Nu merg! 

— Hm... Deci stai zece ore aici şi nu mergi o 
singură dată la toaletă?! 

Se uită fix la mine, deschide ochii mari, mari: 

— Nu merg! 

Râd cu subînţeles: 

— Hai, mă, spune drept, unde mergi? La vreun 
pom ceva? 

Cască ochii şi mai mari: 

— Nu merg, nu merg! 


— Mda... Dar acasă mergi? 

— Da, acasă merg. 

Doamne ajută, m-am mai liniştit un pic, acasă 
merge. 


Mona Arsulescu E o reală plăcere să vă avem la 
Bucureşti. Poate staţi mai mult. 

A plouat la Bucureşti şi încă mai plouă. Când s-a 
mai domolit ploaia, am vrut să mă duc la Muzeul 
Literaturii, la o dezbatere cu Călin. Când ies din casă: 
apa de juma de metru, nicio potecuţă uscată, mă uit la 
peisajul marin ca la felul şapte şi, neavând cizme, mă 
întorc volens nolens în casă. Stau lângă Cişmigiu, pe 
Victor Eftimiu, la etajul cinci. în lift cu mine intră un tip 
cu un câine în braţe, amândoi uzi. Cabina liftului cam 
de un metru pe un metru, stăm lipiţi unul de celălalt. 
Simţindu-mi consternarea, câinele îşi întinde brusc 
gâtul şi mă linge pe faţă. Da, tare simţitor dânsul! 


Gabriela Lungu Vai, ce câine prietenos! Sper că i- 


aţi răspuns cu aceeaşi dovadă de prietenie! 
Mariana Bărbulescu Da’ nu-i aşa că nu te 
plictiseşti? 


2 iunie 

Taxrmetristul care m-a dus ieri la Târgul de carte: 
La târgul de carte? Foarte bine, dar ce faceţi acolo, 
sunteţi scriitor? Ei, scriitor, asta-i vorbă mare, zic, mai 
scriu şi eu uneori. Vedeţi? Am văzut imediat că sunteţi 
scriitor. Cum aţi văzut?! După cum vorbiţi. Da?! Păi 
cum dacă n-am spus nimica?! Ei, se vede imediat, 
domTe, după nuanţe, da, domTe, nuanțele! Da?! zic, 
interesant, foarte tare! Da, domTe, dar aţi văzut ce-a 
ajuns România? Suntem sclavi, domTe, sclavi-sclavi de 


când a cumpărat-o Roşii! Cine?! Roşii, domTe, are 
milioane de miliarde ăsta, cel mai bogat om din lume, 
cum să nu-l ştiţi, Roşii! Rothschild? Da, domTe, ăsta! 
Păi n-a murit?! Nu, domle, cum o să moară, a 
cumpărat România de la Soroş. Da?! zic, serios?! Ha- 
ha, hai lasă-mă, ha-ha, ce, nu ştiţi?! Chiar nu ştiţi?! Nu, 
domrTe, nu ştiam, aud prima dată, ha-ha, vă faceţi! Nu, 
domTe, nu mă fac, ha-ha, hai că pe mine nu mă 
fentaţi, vă faceţi, sută la sută ştiţi, ce, sunteţi scriitor şi 
nu ştiţi?! Ha-ha, am văzut eu imediat că ştiţi! 


Doina Gecse Borgovan Şi eu am auzit. Cică tipu* e 
vecin de insulă cu Elvis. 

Betty Stoicovici E vecin cu Elvis, dar se duce la 
petrecerile lui Freddie Mercury. 

Daniel Mariş Ăştia e votanţii... 


4 iunie 
Azi l-am întâlnit pe Radu Paraschivescu la Târgul de 
carte. întotdeauna când îl întâlnesc pe Radu 
Paraschivescu, dezbatem problema virgulei. El afirmă 
că ea se pune după fiecare cuvânt, eu că se pune 
înainte, de preferinţă între prenume şi nume. Nu, 
Radu, Paraschivescu? Radu vine azi la târg cu, maşina, 
sunt mândru, că-mi, va, citi, noua, carte, în, timp, ce, 

conduce. 


Mircea Vasilescu Radu e obişnuit cu engleza, unde 
virgula se pune sus. Isn't it' Radu? 

Cristian Preda Virgula nu se pune între litere, J,a,n 
Corn,el, ius? 


6 iunie 
Azi, la Târgul de carte, m-am întâlnit cu Dan Lungu 
şi Viorel Ilişoi, ambii mergând cu picioarele încrucişate, 
iniţial am crezut că în chinuitorul proces al creaţiei şi- 
au pierdut minţile, dar ei căutau toaleta, de cel puţin o 
oră. 
Jermania 


12 iunie 

Bucură-te şi tu de bucuria lui Bucurel, cum s-a 
bucurat Bucurel bucureşteanul când s-a întors bucuros 
de la Bucureşti. Da, mă gândesc mult la fraza asta de 
când m-am întors şi eu ieri de la Bucureşti şi tare mă 
bucur! E un exerciţiu de dicţie, de fapt. Ca şi capra 
care calcă piatra, piatra crapă-n patru, crăpa-i-ar capul 
caprei cum a crăpat capra piatra-n patru - ca să nu 
mai vorbim de vajnicul Petrişor, care Petrişor cu pila 
lungă a furat pila din pungă, pila-n pungă, punga-n 
pilă, Petrişor cu pila lungă, da, da, complicată formulă, 
pe când asta cu bucuria lui Bucurel e un exerciţiu mult 
mai simplu, în fond e doar o frază care ne bucură, şi 
sperând că Petrişor îşi foloseşte cu folos pila, am vrut 
doar să spun asta, tare mă bucur! 


Smaranda Ghiţă Un vultur stă pe pisc c-un pix în 
plisc. Oana Modoi Toate-s simple şi curg uşor, până 
ajung la şase saşi în şase saci 


13 iunie 
La Bucureşti, Cezar Bădescu mi-a dăruit o sticlă de 
ţuică de prune şi iată ce-am constatat bând-o aici, la 
Dusseldorf: o beau şi se face foarte cald în Jermania, 
dar mâncând salamul de elan din Norvegia, primit de 


la Steinar Lone, tot la Bucureşti, temperatura din nou 
scade, normal, în fizica pruniferă acest fenomen se 
explică astfel: cu cât scade nivelul sticlei de ţuică, cu 
atât creşte elanul. 
15 iunie 

Ce-i nou în Jermania? Am observat că din 
cauza preţului ridicat al benzinei, pompierii se 
deplasează mai nou cu tramvaiul la locul 
incendiului, iar vecinul meu Horst mi s-a plăns 
ieri că a plătit 25 de euro pentru un simplu tuns. 
Anul trecut, când încă nu eram complet chel, am 
plătit doar 15 euro, mi-a zis. Eu m-am ras până 
acum cu cuțitul de bucătărie, aparatul de ras 
fiind în valiza care se rătăcise şi mi-a fost adusă 
de-abia ieri de la aeroport, dar nu vreau să mă 
plâng, toate cărţiie din vaiiză erau necitite, cu 
excepţia copertei din spate şi a titlului. 


17 iunie 

Azi m-am uitat foarte atent la umbra mea, 
seamănă destul de bine cu mine, dar sunt zile în 
care seamănă mai mult cu vecinul meu 
Wolfgang, care e mult mai mic de statură, 
oricum, ea şi Wolfgang par a avea o relaţie cam 
ciudată, uneori când trec pe lângă Wolfgang, 
umbra mea se lungeşte instinctiv după el, o s-o 
urmăresc mai atent, vreau să ştiu adevărul. leri, 
în pădure la Silberborn, profitând de apariţia 
unui nor foarte mare şi negru, umbra mea a 
dispărut brusc cu tenişii mei în picioare, noroc 
că s-a întors când a dispărut norul, cu tenişii 
rupţi pe la vârfuri şi cam buşită şi scărmănată, 
cam ca motanul bunicii întorcându-se după o 
raită nocturnă, dar s-a refăcut repede, cu viteza 


luminii, pot zice. De obicei, când intru în baie, 
umbra mea se urcă hop! pe căntar şi când mă 
urc după ea să văd cât cântăreşte, automat 
coboară, dar se fereşte degeaba, am o formulă 
sigură, cu care-i calculez greutatea, greutatea 
umbrei mele fiind exact diferenţa dintre 
greutatea mea cu umbră şi greutatea mea fără 
umbră, acum două luni m-am cântărit fără 
umbră, aveam 87 de kg, şi azi-dimineaţă, cu umbră, 
am 91, dumneaei are deci exact 4 kg, şi eu s-o împing 
şi s-o car toată ziua în spate ca fraierul, gata, nu mă 
mai pun cu ea la masă, o pun la dietă zero. 


18 iunie 

Romancierul John Hughes a publicat în 2021 
romanul The Dogs, relatează The Guardian, romanul 
fiind apoi propus pentru un mare premiu, atât că nu s- 
a prins niciun critic literar că Hughes copiase pasaje 
întregi din Anna Karenina şi Marele Gatsby, însă asta 
mi se pare normal, când evaluezi un roman, e bine să 
nu-l citeşti înainte ca să nu-ţi strici prima impresie. 


Cristi Nedelcu La noi, când Eugen Barbu a fost 
prins plagiind în /ncognito, a zis că este o nouă 
tehnică de scriere. 


20 iunie 

După postarea de azi, am primit un mesaj pe 
Facebook: „Dragă domnule Cornelius, şi când zic 
„drag”, chiar îmi sunteţi aşa drag, cumva, şi de la 
distanţă. Ştiu că poate părea nepotrivit că nu v-am 
lăudat ori aplaudat văzându-vă până acum postările 
(deşi în spatele ecranului v-am povestit de bine şi 


colegelor) şi acum vă dau un mic sfat, nu vă mai 
vopsiți părul niciodată, dar niciodată, lăsaţi-l aşa cum 
este, e perfect! E că noi femeile chiar observăm asta 
şi pare vopsitul ăla tip carioca, eu sunt deja mai in 
vârstă, am deja 26 de ani şi 4 fire de păr alb, pe care 
nu le vopsesc niciodată, şi vă dau o sugestie pe care e 
musai s-o folosiţi, e ca o spumă care după 10 minute 
de la aplicare se spală şi e ff simplu de folosit, pare 
total natural, folosiţi mereu numai asta, şi eu o 
folosesc cu mult succes, comanda o puteţi face direct 
la mine. Gânduri bune, şi zâmbiţi, vă rog, câ vă sade 
bine! Urmează prenumele expeditoarei, plus numele 
produsului, două pachete la preţ de patru. 


Cornelia Elena Topală Nebămiite sunt căile 
publicităţii! 

O ana Vasiliu Vă dau eu un şampon colorant. E pe 
nuanţe. Am verde, roz, albastru. Am şi un fel de 
spray colorant. Dacă doriţi, doar o şuviţă. Toate la 
preţ convenabil de 5 ori mai scump decât în magazin 
şi olecuţă contrafăcute. Dar imde fugiţi aşa? Aloo, 
domnii'?! Aşa-s scriitorii ăştia. E greu cu ei. 


22 iunie 

Ora 10:23. Acum sunt în trenul de Munchen, citesc 
ziarul, vecina de vizavi este o bestie, când ajung la 
punctul culminant al relatării, schimbă pagina. 

Ora 13:39, sunt incă in tren, cum n-a zis nimeni 
nimic de vreo întârziere, trenul ajunge, conform 
planului, la 12:46 la Munchen, In Bavaria ceasurile 
merg evident invers, păi nu? 


Mamier Angela Nache Eu prefer elveţienii, nu 
întârzie, sosesc şi pleacă la timp, au un tren asigurat 


şi reglat din 15 în 15 minute ca im Rolex, cum naiba 
fac?! 


Jan Cornelius Elveţia, având mărimea unei batiste, 

acolo trenurile nu circulă decât aparent, în realitate 

stau tot timpul pe loc. 

Romaniţa Constantinescu Cred că sunteţi în 

acelaşi tren cu fiul meu, care face o excursie de 3 

zile cu şcoala. Şi el a plecat mai târziu decât ajunge. 

23 iunie 

Munchen, Odeonsplatz, foarte enervant! Nu poţi 

face nici măcar un selfie ca lumea, ţi se bagă când un 
monument, când nu ştiu ce biserică in cadru. 


Gabriela Lungu Trebuia să faceţi o poză cu leul. S-ar 
fi bucurat. 

Jan Cornelius Da, dar e mult prea înalt, nu-i pot pune 
piciorul pe grumaz. 


Franţa 


27 iunie 

Gata, am ajuns în Normandia. Azi-dimineaţă, la 
Authou, ieşind din curtea lui Alexandre cu spatele 
maşinii înainte, am uitat din păcate să întorc şi am 
mers invers până la Brionne, 5 km, a durat mai mult 
decât de obicei, mai ales că pe drum m-au oprit doi 
poliţişti, bonjour, monsieur, şi mi-au atras atenţia că 
merg cu spatele, c'est comme ţa en Ailemagne? aşa 
se umblă-n Jermania? mă întreabă unul dintre ei 
văzându-mi numărul. Oui, zic. Oui?! se miră amândoi. 
Oui, oui! zic din nou clar şi răspicat, noroc că ştiu bine 
franceza, altfel nu m-ar fi înţeles, adevărul este că la 


început nu m-au crezut, dar după ce-am mai zis de 
vreo patru, cinci ori foarte convingător oui, m-au lăsat 
să plec, şi ca să nu creadă că i-am minţit, mi-am 
continuat drumul tot cu spatele, m-au urmărit o 
vreme, şi ei tot cu spatele înainte, din politeţe 
probabil, a durat drumul cam mult, plus de asta, azi- 
dimineaţă plouă aici la Authou, dar de jos in sus, stai 
in cap şi te uiţi şi nu-ţi vine să crezi. 
29 iunie 

Le Bec Hellouin e pe lista celor mai frumoase sate 
din Franţa, e fascinant, vrei să fixezi frumuseţea asta 
şi tot fotografiezi. Stau şi mă uit acum la pozele făcute 
ieri, toate ca toate, dar una dintre ele e complet 
misterioasă, nu-mi amintesc s-o fi făcut eu, ciudat! Un 
fel de pictură modernă, are ceva verde-gri, straniu şi 
impenetrabil. Ce să fie, apa? Aerul normand? Cerul? 
Nisipul Saharei? De unde nisip?! Stau şi mă tot 
gândesc. Mă uit la ora când e făcută poza şi brusc îmi 
dau seama de adevăr: e buzunarul de la pantalonii 
mei verzi, pe dinăuntru, pozat ieri la ora 11, când s-a 
declanşat camera de la sine. 


30 iunie 
leri am fost scurt la Paris, dar am uitat telefonul 
acasă, aşa că m-am gândit să postez pe Facebook o 
poză cu o cireadă de vaci, care sunt dublu de 
frumoase, parizienii având doar două picioare, dar 
vacile patru. 


Matei Martin Degeaba! Dacă nu pui poze cu Parisul 
şi cu parizienii, nu te credem că ai fost acolo. Asta cu 
telefonul uitat e ca scuza cu „scuze, doamna 
profesoară, cățelul mi-a mâncat caietul cu tema la 


mate.” 
Tatiana Ţîhuleac N-ai poza, nu s-a întâmplat. 


1 iulie 

Genialul Gustave Flaubert avea 1,84 m înălţime, 
fiind un uriaş in secolul 19, dar şi un gigant al 
literaturii universale până azi. în pelerinajul meu anual 
la statuia lui din Trouville-sur-Mer îi savurez azi din 
nou vorbele imprimate nu pe faţa, ci pe spatele 
monumentului său: „Cât despre injurii, prostii şi 
tâmpenii, găsesc că nu trebuie să te superi decât dacă 
ţi se spun în faţă. Strâmbaţi-vă în spatele meu cât 
poftiţi, curul meu vă contemplă.” 


2 iulie 

leri mi-am uitat pulovărul roşu la o cafenea din 
centrul Trouviile-ului. De obicei îmi uit umbrela, dar 
ieri n-a plouat, aşa că de data asta am plecat de la 
cafenea fără pulovăr. După vreun kilometru de mers, 
am auzit un gâfâit, Monsieur, Monsieur, votre puii, 
pulovărul, amabil omul. Ca să mă revanşez, m-am 
întors cu el la cafenea şi am mai băut o cafea, i-am dat 
un bacşiş gras, iar când am plecat, mi-am uitat 
pulovărul. Ba nu, aţi vrea voi! 


David Otilia Eu mi-am uitat pardesiul, tot la 
Trouville. 


3 iulie 

Duminică dimineaţa, soare, păsări, flori, numai 12 
grade! Ca să mă încălzesc, am făcut jogging până la 
vaci şi le-am admirat cozile. Dimineaţa, ele sunt dublu 
de lungi, dacă adăugăm şi umbra lor. Apoi, am fost cu 
maşina în sat, la Pont-Authou, la 5 km, şi am luat 
croasante proaspete, o aromă demenţială, minunat! 
Brutarul le-a scos în faţa mea din cuptor, dar când m- 
am întors scurt cu spatele, mi-a pus din ăia de ieri in 


pungă. Ăştia-s de ieri, zic, normal, zice, dar vreau de 
astăzi, pentru asta trebuie să veniţi mâine. Ok, ăsta e 
banc, dar în Normandia aşa este, toate îşi au rostul lor, 
sau cum se zice în Jermania: Baguette ist sehr fein, 
bagheta e cu multă făină. 


4 iulie 
Sunt 10 grade Celsius aici, azi-dimineaţă, zece! 
Cam multe, aş prefera 9. Ce să fac, ce să fac, număr 
gâinile din curtea vecină, sunt 9, cam puţine, aş 
prefera 10. Mă duc să mă plimb, trec podul, mă duc să 
număr vacile, sper să nu-mi cadă umbra în apă, e mult 
prea rece, aş prefera caldă. 


Marcel Tolcea Umbră şi tu mai atent! 


5 iulie 

Sunt la Honfleur, de aici au plecat primii emigranţi 
francezi în Canada, aici şi-a vizitat Baudelaire mama 
zicând sejurul meu la Honfleur a fost cel mai preţios 
vis al meu, le plus cher de mes reves, aici e şi casa lui 
Eric Satie, gnossiennele sale plutesc mereu pe aici, de 
aici e Alphonse Allais, genialul scriitor umoristic care a 
spus că oamenii care nu râd nu sunt serioşi, aici mi-a 
pierit mie râsul, dat fiind că turiştii sunt atât de 
numeroşi încât umblă supraetajaţi, italieni peste 
belgieni peste americani, dar după aceea, când am 
descoperit shopurile de caramele normande, mi-am 
revenit, toate culorile şi gusturile, iar plaja imensă de 
alături total pustie, niciun om, doar mulţi copii, care 
insă nu se văd, nici când îţi pui ochelarii şi nici măcar 
cu binoclul, se aud doar râsetele şi chiotele lor, nu 
sunt încă aici, dar se apropie, de joi vine vacanţa. 


Radu Paraschivescu Ce splendoare de loc! 
Jan Cornelius Să ştii că te-am visat, Radu, mâneai 
fromage. 


6 iulie 

Azi am fost cu maşina scurt la Paris. Alexandre a 
avut acolo o treabă urgentă şi eu l-am însoţit. Am luat- 
o deci cu maşina pe malul Senei, tare frumos, ne-am 
oprit la diferite puncte cu vedere panoramică, chiar 
dacă Alexandre n-a vrut deloc să oprească, la Tumul 
Eiffel am stat o jumătate de oră, la Musée d'Orsay 40 
de minute, la Institut de France 45, şi tot aşa. Ăsta-i 
Parisul, pe jos Înaintezi mult mai repede! a spus 
Alexandre, apoi a trecut în revistă toate înjurăturile 
româneşti şi franţuzeşti pe care le ştia, românii au 
câştigat detaşat. în fine, treaba urgentă era de mult 
ratată, am mai stat noi ce-am stat, ne-am fotografiat 
reciproc, apoi ne-am întors aşa cum am venit, şi ca să 
nu ne-ntoarcem totuşi cu mâna goala, la o benzinărie 
am luat o viespe cu noi, in loc de 150 km am făcut 
250 km până la Authou, dat fiind că viespea a vrut să 
ne acupuncteze şi ca să nu ne nimerească, am mers 
în zigzag, o idee excelentă, une très bonne idee, mais 
oui! 


Lumi Urs Textul s-ar potrivi perfect ca anexă la 
examenul de treaptă, aici în Franța. 


7 iulie 
Azi, Bretania, Côte d'Armor. Cam pe dos bretonii 
ăştia, intri la toaletă, un anunț straniu la uşă: Merci 
d'éteindre la lumière, mersi că stingeţi lumina, m-am 


conformat, am stins-o, dar a fost foarte greu înăuntru, 
nu se vedea nimica. După aceea, când am ieşit, am 
aprins-o din nou, à chaque pays ses coutimes, flecare 
ţară cu obiceiurile ei. 


Sandor Viorica Ha, ha, ha, ha! 

Val Raileanu lupaidia, iupaida! 

Tanţa Dragomir Ha, ha, ha! 

9 iulie 

leri am cutreierat toata ziua Cote de Granit 

Rose din Bretania. Minunata noastră gazdă 
Brigitte din Perros- Guirec a plecat la ora opt să 
ne cumpere croasante şi baghete proaspete şi s- 
a întors la nouă, normal, magazinul de pâine era 
exact vizavi, la trei metri, şi pe drum Brigitte s-a 
întâlnit cu trei oameni. O, o, nu scap niciodată 
fără să stau un picuţ de vorbă, vous savez, aici 
mă cunoaşte şi iubeşte toţi, a spus Brigitte, 
făcând unele dezacorduri bretone, care au 
influenţat şi limba romănă de astăzi. în fine, am 
plecat deci în expediţie cam pe la zece, dar 
Brigitte mi-a povestit înainte de plecare, numai 
mie, că ginerele ei, bucătarul restaurantului de 
alături, unde-am mâncat aseară, este normand 
şi că fiica ei este acuma gravidă în luna a opta, 
vous savez, ma fille est enceinte, ce sera une 
fille, va fi o fetiţă! Ah, zic, bravo! veţi fi deci 
bunica unei fetiţe! Da?! De unde ştiţi, zice, v-a 
spus ginerele? Că eu habar nu am, mie nu mi-au 
spus ce vaii, ca să fie surpriză. Ne-am despărţit 
de Brigitte deci pe la 11 şi până pe la ora 18 am 
vizitat Coasta de Granit Roz, care este 
fantastică, dar şi bretonii sunt formidabili! Mi-au 
amintit de propria-mi copilărie: Ce-i cu freza 
asta? Te duci acum la frizer şi nu-mi vii fără 


breton acasă, spunea taică-meu. Eh, s-au 
schimbat timpurile, azi nici măcar bretonii nu 
mai poartă breton. 


11 iulie 

Ciudată fiînţă e omul! Ades nu acceptăm că 
realitatea prezintă fisuri puternice, sunt lucruri 
pe care deseori le trecem sub tăcere, în 
speranţa deşartă că astfel vor dispărea de la 
sine sau că nici nu există, ce amăgiri ieftine! A 
venit momentul adevărului, eu n-am vorbit 
multă vreme de plapuma vârâtă subversiv sub 
saltea, dar problema asta m-a urmărit atăt în 
Normandia, cât şi-n Bretania, unde o dată chiar 
m-am culcat intr-un moment de mare oboseală 
într-o pătură plic şi când m-am trezit, era deja 
prea târziu, adormisem. Da, e  conjuraţia 
mondială a cearşafurilor şi a păturilor, de care 
am mai vorbit nu o dată, pun ăştia plăpumile pe 
noi, jos cearşafurile şi păturile, descoperiţi-vă! 
în fine, ieri, duminică, am plecat cu maşina din 
Franţa, cu o seară înainte am avut ReisefLeber, 
cum bine zic nemţii, adică febră de voiaj, n-am 
putut adormi de emoție că mă întorc în 
Jermania, aşa că la miezul nopţii am luat un 
somnifer, care a avut un efect super, nu numai 
că am dormit până la 7 dimineaţa, dar am 
dormit şi după aceea, până la 10, la volan, în 
drum spre Jermania, conducând maşina prin aer 
ca să nu pun pe nimeni în pericol. La ora 10, 
când am ieşit la 80 m înălţime din Rouen, 
Carmen a scuturat mult şi puternic de mine şi m- 
a trezit, după aterizare m-am culcat pe câmp, in 
aer liber, unde am mai tras un pui de somn, apoi 


am continuat drumul pe autostradă, proaspăt şi 
odihnit, până la popasul Aire de repos Verlaine, 
în Belgia, unde am adormit din nou la o cafea, 
sub tavanul localului, iar pe autostradă maşiniie 
treceau încolo şi- ncoace prin aer, pe şase piste, 
şoferii dormeau. în fine, tăcând bilanţul şederii 
mele în Franţa, cel mai mult miau plăcut 
croasantele, baghetele, le fromage, vinul alb şi 
roşu, berea Leffe, berea 1664, plus Desperados, 
Agent Provocateur şi cel mai mult berea Bavaria 
adusă de mine în portbagaj şi toate felurile de 
mâncare cu şi fără sos, fructele de mare, peştii, 
prăjiturile cu şi fără cremă, ok, hai să lăsăm 
asta, am patru kilograme în plus, cu şi fără 
şosete, dar ca să mă întorc în Franţa, cel mai 
mult şi mai mult mi-a plăcut să dorm ieri pe 
câmp, e adevărat că patul a fost cam tare, dar a 
prezentat marele avantaj că nici cearşaful şi nici 
pătura nu erau vârâte sub saltea. 


Adriana Rută Neagoe Şi eu trebuie să trec, 
neapărat, pe la acel Aire de repos Verlaine, fiindcă 
văd că generează o inspiraţie nebună, o scriitură de 
zile mari. 


Jermania 


12 iulie 
leri la emisiunea „Wer wird Millionăr?/ Vrei să fii 
milionar?” s-a prezentat candidatul Cedric Ernst 
Johannes Sven Browatzki (32 de ani), care a povestit 
că deţine un interesant record mondial: s-a uitat 87 de 
ore nonstop la televizor, ceea ce face aproape patru 


zile şi patru nopţi. La fiecare oră avea dreptul la o 
pauză de 5 minute, şi înapoi la televizor, totul s-a 
petrecut sub supravegherea unui arbitru, care se afla 
permanent cu el în cameră, ultimele ore candidatul şi 
le-a petrecut uitându-se la TV în poziţia pe burtă 
culcat. Ăsta da record! Al meu e şi mai şi, eu m-am 
uitat odată 5 minute la TV în România, după care am 
picat pe jos şi am fost ţinut sub supraveghere 
medicală patru zile şi patru nopţi. 


13 iulie 

Sunt la Würzburg, la 400 km de casă, în vizită la 
prieteni, am dormit după masă şi am visat că am 
telefonul în buzunarul de la jeanşi, şi pe drum, când m- 
am aşezat la volan, s-a rupt in două. Am fost 
înnebunit, trebuie să cumpăr un telefon nou, îmi zic, 
dar închid ăştia într-o oră, şi plec rapid spre centru, 
panică totală, pe drum văd o cofetărie cu savarine în 
vitrină. Or fi închizând ăştia la telefoane, îmi zic, dar o 
savarină tot mănânc acuma, am mâncat două şi două 
ecleruri, le-am înfulecat în grabă, ce vis frumos, nu? 


Horia Marinescu La Wiirzburg au savarine?! 


15 iulie 

Wurzburg, oraş istoric, m-am plimbat prin oraş 
după- masă cu Zeno, care e foarte mândru de pălăria 
lui şi neam făcut un selfie pe un vechi pod. Aici a trăit 
şi cercetat fizicianul Wilhelm Conrad Rântgen, care a 
descoperit razele X sau razele Rântgen, cu care se văd 
plămânii. Până la el se credea că oamenii nici n-au 
plămâni, că gândesc cu capul şi respiră cu picioarele, 
azi se ştie că este exact invers. 


16 iulie 

Gata, sunt din nou la Dusseldorf, citesc ziarul pe 
internet, iată situaţia: preţul facturilor de gaz va creşte 
vertiginos, aşa că ministrul grec al Turismului i-a 
invitat pe pensionarii nemți să renunţe complet la 
încălzire şi să vină la iarnă în Grecia, mulţi dintre ei s- 
ar duce cu mare drag, dar nu merge pentru că sunt 
deja de câţiva ani acolo. în rest, azi-dimineaţă m-am 
mai uitat încă o dată la selfiul făcut ieri pe podul din 
Wurzburg cu Zeno, Zeno are o pălărie pe cap, eunu, 
oare ce ne spune asta? m-am întrebat gânditor, apoi 
am luat calculatorul şi am făcut rapid un calcul, ei 
bine, 50% dintre noi doi poartă pălărie. Da, este un 
selfie total democratic. 


Sevi Mayr Senzaţional! M-am prăpădit de râs! Eu sunt 
singura din familia mea care poartă pălărie. 
19 iulie 
Vremea concediilor, fiecare face ce poate. 
Prietenul meu Jovi din Câmpina e in Grecia, văd 
că se lasă cu nuntă, şi-a făcut un selfie pe malul 
mării, el singur lângă o poartă uriaşă, acoperită 
numai şi numai cu flori. Pentru că lipseşte 
mireasa, bănuiesc că Jovi se însoară cu el însuşi. 
Casă de piatră, Jovi, cănd faceţi baie, unul dintre 
voi doi să rămână afară, să păzească 
prosoapele! 


20 iulie 
Căldură mare în Europa, 40 de grade la 
umbră, dar cine te pune să stai la umbră. 


22 iulie 
Am scris ieri o poezie, se numeşte „Concediu 


la ţară”, în ea fiind vorba despre un concediu la 
ţară. Este o poezie ermetică, bazată pe 
aritmetică: 

Concediu la ţară 


Concediu la ţară, 

cântă 4 cocoşi la ora 5, 

eu 1 m-am săturat 

să mă trezească 4 cocoşi la ora 5, 

la noapte mă voi trezi eu singur la ora 3 
şi voi număra oi, 

1 plus 1 fac 2. 


24 iulie 

Mă uit la ceas, e deja ora 10:17, apropo de 
ceas: îmi vine un banc în minte: Ițic aşteaptă 
trenul, lângă el apare brusc ŞtrulL Ițic îl întreabă 
pe Ştrul cât e ceasul, dar Ştrul îl ignoră. Ițic il 
întreabă din nou pe Ştrul cât e ceasul, dar 
Ştrul nu-i răspunde. lritat, Ițic spune: Scuze, dar te-am 
întrebat de doua ori cât e ceasul, de ce mă ignori? 
Brusc, Ştrul se uită la Ițic şi spune: Aşteptăm amândoi 
trenul, dacă-ţi răspund, probabil o să te aşezi lângă 
mine în tren. Vom intra în vorbă şi vom sta la poveşti 
şi cândva te voi invita la mine acasă. La mine acasă o 
vei cunoaşte pe fiică-mea, Raşela, şi-o să-ţi placă de 
ea. Şi-n final o să-mi ceri mâna ei. Dar ca să fiu sincer 
cu tine, de ce aş accepta eu un ginere care nu-şi poate 
permite un ceas? 


25 iulie 
leri am descoperit o poză pe internet şi am devenit 
total nostalgic: Romeo şi Julieta, varianta comunistă: 
Leonid Brejnev îmbrăţişându-l pe Erich Honecker şi 


sărutându-l pe gură, amândoi cu gurile întredeschise, 
precis că-şi bagă şi limbile-n gură, reciproc. Ce 
vremuri, domnule! Pe timpul ăla mai exista încă iubire 
adevărată, nu ca azi! Da, intre Leonid Brejnev şi Erich 
Honecker a fost o relaţie focoasă şi pătimaşă, cu 
Zungenkuss, cum zic nemţii, deci sărutul cu limba, 
French kiss, cum zic englezii, sărut franțuzesc, 
francezii folosind o expresie care include o acţiune cu 
lopata: se rouler une pelle, pelle înseamnă lopată, deci 
a-şi vâri reciproc lopata în gură. Bonjour, Madame, on 
va se rouler une pelle? Poza a fost făcută in octombrie 
1979, in Germania de Est, şi a circulat mult timp prin 
Germania de Vest, ca afiş. Eu o folosesc când fac 
dietă, ca să nu mai mănânc. 


Silvia Colfescu Dragă Jan, îţi mulţumesc! Uitasem de 
fotografia asta şi eram în căutare de ceva care să-mi 
mai taie pofta de mâncare. 
Paul Cernat Cu limba până-n intestin. 
25 iulie 

Se zice că dacă vrei să-ţi cunoşti adevărații 
prieteni, trebuie să te muţi într-o locuinţă la 
etajul 5, fără lift. leri am urcat în turnul TV 
Dusseldorf cu David, luând liftul Turnul are 234 
m înălţime - ajungi sus, în jur diferite păsări, i- 
am expiicat lui David că vrăbiilor le e frică de 
zbor şi de aia închid ochii la zburat, da, nu mai 
sunt nici păsările ce-au fost. Plus de asta, în 
parcul de lângă noi au apărut mulţi papagali 
verzi, de ei am mai povestit, dar de papagalul 
ăsta încă nu: se duce Ițic şi cumpără un papagal 
minunat, 1.000 de euro, dai un ban, dar ştii că 
face, căci papagalul vorbeşte mai multe limbi. 
Vin invitaţi la Ițic şi ce face papagalul, înjură 


nonstop, româneşte şi ungureşte, Ițic se supără 
foc şi bagă papagalul, ca să-l înveţe minte, în 
frigider, na, stai aici şi gândeşte-te la ceai spus! 
După 10 minute deschide frigiderul, na, mai 
spui? Nu, iartă-mă, spune papagalul plin de 
căinţă, dar puiul ăla congelat de lângă iaurt ce- 
a spus? 


26 iulie 

Azi, Mick Jagger face 79 de ani. Seventy-nine, 
oh yes! Şi unde se află Mick chiar acuma? Oh 
yes, la Dusseldorf - stă la hotelul Breitenbacher 
Hof, la 15 minute de mine, pe jos. Oh my God, 
oh my God, Mick is here! La Breidenbacher Hof 
nu stă doar Mick, stau şi ceilalţi Stones, deci şi 
Keith. Cică acum un an i-au dus pe Mick şi Keith 
la spital, medirii le-au făcut analizele si au fost 
şocaţi: au descoperit efectiv urme de sânge în 
droguri, blood în drugs! Happy birthday, Mick, 
baby, baby, you are out of time! 


28 iulie 

Concertul Rolling Stones de aseară, din 
Gelsenkirchen, a fost formidabil, cum era şi de 
aşteptat. Good morning, New York! a strigat chitaristul 
Keith Richards excitat, la începutul concertului. Dar 
vestea cu adevărat neaşteptată: Mark Steffens, un 
jurnalist din Koln, a scris de ieri până azi o carte cu 
dezvăluiri incredibile, o carte foarte scurtă, constând 
practic într-o singură frază: „Mă aflam singur intr-un 
lift la Gelesenkirchen, când deodată în lift a urcat Keith 
Richards, a salutat şi un etaj mai sus a coborât. Sunt 
şocat, nu pot să cred asta nici acuma!” Cartea se 
numeşte Viața mea secretă cu Keith Richards. începe 


normal, dar se termină în stare de şoc. Curând se va 
face şi filmul. 


Jose Miguel Vinals Arino Eu o dată l-am salutat 
pe Almodovar, la aeroportul Heathrow, la Londra. Am 
vândut drepturile povestirii la Netflix cu 25 de 
milioane de euro. Vor face o serie cu 15 episoade. 
Rolul meu îl va interpreta Brat Pitt, iar Antonio 
Banderas îl va interpreta pe Almodovar. Regizorul va 
fi Almodovar. Se lansează în 2024, Să fiţi atenţi! 


30 iulie 

La întrebarea „Ce faci, dormi?” răspund 
întotdeauna: „Da!”, la întrebarea „Tu eşti, ai venit?” 
răspund de fiecare dată: „Nu!” Logic. Un alt exemplu 
de logică: atunci când revista americană Omni l-a 
numit pe fizicianul Richard Feynman cel mai inteligent 
om din lume, mama lui, Luciile Feynman, a exclamat: 
„Richie al nostru?! Cel mai inteligent om din lume?! 
Doamne, ajută-ne!” 


Andrei Cotarcea Coborâţi la prima? Dar ce, la 
prima-i stație?! 
30 iulie 
Dhani Harrison, fiul lui George Harrison, povesteşte: 
„într-o zi am venit acasă de la şcoală, după ce copiii 
m-au tot urmărit cântând „Yellow Submarine”, şi eu nu 
pricepeam de ce, părea ireal, de ce făceau asta? 
Aflând motivul, l-am întrebat pe tata: „De ce nu mi-ai 
spus că ai fost în The Beatles?” La care el zice: „Oh, 
Îmi pare rău, probabil că ar fi trebuit să-ţi spun.” 
lar Paul McCartney povesteşte într-un interviu că 
fiică-sa Mary, pe când avea 4 ani, l-a arătat odată 
înnebunită cu degetul, strigând: „Daddy, daddy, you 


are Paul McCartney!” 


Anca Netedu Copiii personali află ultimii cu cine 
stau în casă. 

Milodrag Konstantinovici „Mă cunoşteau vecinii 
toţi,/ Tu nu m-ai cunoscut.” 


5 august 

Sunt la Gate 30, Frankfurt Airport, aştept 
îmbarcarea spre Timişoara, lângă mine şed două 
doamne. 

— Doamnă, să ştiţi că sunt altfel tinerii de azi, 
da, cu totul altfel, altă viziune, nu vă supăraţi, când v- 
aţi născut, doamnă? 

— în 1958. 

— Ah! N-aş fi zis că sunteţi mai tânără decât 
mine! Aveţi copii, doamnă? Da?! Şi eu, am şi un 
nepoţel aici, în Germania, înţelege tot in română, dar 
nu mai vrea să vorbească româneşte. Deloc, deloc, 
altă viziune! Unde locuiţi, doamnă? 

— în America. 

— Oho, în America! Unde în America? 

— La Vancouver. 

— Păi asta nu-i în Canada?! 

— Bada, eîn Canada. Dar e şi-n America. 

— Uite că vine al meu! Fănică, doamna e din 
Vancouver! Ştiţi, al meu aduce brânză de capră de la 
tară, nu mănânci aşa de sănătos niciunde, ia şi 
mănâncă, mă, brânză de capră, îi zic nepoţelului, dar 
se face că nu înţelege, da, altă viziune! 

Gate 4, prepare for boarding! Imediat văd Jermania 
de sus, da, altă viziune. 


România 


Timişoara 


5 august 

Foarte fain la Timişoara, opera, operă, catedrala, 
catedrală, trotuarele tot cu frumoasele gropi de pe 
vremuri, dar nimic nu se compară cu mireasma care-ţi 
gâdilă nările, când stai şi bei visător un espresso la 
cafeneaua Tempo, lângă fântâna cu peşti de pe Corso. 
Stai şi te întrebi visător, o fi venind de la gunoi sau de 
la toaletă? E de la canal, zice chelnerul, cunoscător al 
Timişoarei profunde. E o dimineaţă ca leii, cobor cu 
liftul la micul-dejun, de la etajul 4 la parter, două 
perechi mai in vârstă se afia deja în lift, intraţi, intraţi, 
bună dimineaţa, dumneavoastră de unde sunteţi 
domnul aaa, dîn Jermania, noi, dîn Câmpina, ii 
cunoaşteţi pe unul Jovi Ene? Nu. Ajunge liftul jos, mai 
vorbim şi In uşă, buf, uşa liftului! Nu-ţi vezi de drum, 
te loveşte, acum port la cot un plasture. 


fizigorcea Monioudis Nu 


TS a fost ziua mea complet spaniolă la Timişoara, 
am mâncat mici cu muştar, los micos con el mustaro, 
dar am început, desigur, cu la salata de los vinetos. 
Seara, am făcut un video cu Jose Miguel Arino, 
consulul onorific al Spaniei la Timişoara, un grande 
amigo, cu toate că ne facem patul la modul complet 
diferit, el bagă pătura sub saltea, eu o las complet 
liberă, o mare dilemă, au fost conflicte internaționale 
pe tema asta. Interviul l-am făcut pentru un canal 
spaniol în spaniolă, o limbă tare luminoasă, când 
vorbesc spaniola, îmi pun ochelarii de soare. Am vorbit 
despre Timişoara şi cultura ei, la literatura, el teatro şi 
la música, care, vorba lui Marius los Chicos el 
Rostogano iaste aceea care ne gâghilă urechile intr-un 
mod plăcut, vezi să nu ți le gâghii eu intr- un mod 
neplăcut! Interviul a avut loc în librăria Las dos 
bufniţas, şi ca să închei tot in limba spaniolă: Real 
Madrid! 


Emilia Galotti Dos prietenos adevaratos! 


7 august 

leri pe la ora 11 am auzit la ştrandul UMT o discuție 
foarte interesantă despre destinații de călătorie în 
vara asta: „Fiică-mea cu ginerele s-au dus azi- 
dimineață nu ştiu unde dracului”, zice lângă mine o 
doamnă în bikini unei alte doamne, „au vrut să mă ia 
şi pe mine cu ei, dar le-am zis nu, şi am plecat la 
dracu' singură, că am nevoie de linişte, ce dracu*!” M- 
am uitat îngrijorat în jur şi la cei 


din piscină, dar nu tu furci, nu tu coarne, doar unul 
mai gras, roşu la faţă, mânca la un metru de mine un 
şniţel cu o furculiţă enormă, aşa că m-am mutat 
imediat în altă parte. După-masă am fost la librăria de 
pe Corso şi am întrebat dacă au cartea Aventurile unui 
călător naiv de Jan Cornelius, cartea asta nu există, 
mi-a zis un librar foarte sigur de sine, am stat eu şi m- 
am tot gândit, dar Jan Cornelius există? am întrebat 
uitându-mă cam nesigur în oglinda de lângă rafturi, 
timp în care al doilea librar a dispărut şi a reapărut cu 
două cărţi Aventurile unui călător naiv, foarte bizar, eu 
n-am scris decât una. 


Radoslawa  Janowska-Lascăr Eşti  irepetabil, 
imposibil de fain şi, pe deasupra, irezistibil. 

Elena Uzun Călin Cred că nimeni nu se poate 
plictisi lângă dumneavoastră. Nimeni. 


8 august 

Am fost aseară la restaurantul Lloyd de lângă 
Operă, unde am mâncat supă de fasole şi ardei 
umpluţi. Supa de fasole mi-a plăcut enorm, căci era 
făcută numai cu mazăre, iar ardeii umpluţi au fost 
serviţi sub formă de varză călită, să-ţi lingi degetele, 
nu alta. La sfârşit, am băut bere Borsec, apoi am plătit 
cu cheia de la hotel, care arată exact ca Visa card-ul, 
atât că e neagră cu dunguliţe albe. Automatul a 
acceptat-o fără probleme. Vai de mine, scuzaţi! i-am 
spus chelnerului când am realizat greşeala, asta e 
cheia de la cameră, lăsaţi, nu-i problemă! a zis 
chelnerul, dacă automatul a acceptat-o, e în ordine. la 
te uită, mi-am zis, a naibii cheie! şi ieşind, mi-am 
închiriat imediat un Porsche şi i-am făcut plinul, 


normal, tot cu cheia hotelului, căci azi plec la Reşiţa şi 
dorm două nopţi acolo. Dar la camera de aici nu 
renunţ, am nevoie de cheie. 


Octavia Petrişor Eu plătesc cu Cârdul de sănătate. 
Monica Ghetz Râd în hohote şi nu mă pot abţine. 


10 august 

După 45 de ani de jocuri în deplasare, aseară am 
jucat prima dată acasă, la Reşiţa. A fost arhiplin, am 
fost lăudat, citat, aplaudat şi intervievat, la un 
moment dat, am citit un text, în care am explicat că 
găina face în germană gack, gack! şi în română 
cotcodac. Exact atunci a Început să măcăne o bibilică 
de după un zid, exact ca o rață. M-am oprit din citit, n- 
am putut citi vreo 5 minute, astea au fost minutele în 
care s-a râs. 


11 august 
Din ciclul „O vară plină de aventuri”: O cafenea pe 
Corso, la Timişoara. O mămică fetiţei: Mă, ţi-am luat 
îngheţată! Dacă mai spui un cuvânt, dau cu tine de 
toţi pereţii! 
Eu: Scuzaţi, doamnă, dar nu sunt pereţi pe aici! 
Mămica mă ucide cu privirile. Gata. 


Mihnea Mihai Cum se zice pe la noi: O dă cu capul 
de pereţi, dar scoate om din ea. Educaţia non- 
violentă parcă nu e educaţie. 


12 august 
Sunt un dement iresponsabil, iar am vrut să plătesc 
cu o bancnotă de 100 de lei, vai, domnu’, n-aveţi 


mărunt, n- am să vă dau restul! Ce să fac, ce să fac, 
am rupt suta-n două, la 50 de lei mi-a dat restul, cinci 
lei, jumătate dintr- o bancnotă de zece. 


16 august 

Deci sunt la Timişoara în hotel, offline, dar mă fac 
că sunt online, asta m-a învăţat Isabelle, care e mereu 
online, dar se face că e tot timpul offline ca să nu fie 
deranjată, dar ea vede, de fapt, toate mesajele, deşi 
se face că nu le vede, eu, în schimb, nu le văd, dar mă 
fac că, de fapt, le văd, ai văzut mesajul meu? da, cum 
să nu, zic, şi atunci de ce nu răspunzi, pentru că sunt 
offline, păi cum eşti offline dacă acum îmi răspunzi, păi 
nu-ţi răspund, numai mă fac că-ţi răspund, e clar, nu? 
Ok, acum mă uit pe geam la răsărit, azi soarele e 
online, mă duc să fac duş, sper că apa nu este offline. 

Monolog auzit azi la ştrandul UMT: „Păi ştii ce? 
Treaba nu-i deloc nouă, e istorică! Uită-te numai la 
regele Mihai! Regele, da! S-a dus direct după război în 
Elveţia, ai înţeles? Şi ce i-au făcut ăia acolo? l-au dat 
direct o casă mare cu cheie, păi cine-mi dă mie casă 
cu cheie? înţelegi? Când a plecat de aici, nu i-au făcut 
nimica, doar că i-au luat carnetul. Şi după aia? l-au dat 
şofer, ei între ei, înţelegi? Totu-i aranjat. încă dinainte 
de Primul Război Mondial, înţelegi? Ştii cât e o bere 
acuma, opt lei e o bere acuma, păi ce-s prost? Mă duc 
şi o beau cu şase lei la Peco.” 


Smaranda Ghiţă Ăştia votează. 


16 august 
leri, când l-am întâlnit pe Robert Şerban după multă 
vreme, am crezut că va muri de bucuria revederii, dar 
el nimica. Intrând în librăria „La doua bufniţe”, mi-a 


dat zâmbind absent mâna, apoi s-a năpustit spre 
fundul librăriei dispărând ca o cometă-n ceaţă. După 
vreo cinci minute, a reapărut cu Jurnalul lui Jules 
Renard, de la anticariatul celor două bufniţe, şi mi l-a 
pus în mână, ţi-l fac cadou, ia şi citeşte! Citesc în 
avionul spre Frankfurt, în 27 ianuarie 1893, Jules 
Renard scrie: „Nu ies în lume decât atunci când am 
chef să nu mă distrez.” în 28 ianuarie: „Ce mă 
înfierbântă cel mai mult e tot răsfoirea unui mers al 
trenurilor.” în 27 februarie: „Ceea ce nu e teatru mă 
plictiseşte, dar şi ceea ce e teatru mă plictiseşte.” în 2 
martie: „Francezii sunt foarte cinstiţi. Când le dau 
birjarilor câte o monedă de cinci centime, mi-o 
înapoiază cu un potop de înjurături.” Faine gânduri, 
timpul trece-n zbor în timpul zborului. 


Robert Serbau Dragă Jan, ştiam că e posibil să fie 
cartea lui Jules acolo, urma să invadeze lumea 
librăria, pentru lansarea ta, şi n-am vrut să-mi sufle 
careva formidabilul jurnal al francezului, care e 
aproape la fel de tare ca jurnalul tău. Văd că îl citeşti 
deja, ai să te convingi pagină după pagină. 

Marcel Tolcea Foarte bun Renard, e un Vulpescu. 


20 august 
Bună dimineaţa, oameni frumoşi, gen! Azi e 
duminică, deci mâine e sâmbătă, gen, da, lumea-i cu 
fundu-n sus, gen. Ei da, ce mai iubesc eu felul ăsta de- 
a vorbi, gen, care ne arată că ceea ce ne spune ăla 
care vrea să ne spună ceva e mult mai profund, gen, 
decât ceea ce el ne spune, gen. 


loana Brudaşcă Ns dk am întzeles despre ce vb. Am 
primit mesaje (pardon: msj) de tipul ăsta de la 


studenţi şi 
rezidenţi.... (P.S. Ns e de la Nu ştiu). 
Jan Cornelius Să-ţi dai cu kpoo de pereţi, gen! 


21 august 

Plec cu Carmen pentru câteva zile in Normandia, 
vom schimba de câteva ori autostrada, apoi vom 
merge pe route nationale şi vom trece prin Rouen, 
apoi, din nou, pe route nationale şi autoroute, nicio 
problemă, există azi GPS-ul, care te duce direct la 
destinaţie. Atât că nu-mi găsesc GPS-ul, l-am scos din 
maşină înainte de-a pleca la Timişoara şi, după câte 
mi-amintesc, l-am pus în bibliotecă. Căutându-l 
aseară acolo, am găsit, în sfârşit, cartea lui Bohumil 
Hrabal Ich habe dem englischen König bedienti 
L-am servit pe regele Angliei, pe care am căutat-o 
acum o lună, găsind cartea Jhumpei Lahiri Wo ich 
mich findei Unde mă găsesc, pe care n-am găsit-o 
acum două luni căutându-mi umbrela, al cărei loc este 
de fapt în sertarul din hol, la să-l deschid! wow! iată 
GPS-ul! El da, logica mereu ne salvează, ce-am fi noi 
fără logică, trebuie doar să gândeşti logic, şi gata, 
dacă vrei să găseşti pălăria, o cauţi pe Mia. 


Lucian Ancu lar l-ai găsit la urmă, în ultimul loc 
unde l-ai căutat! Păi mereu ţi-am spus să începi cu 
ultimul loc! 


Franţa 
22 august 


leri am trecut prin Franţa, a fost ziua când se Întorc 
şi francezii din concediu, pe autostradă în Franţa a 


fost foarte frumos, la popasuri mii şi mii de maşini şi 
niciun locşor de parcare, nici in iarbă, nici pe trotuar şi 
nici în aer, aşa că ce să fac, ce să fac, am parcat pe 
acoperiş şi am coborât prin horn direct la toaletă, fain 
nu? Astfel n-a trebuit să mai stau la pipi o oră la 
coadă, sărind de pe un picior pe altul ca nebunaticii 
de francezi întorcându-se din concediu. în franceză, 
cuvântul „toaletă” se foloseşte numai la plural, je vais 
aux toilettes, normal, pentru că se merge nu doar la 
una, ci la mai multe toalete, toate fiind mereu 
ocupate, noroc cu pădurea franceză, unde sărmanii 
câini francezi n-au găsit ieri niciun pom über, unii 
făceau pipi chiar şi la câte-un radar, în Franţa fiind 
mai multe radare decât pomi. 


27 august 

leri am fost în pelerinajul meu iiterar anual, în 
ultima vreme chiar trimestrial, la Trouville, la statuia 
lui Gustave Flaubert. Privirea marelui scriitor, îmbrăcat 
într- un costum alb, foarte elegant, este îndreptată 
spre etajul doi al Hotelului Beilevue, unde locuieşte 
Elise Schlesinger, soţia editorului Maurice Schlesinger, 
pentru care Flaubert nutreşte o iubire nebună şi 
neîmplinită de- o viaţă. Les grands esprits se 
rencontrent, marile spirite se întâlnesc: în epoca în 
care Eminescu trece oftând pe lângă plopii fără soţ, pe 
dealul Bucium, la laşi, privind la geamul Veronicăi 
Micle, Flaubert se uită suspinând la geamul Elisei 
Schlesinger, lângă plaja de la Trouville. Astăzi, Elise nu 
mai este, Hotelul Beilevue a dispărut, dar Flaubert, 
uitându-se împietrit la etajul doi al unui hotel fantomă, 
a rămas. Şi a rămas superbul roman Educatia 
sentimentală, în care Eiise apare drept Marie Arnoux, 
a rămas romanul Madame Bovary şi au rămas încă 


nişte mari romane. Romanul Madame Bovary l-am 
recitit recent şi sunt convins că şi dacă l-aş reciti a 
zecea oară, tot aş mai ii mişcat şi uimit de magia unică 
a cuvintelor din paginile sale, descoperind în el de 
fiecare dată ceva nou şi surprinzător. Nimeni nu disecă 
atât de lucid şi cu atâta sarcasm relaţiile umane 
precum Flaubert, şi totuşi, în fiecare pagină a cărţii 
simţi compasiunea autorului pentru  bietele sale 
personaje şi o inimă mare bătând. „Talentul de-a scrie 
nu e mare lucru, el nu consistă decât în alegerea 
cuvintelor”, a spus sec şi cu o latentă ironie Flaubert. 
Nimeni n-a ştiut să aleagă şi să combine cuvintele mai 
iscusit decât acest blând şi sarcastic uriaş. Desigur, 
mai există şi alţi mari scriitori realişti în epoca sa, pe 
care Flaubert îi admiră la un mod declarat, de pildă 
Honoré de Balzac: Quel homme aurait été Balzac s'il 
eût su écrire, ce mare om ar fi fost Balzac, dacă ar fi 
ştiut să scrie, a spus admirativ Flaubert. 


28 august 

leri a fost talcioc la Authou, foire à tout, numit la 
oraş şi vide-grenier, adică goleşte podul, a fost o 
dimineaţă senină, erau de toate acolo, păpuşi vechi, 
radiouri, statuete, ceasuri şi  orologii,  ceşti 
desperecheate, bibelouri kitsch, pisici de tablă şi peşti 
colorați de sticlă, farfurii, tacâmuri, m-am oprit la o 
carte veche de Coluche, care cu umorul său de clovn 
rebel a binedispus francezii în anii '80, olala, zic, ca 
fait combien, cât costă, oh, Coluche, zice zâmbind 
doamna în vârstă, 2 euro, iar eu m-am uitat lung la ea 
şi i-am dat 7, la care ea mi-a dat rest o bancnotă de 9 
euro, drept care eu i-am dat ei o bancnotă de 
nouăzeci de euro şi ea mie una de 99, eram amândoi 
dîn ce în ce mai generoşi unul cu celălalt, şi nu numai 


noi, toţi pe acolo îşi dădeau acum tot mai mulţi bani 
înapoi unul altuia, neţinând cont că banii aceia nici nu 
există şi talciocul s-a ridicat încetişor în aer şi peştii 
colorați de sticlă pluteau în toate direcţiile, cu alte 
cuvinte, a fost o dimineaţă de pomină, o dimineaţă 
suprarealist-psihedelică, o dimineaţă ca leii. Azi e din 
nou senin, mă întorc în Jermania, mă duc la maşină 
să-i scot roţile. 


il Hanganu Aşa tandră duioşie şi stare de voie 
ună! 

loana Brudaşcă La talcioc găseşti şi câte un 
Vermeer 

veritabil. 


Jermania 


29 august 

Gata, m-am întors la Dusseldorf şi sunt fără bani 
după concediu şi preţurile cresc, na şi? în jJermania se 
vând acum peste tot puşculiţe-porcuşor, 
Sparschweine, subvenţionate de stat. O puşculiţă 
costă numai 10 euro, dar în ea găseşti 5 euro, gata 
economisiţi. Cumpărând doar 100 de puşculiţe, ai 
strâns deja 500 de euro, cu careţi poţi cumpăra noi 
puşculiţe. 


30 august 

Astăzi sunt la Einbeck, mama are 100 de ani. 
Einhundert, una sută, one hundred, e suprarealist! E 
vorbăreaţă şi binedispusă. l-au scris şi preşedintele 
landului şi primarul s-o felicite, ce frumos, zic, ei lasă! 
zice mama, nici nu mă cunosc ăştia. La care masă 
mănânci? o întreb pe mama în sala de mese a 
rezidenţei seniorilor. Acolo în spate, la fereastra 


dinspre grădină, zice, îmi place să mănânc singură. 
Singură, singură? zic, da, zice, singură, şi totdeauna se 
mai aşază trei femei cu mine la masă, vor şi ele să fie 
singure. 


Vasile Crişan Eşti inepuizabil! 
2 septembrie 


Caut de câteva zile o poezie a lui Richard Brautigan 
şi nu mai dau de ea, o aveam pe undeva, in engleză, 
dar cred că e tradusă şi în română, era şi pe internet, 
o poezie scurtă, cred că se numeşte „The Fly”/ 
„Musca”, dar nu sunt sigur, în tot cazul, e vorba 
despre im tip care sade singur la o masă, undeva intr- 
un local, şi o tipă sade la masa de alături sau şedea 
deja acolo când a intrat tipul, nu mai ştiu exact, în tot 
cazul, tipul e fascinat de această tipă şi vrea să se uite 
mai atent la ea, cu discreţie, desigur, dar fiind miop, 
trebuie să-şi pună rapid ochelarii, însă acum are brusc 
o problemă: pe ochelarii săi, care se află pe masă, 
doarme o muscă, aşa că omul se scuză jenat la 
această muscă pentru că trebuie s-o trezească. Atât, 
aici poezia se termină. 


Crista Măceşaru lată poezia: 
3 NOIEMBRIE de Richard Brautigan 


Stau într-o cafenea şi beau o 
cola. 

O muscă doarme pe un 
şerveţel. 


Sunt nevoit s-o trezesc, să-mi 
şterg ochelarii. 
Vreau să mă uit după otipă 


mişto. 


5 septembrie Stau şi mă gândesc, cum te poţi 
îmbogăţi la modul sigur? Am găsit o poveste 
exemplară pe internet, în 
această privinţă: „în fiecare dimineaţă, directorul 
general al unei bănci din Manhattan se opreşte la un 
colţ de stradă ca să i se lustruiască pantofii. Stă într- 
un fotoiiu, răsfoieşte Wall Street Journal, iar lustragiul 
îi face pantofii lună. într-o dimineaţă, lustragiul îl 
Întreabă pe directorul general: 

— Cum credeţi că va evolua bursa in continuare? 

— De ce te interesează asta? întreabă directorul 
arogant. 

Lustragiul răspunde: 

— Am milioane la bancă şi mă gândesc să 
investesc o parte din bani la bursă. 

— Cum te numeşti? 

— Abraham H. Smith. 

Directorul general ajunge la bancă şi-l întreabă pe 
directorul de relaţii cu publicul: 

— Avem un ciient Abraham H. Smith? 

— Cum să nu, e unul dintre clienții de vârf, are 
12,6 milioane de dolari în cont. 

Directorul general se duce din nou la lustragiu şi îi 
spune: 

— Domnule Smith, aş vrea să vă invit luni la 
întrunirea consiliului de conducere al băncii ca să ne 
spuneți povestea vieții dumneavoastră. Sunt sigur că 
vom avea multe de învățat de la dumneavoastră. 

La întrunirea consiliului, directorul general îl 
prezintă pe Abraham H. Smith: 

— Îl cunoaştem cu toţii pe domnul Smith de la 


colţul străzii, ca lustragiu, dar domnul Smith este şi un 
mult stimat client al nostru. Sunt sigur că vom avea 
multe de învăţat de la el. 

Domnul Smith îşi începe povestea: 

— Am venit acum 50 de ani la New York, ca tânăr 
emigrant din Europa, cu un nume pe care nimeni nu-l 
putea pronunţa. Am coborât de pe vapor cu 
buzunarele goale. Primul lucru pe care l-am făcut a 
fost să-mi schimb numele în Smith. Eram flămând şi la 
capătul puterilor. Umblam încolo şi-ncoace căutând un 
job, dar fără succes. Din fericire, am găsit o monedă 
de 10 cenți pe trotuar. Mi-am cumpărat un măr. Acum, 
aveam două posibilităţi: să mănânc mărul sau să 
pornesc o afacere. Am vândut mărul cu 20 de cenți şi 
mi-am cumpărat două mere, pe care, din nou, le-am 
vândut. Când s-au adunat câţiva dolari, mi-am 
cumpărat două perii folosite de lustruit pantofii şi am 
început să lustruiesc pantofL N-am cheltuit un ban pe 
distracţii sau haine, am cumpărat doar pâine şi un pic 
de brânză ca să supravieţuiesc* Am pus fiecare bănuţ 
de-o parte şi, după o vreme, am reuşit să-mi cumpăr 
mai multe perii de pantofi noi-nouţe şi cremă de 
pantofi in diferite nuanţe, iar clientela mea a crescut. 
Am dus o viaţă de pustnic şi am economisit fiecare 
cent. După o vreme, am reuşit să achiziţionez un 
fotoliu, acum clienţii mei puteau să şadă mult mai 
comod în timpul lustruitului, ceea ce mi-a adus noi 
clienţi* N-am cheltuit un ban pe plăcerile vieţii, am 
continuat să economisesc Acum căţiva ani, când 
fostul lustragiu de la acest colţ a decis să se retragă, 
aveam deja destui bani ca să închiriez eu locul ăsta 
minunat. în fine, acum 6 luni, sora mea, care făcea 
trotuarul la Chicago, a decedat şi mi-a lăsat moştenire 
12,6 milioane de dolari*” 


9 septembrie leri am fost din nou la 
Kunstsammlung K 20, colecţia de artă modernă din 
Dusseldorf, e acolo un tablou de Marc Rothko, un 
tablou negru, ca să fiu mai exact, doar prim-planul e 
negru, dar fundalul nu e doar negru, ci negru-negru. 
Tabloul este expus într-o sală complet albă, am făcut o 
fotografle-n culori, dar a ieşit alb-negru. Există trei 
imitații celebre ale acestui tablou, prima e complet 
verde, a doua complet albastră, iar a treia gri cu 
picăţele galbene. La o migăloasă expertiză ştiinţifică s- 
au dovedit toate trei a fi falsuri. Tabloul lui Marc 
Rothko nu are titlu, e datat în 1970, la New York, eu l- 
aş numi „Unde-i comutatorul?”, sugerând bezna 
existenţială. Sau ca sâ fiu mai în pas cu actualitatea, 
„S-a ars becul”. Da, a fost un mare vizionar Rothko, 


Ştefan Agopian Malevici a fost mai optimist, a 
pictat „Pătrat alb pe fond alb”. 


10 septembrie Am observat că gravitația mă tot 
trage-n sus în ultima vreme, normal, avem aici de-a 
face cu gravitația inversă, deci sub un pom sade 
Newton cu binoclul şi urmăreşte un măr, care cade-n 
sus. Eu, datorită gravitaţiei inverse, port părui foarte 
scurt acuma, ca să nu se observe cum se ridică tot 
timpul măciucă, problema e că fiind mereu trase cu 
putere-n sus, multora li s-au lungit în ultima vreme 
considerabil urechile, vezi, mă, să nu-ți lungesc eu 
imediat urechile! ni se tot spunea pe timpuri la scoală, 
dascălii noştri  aducându-şi contribuția la forța 
gravitaţiei inverse, datorită căreia mulţi umblă astăzi 
cu nasul pe sus, pe când politicienilor li s-a lungit 
enorm nasul, ba nu, ăsta-i efectul Pinocchio. 


12 septembrie Ce mai e nou în Jermania? Lumea 
literelor e întoarsă pe dos, zilele astea s-a descoperit 
la Weimar un manuscris din secolul 18, care arată clar 
că nu Goethe este autorul lui Faust, ci invers, Faust 
este cel care a scris Goethe, o fi, dar mie-mi place mai 
mult Slavici de Mara. 

Violeta Chiscop Cineva m-a întrebat cine a scris 

Frații Grimm. 

Jan Cornelius Albă-ca-zăpada. 


13 septembrie Când predam engleză la Duisburg, 
aveam doi elevi acolo, in clasa a 12-a, fraţi gemeni, 
veniseră nu demult din Polonia, îi chema Jacek şi 
Adam. Nu-i deosebeam niciodată pe unul de celălalt, 
amândoi erau elevi excelenți, zâmbeau amândoi la fel 
şi arătau identic. Atât că unul răspundea totdeauna 
puţin mai repede decât celălalt, întrebarea era însă 
care, cel care răspundea puţin mai repede şedea în 
dreapta, dar poate câ schimbau locurile între ei, aşa 
că le-am dat mereu nota 2, pe care să şi-o împartă, în 
Jermania nota 1 fiind nota maximă. Nu mică mi-a fost 
surpriza, când l-am întâlnit ieri pe Jacek în Altstadt, 
dar am evitat să-i pronunt numele, poate că era totuşi 
Adam. L-am recunoscut imediat, avea un început de 
chelie, dar în rest, nu se prea schimbase. Hallo, mein 
Freund, wie gehFs noch so? cum îţi mai merge, amice, 
l-am întrebat şi el mi-a povestit zâmbind că acum e 
manager-şef la Aldi, und wie geht es Ihnen noch so, 
Herr Meier? zice, şi cum vă merge dumneavoastră, 
Herr Meier? Herr Meier era profesorul de chimie la 
Duisburg. Da, problema cu regretabilele confuzii e 
puţin mai largă, Victor Borge, marele pianist şi comic 
danezo-american, povesteşte: într-o bună zi, 


mergeam pe stradă, când deodată un domn în vârstă 
s-a apropiat de mine şi m-a întrebat: Scuzaţi, am o 
problemă, cine a fost cel care-a murit ieri, 
dumneavoastră sau fratele dumneavoastră? Un 
moment am fost mut de uimire, spune Borge, dar apoi 
i-am înmânat o hârtiuţă, pe care era notat numele 
fratelui meu, plus numărul său de telefon* Sunaţi-l pe 
fratele meu, i-am spus, şi dacă vâ răspunde, atunci 
am murit eu. 

Ok, şi acum mă duc la Aldi, am o pilă acolo, Jacek 
sau Adam. Sau invers. 


Adela Duca în urmă cu vreo 5 ani, unul dintre 
gemenii care locuiau în casa vecină a venit pentru 
prima oară la noi în curte, avea vreo 4 ani şi căuta 
motanul plecat de acasă. L-am întrebat: „Tu eşti Râul 
sau Andrei?” El mi-a răspuns: „Da.” 


14 septembrie 

„Acum trei ani eram grav bolnav, bolnav pe patul 
de moarte. Era cât pe-aci să mor. De altminteri, nu 
mori decât când eşti luat prin surprindere sau când te- 
ai hotărât singur să mori. Medicul meu curant mă 
socotea pierdut. Hotărâse internarea într-un sanatoriu 
ca să am morga şi cimitirul în apropiere. l-am ştiut 
gândul. Când a venit dimineaţa, i-am declarat glumeţ: 
«Doctore, m-am hotărât să nu mai mor.» Şi n-am mai 
murit până astăzi.” L-am citat pe Robert Şerban, care- 
o citează pe Sanda Miller, care-1 citează pe Constantin 
Brâncuşi. Da, Brâncuşi are dreptate, trebuie să 
decidem când vrem să murim cât timp suntem încă în 
viaţă, căci după aceea se complică totul. 


15 septembrie 

Sunt la aeroport, la Dusseldorf, azi n-am mai luat 
umbrela, zbor cu avionul de data asta, dacă prind 
avionul de legătură la Viena, ajung pe la 4 la laşi. Aş fi 
zburat gratis cu umbrela, normal, dar a scăzut brusc 
temperatura pe aici, e un frig de-ţi îngheaţă urechile 
deja de la o mie de metri în sus, cum sâ le mai 
foloseşti la cârmit, păi nu? Şi ce spune prognoza 
meteo? Pe weekend cam 50% piouă la laşi, jumătate 
de umbrelă trebuia să iau totuşi. 


România 


laşi 


20 septembrie 

Mă duc azi la autogara din laşi, intru la Informaţii. 
Angajata se fot uită la un telefon, bună ziua, aici sunt 
informaţiile? Da. Aş vrea, vă rog, orarul autobuzelor 
de Chişinău, duceţi-vă la informaţii, păi nu sunt aici 
informaţiile?! Nu, domnule, informaţiile sunt dincolo, şi 
ce sunt aici? duceţi-vă, domTe, dincolo, mă duc deci 
dincolo, într-un colţ sade un tip care se tot uită la un 
telefon, aici sunt informaţiile? Da. Când pleacă 
autobuzele de Chişinău, duceţi-vă, domnule, dincolo, 
la informaţii, aha, zic, deci dincolo sunt informaţiile, 
ştiţi ce? vă informez că sunteţi plătit degeaba, ca şi 
colega de dincolo, brusc se uită la mine, lasă-mă, 
domnule, cu din astea, ce să fac, încep să râd, ce-i de 
râs, zice, nu ştiu, zic, întrebaţi dincolo. Deci: două 
steaguri la prefectură şi cu două birouri de informaţii 
la autogara din laşi fac şapte, păi nu, păi da, să trăiţi, 


coane Fănică! 


Rodica Plugaru Vai, dar asta chiar e adevărată sau 
un pic colorată? 

Jan Cornelius Adevărată. Acum un an era mai 
simplu, era un singur birou de informaţii şi era un afiş 
cu o informaţie clară pe uşă: Mu dăm informații! 
Acum au angajat doi pentru asta. 


21 septembrie 
Am fost înainte pe jos la Gabriel, pe Armeană, şi la 
un semafor am văzut o tipă la volan care se ruja 
privindu-se galiş în oglinda retrovizoare. Dar la Paris, 
în august, am văzut o tipă la volan care-şi ţinea un 
picior pe volan în timpul condusului, făcându-şi 
unghiile de la picioare cu ojă, Paris-laşi 1:0. 


22 septembrie 
Liftul nu merge la hotel, aşa că am coborât cu 
valiza pe scări de la etajul trei, şi ca să nu-mi rup 
picioarele, am continuat drumul la autogară în mâini, 
am ajuns primul la autobuz, ceilalţi au venit pe jos, cei 
care au venit cu maşina n-au venit deloc, maşinile 
stau veşnic blocate, pe toate străzile. 


Steinar Lone Noroc că ai găsit totuşi un autobuz. 
Când am plecat eu de la laşi la Chişinău, în 2013, 
toate cele trei autobuze de dimineaţă erau anulate - 
sau, oricum, nu au apărat. Un tip a venit ia coadă şi 
s-a oferit să ne ducă cu o maşină particulară. Numai 
eu am acceptat, era cam scump. Am trimis un sms 
reconfortant acasă, în Norvegia: „Sunt în drum spre 
Chişinău într-un taxi, fără taxametru.” Am luat-o prin 
Leuşeni. Drum prost până la graniţă, apoi a mers 


şnur. Un drum cu mari curbe, bine făcut, care nu 
trecea prin niciun sat. Am ajuns la Chişinău într-o 
clipită. Mai târziu, cineva mi-a spus că e drumul de 
invazie făcut de Brejnev. Beton pentru tancuri. 


Chişinău 


23 septembrie leri spre prânz am ajuns cu 
autobuzul la Chişinău, unde m-a aşteptat Nicolae 
Spătaru la cinematograful Patria, stând de vorbă cu 
statuia lui Nicolae Milescu Spătarul. Ne-am dus direct 
la localul Andy's Pizza, nu m- am împiedicat o singură 
dată, în zona aia nefiind deloc gropi, toate au fost 
exportate in România, care le îngrijeşte cu drag. 
Nicolae e scriitor, ce mai scrii? îl întreb, am început un 
mare roman, zice, două volume, deja am numerotat 
paginile* în fine, Nicolae a comandat pizza 
napoletana, e foarte bună, ia şi tu, zice, ba nu, zic, voi 
lua ceva tipic de Chişinău, nacbos crocant şi chicken 
skewer, pe astea le-am comandat doar de dragul 
dulcii limbi moldoveneşti, care la Chişinău se 
păstrează încă în forma ei arhaică, o yes! După masă, 
am fost la Lacul Morilor, am parcat la Muzeul 
Literaturii, apoi am coborât câteva sute de trepte, 
când cobori aceste trepte e superb, dar când le urci, 
mai bîne rămâi jos, noroc că aveam umbrela la mine şi 
vântul era favorabil, deci am urcat prin aer, cu 
umbrela, pe Nicolae l-am transportat gratis, atârnat 
de picioarele mele, i-a fost cam frică, mi-a rupt şiretul 
de la pantoful stâng. în fine, cum zburam noi aşa în 
lumina apusului, am observat cum dispare soarele 
printre mori, pe la ora 22, m-am întors la Hotel 
Regency, unde în fiecare cameră single e câte-un 
dulap şi în fiecare dulap se află câte-o femeie pentru 


că şi aici ca şi în Jermania la ora actuală nu mai e voie 

de făcut duş de unul singur, economie de energie, la 

mine uşa dulapului a fost, desigur, blocată, mă duc să 

caut un magazin de pantofi, îmi trebuie un şiret stâng. 
Robert Adam Nicolae Milescu Spătarul este unchiul 
lui Nicolae Spătaru, din partea mamei, de altfel 
familia deţine şi industria viticolă de la Mile ştii Mici, 
Numele vine de la un strămoş care a călătorit până 
în China. Avea multe mile acumulate şi aşa i-a rămas 
numele: Milescu. 


laşi 


25 septembrie 
leri m-am întors de la Chişinău, în autobuz am stat 
în spatele şoferului, sunt sigur că era şoferul pentru că 
tot la cinci minute îl suna o doamnă, doamnă! spunea, 
nu mă sunaţi iar pe mine, eu sunt şoferul! 


26 septembrie 

Live pe Lăpuşneanu: cântă un tip la țambal lângă 
Hotelul Astoria, un cântec foarte cunoscut mie, bună 
ziua, domnule, ce cântec e ăsta? Ăsta e cântecul lui 
Raj Kapoor, „Sunt vagabondul vieţii mele”, of, 
domnule, ce film a fost ăsta, el o iubeşte pe Rita, dar 
la sfârşit II împuşcă, da, foarte tare, domnule! Ah, da, 
zic, acuma ştiu, şi dumitale cum îţi zice, eu sunt Costel 
Feraru, domnule, eu cânt la țambal, tata a cântat la 
țambal, bunicu' a cântat la țambal şi nepoţelu' tot la 
tambal cântă, ţambalul ăsta-i de la bunelu', ştii din ce 
an este? Din 1895, domnule, marca Schunda BP, de la 
Budapesta, făcut în Budapesta, adus din Budapesta, a 


cântat bunelu' şi bunicu' la el, pe urmă a stat 20 de 
ani într-o spălătorie, dar ţambalili alilalţi nu-s buni, nu 
merg, domnule, şi ştii ce-am făcut? L-am trimis la 
Budapesta, la reparat, şi ştii cum mi l-a adus, aşa cum 
îl vezi aici, reparat gata! țambal ca ăsta nu mai 
găseşti azi, băiatu-i în Olanda şi tot la țambal cântă. 
Sună telefonul. Alo, mamă, ce-i? am treabă, mamă, 
cum ce fac, cânt la țambal, da, mamă, nu, mamă! 
familia e sfântă, domnule, şi nevasta ce face, tot la 
tambal cântă? Nu, ea are o pensie. 


Cheineriţa de la „Romeo e Giulietta”: Sunteţi ok? 
Că vă văd aşa trist! 

Eu: Nu sunt trist* 

Cheineriţa: Cum nu?! 

Eu: Stau şi mă gândesc* 

Cheineriţa: Sigur? Că de obicei sunteţi aşaaa*** (îşi 
arcuieşte şoldurile şi flutură mâinile prin aer*) 

Eu surprins: Da?! Aşa sunt?! 

Ea: Da. Şi acum sunteţi aşa trist* 

Eu: Nu, nu, stau şi mă gândesc* 

Ea: Hm! Nu cred* 

(Tocmai iese o doamnă în vârstă din local.) 

Cheineriţa: Mulţumim, doamnă şi să aveţi o seară 
frumoasă! 

Doamna: Poftim? 

Cheineriţa: O seară frumoasă! 

Doamna: Cum? 

Cheineriţa ţipând: O seearăăă frumoasăăă! 

Doamna: Ah da?! Nu cred. 


28 septembrie 
„Noi nu vrem să fim geniali,/ Noi vrem să fim 
trimbulinzi,/ între nori de sus în jos,/ Lungiţi ori 


scurtaţi/ Prîn oglinzi”, a decretat Nichita Stănescu la 
începutul anilor '70* Bineînţeles că am aderat atunci 
imediat la acest manifest trimbulind, eram student la 
franceză şi nu-mi doream decât un singur lucru in 
viaţă: să fiu trimbulind. Datorită acestei obsesii, 
colegii mă numeau Trimbulindul, un privilegiu rar şi 
trimbulind. Enormă mi-a fost ieri surpriza, când am 
fost invitat de Oana la Casa Pogor, la întrunirea unor 
liceeni din laşi, care-şi zic Trimbulinzii şi pregătesc un 
film la TVR laşi despre viaţa lor trimbulindâ. Nu e de 
mirare că plecând de la primele filmări, am văzut nori 
trimbulinzi pe cerul de deasupra Copoului şi pe strada 
Lăpuşneanu mi-a tăiat calea un pechinez trimbulind, 
care lătra la o pisică trimbulindă, iar seara, şi la asta 
chiar că nu m-aş fi aşteptat, am mâncat doi mici cu 
muştar, amândoi trimbulinzi. 


Cătălina Hrubaru Păi, aşa îţi citim şi noi cărţile, 
zâmbind 
trimbulind! 


30 septembrie leri am fost scurt prin Copou, ca să 
urc spre universitate, am luat un bilet de tramvai de la 
un automat, conform instrucţiunilor, am introdus 20 
de lei în automat, automatul mi-a luat toţi banii şi nu 
mi-a mai dat bilet, normal, bilet nu se mai dă la laşi, 
totul automatizat, am urcat în tramvaiul plin ochi cu 
studenţi şi am plecat, vatman nu există la laşi, totul 
automatizat, tramvaiul l-am condus deci eu, şinele de 
tramvai sunt deficitare la laşi, am luat-o deci cu 
tramvaiul prin aer, mai fain aşa, că nu zgâlţâie, la 
Universitate studenții au coborât cu paraşutele, 
paraşute nu există la laşi, au sărit deci toţi fără 
paraşute, unul şi-a rupt piciorul stâng şi-a fost imediat 


internat la spital, spitale nu există la laşi, deci l-au 
operat imediat, a venit de urgenţă chirurgul, chirurgul 
nu operează la laşi, decât cu o mie de lei, i-au dat deci 
o mie de lei şi l-au operat pe loc, totul automatizat la 
laşi, a apărut şi anestezistul, anestezistul tocmai 
lipsea din laşi, deci nu l-au mai operat, deci studentul 
acum e perfect vindecat, sta cu piciorul rupt in pat, 
deci happy-end la pătrat, ce mai! 


Ana Mureşanu Mai că n-am plâns, apoi am râs cu 
lacrimi 

la ora 5:45, ora Munchenului. 

Alina Hucai Sunteţi un adevărat Boris Vian! 
Svetlana Hoge Mă gândesc la Ilf şi Petrov. Şi la 
ChagalL 


1 octombrie 

Aseară la 6:30 am fost la întâlnirea anuală cu 
Andreea, Despina şi Georgiana la pizzeria „Romeo e 
Giulietta” din Piaţa Unirii, Despina a adus-o şi pe fiica 
ei Sara. Sara are doar doi ani, dar ştie deja de pe 
acum româneşte, în Jermania vezi foarte rar fenomene 
din astea. Plus de asta, Sara mi-a citit deja toate 
cărţile ţinându-le invers, am încercat şi eu, dar 
ameţesc deja după primele 10 pagini. Eu am mâncat 
ca de obicei pizza con salami, dar fără salam, şi am 
băut bere la sticlă, dar la draft. Pizza am mâncat-o 
atât de fierbinte, că mi s-a răcit limba, ba nu, invers, 
mi-am ars limba atât de tare, că până când am 
mâncat din nou, mi s-a răcit pizza. La vârsta ei, Sara 
se culcă cel târziu la ora 8, aşa că s-a ridicat singură 
de la masă şi a plecat singură deja la 8:30, căruciorul 
l-a împins maică-sa. A fost foarte fain, la sfârşit m-am 


dus direct la farmacie, e una în Piaţa Unirii, deschisă 
chiar şi pe weekend, deci 48 de ore din 24, i-am scos 
farmacistei îndelungat limba, iar ea mi-a vândut în 
schimb medicamente în valoare de 45,50 lei, pastile 
Activit Colostru Premium de supt timp de patru zile de 
3 ori pe zi, plus un unguent foarte eficace, când am 
intrat după nici cinci minute pe uşa hotelului, iritaţia 
de pe limbă deja dispăruse, surprins, am tastat după 
ea cu limba, nimica, apoi în baie mi-am scos mult timp 
limba în oglindă, tot nimica. După aceea, le-am trimis 
fetelor un mesaj despre evoluţia miraculoasă a bolii şi 
medicamentele care acţionează încă înainte de 
folosire, nu arunca medicamentele, păstrează-le, mi-a 
scris Georgiana, graţie lor, iritaţia viitoare a limbii o să 
dispară încă înainte de apariţie. 


2 octombrie 

leri am fost cu Adi şi Anca la Jijia, în Delta Moldovei, 
multe păsări şi mulţi peşti pe acolo, păsările mai mult 
prin aer, peştii unii în apă, alţii în farfurie, mult stufăriş 
şi câţiva pescari pe malul lacului, după cum se ştie, 
pescarii pescuiesc peştii şi după aceea se duc la 
magazinul de peşti să-i cumpere şi să-i ducă cu 
mândrie acasă. Eu am vrut să fac un selfie pe malul 
lacului, dar dându-mă un pic în spate, am căzut de pe 
dig în apă, noroc că nu mi s-au udat hainele, erau deja 
ude, mai căzusem o dată şi înainte. Am făcut şi poze 
de grup, cel mai bine a ieşit calul din spate, lui nu i se 
văd chiar deloc ridurile, am fost şi la restaurant, Adi cu 
mine am mâncat crap prăjit, care era deja prăjit gata, 
Anca a mâncat saramură de crap, dar n-aveau. La laşi 
ne-am întors cu barca pentru a proteja maşina, deci 
pentru a evita nenumăratele gropi din jurul deltei. De 
la Jijia până la laşi sunt 27 de km, dar am avut ghinion, 


pe ultimii 27 km n-a fost deloc apă. 


4 octombrie 

Herr Rubel, şeful Centrului German de Cultură din 
laşi, e din Jermania şi trăieşte de vreo 20 de ani la laşi, 
eu sunt din România şi trăiesc de 20 x 2 ani în 
Jermania, simetria e uşor de priceput, nu? 
Prezentându-mi recent cartea Aventurile unui călător 
naiv la târgul de carte 
Gaudeamus la laşi, Herr Rubel a afirmat că ce 
povestesc eu în cartea aceea este absolut adevărat, 
dar că nu este deloc adevărat, şi ca să-şi întărească 
spusele, Herr Rubel a dat un exemplu: cică într-un 
episod povestesc că mi s-a furat bicicleta din faţa 
blocului, la Dusseldorf, da, asta cred, e absolut 
adevărat, a spus Herr Rubel, dar după aia Cornelius 
povesteşte că s-a dus după două zile la talciocul de 
după colţ şi acolo şi-a găsit bicicleta furată, unul voia 
cică să i-o vândă, ha-ha, pe asta n-o mai cred, hai, 
lasă- mă! asta nu este adevărat, a spus Herr Rubel, şi 
apoi Jan Cornelius nu doar că nu şi-a cumpărat propria 
bicicleta, dar, când nu s-a uitat vânzătorul, s-a urcat 
pe bicicleta furată şi a plecat cu ea acasă, ha-ha, pe 
asta n-o mai cred deloc, hai, lasă-mă! a spus Herr 
Rubel, asta nu e deloc adevărat. Ei bine, ca să fie clar, 
eu n-am inventat nimica, totul e absolut adevărat, 
exact aşa a fost, şi ca să-i demonstrez lui Herr Rubel 
că totul este adevărat, am produs ieri la laşi o situaţie 
similară cu cea de la talciocul din Dusseldorf şi l-am 
invitat la o cafea, în Piaţa Unirii, am stat noi ce-am stat 
acolo şi am dialogat şi într-un moment de neatentie i- 
am sustras lui Herr Rubel discret portofelul din 
buzunar, făcându-mă că-mi ridic bricheta de pe jos, în 
portofelul lui Herr Rubel era un teanc de bancnote 


româneşti şi nemţeşti, plus o fotografie de familie a lui 
Herr Rubel cu cei cinci copii ai săi, dintre care trei erau 
neadevăraţi, el neavând decât 2, însă pe la ora 16, 
după ce mi-am făcut siesta, când am vrut să-i duc 
portofelul înapoi, la el acasă, am văzut că nu doar 
portofelul lui îmi lipsea din buzunar, ci şi al meu, 2:1 
pentru Herr Rubel, când voi fl acasă la Dusseldorf, îi 
voi trimite un mesaj de pe laptop, lieber Herr Rubel, 
dragă domnule Rubel, nu vă mai căutaţi laptopul, 2:2 


pentru mine. 
6 octombrie 


Am observat că dacă îmbrac pantalonii lungi, afară 
se face cam frig, dar cu cei scurţi se Încălzeşte 
imediat Azi port blugii cu găuri, au preluat asta şi pe 
sus, soare cu nori astăzi. 


7 octombrie 

Am fost ieri la quiz-ul de miercuri de la localul 
Legend din laşi, întrebări bune şi rafinate din toate 
domeniile, o competiţie între 20 de mese a câte cinci 
oameni, super, am luat şi eu parte In teamul Doctor 
Bre, răspunzând la cel puţin o întrebare din 3, dacă nu 
chiar din 6, am fost a doua oară acolo pentru că-mi 
place să învăţ lucruri noi, de pildă cu cât s-a mai 
scumpit berea de-o săptămână* Lângă mine şedea o 
fetiţă, care m-a dat gata, ştia efectiv totul şi avea o 
logică impecabilă, să tot fi fost prin clasa a zecea, cu 
ce te ocupi, întreb, în afara de şcoală? eu nu sunt 
elevă, zice, sunt medic, hopa! unii arată mult mai 
tineri decât sunt, pe când alţii, aş vrea eu! 


8 octombrie 
Ora 10. Plecările din laşi spre Jermania sunt 
totdeauna foarte faine, comand la recepţia hotelului 


un taxi, recepţionerul sună, sună, nu sunt taxiuri 
libere astăzi, mai sună şi la alt număr, sună, sună, tot 
aia, n-am mai păţit asta niciodată, zice recepţionerul. 
Eu da, zic, eu păţesc asta de fiecare dată când plec şi 
de fiecare dată sunteţi dumneavoastră la recepţie, da, 
zice, vă cred, la noi asta e normal! Ce să fac, ce să 
fac, chem un Uber, vine unul pe care scrie Boit, eu 
sunt Uber, zice, şi eu sunt Hemingway, zic, la aeroport 
oprim, arată aparatul, 23 de lei, am înţeles intre timp 
sistemul, totu-i pe dos aici, deci ii dau 5 lei, n-am să 
vă dau rest, zice, şi ce facem, zic. Păi am o idee, zice, 
duceţi-vă şi schimbaţi, păi am şi eu o idee, zic, duceţi- 
vă şi schimbaţi dumneavoastră, se duce şi schimbă, 
îmi dă 18 lei rest, şi ce-i cu bacşişul, zic, îmi mai dă 10 
lei, thanks a lot, Mister Hemingway! zice, no problem, 
zic, good morning! şi intru pe la Arrivals. 

Ora 15. Aterizare la Dortmund, la controlul 
paşapoartelor s-au uitat mult, mult la ID-ul meu, cred 
că le-a plăcut poza, acolo arăt mult mai tânăr. 


Jermania 


9 octombrie 

Deci ieri a fost o zi impecabilă dacă lăsăm primele 
24 de ore deoparte, am coborât din trenul de 
Dortmund, care a ajuns efectiv la Dusseldorf, am 
coborât la Hauptbahnhof, gara centrală, am fugit la 
tramvaiul 9, în care după plecare vatmanul a anunţat 
la difuzor că în oraş este o mare demonstraţie şi că 
tramvaiul nu merge decât 3 staţii, după care mi-am 
continuat drumul pe jos cu demonstraţia şi cu imensa 
valiză, gegen was demonstrieren Sie, contra ce 
demonstraţi? îl întreb pe unul de lângă mîne, gegen 


das Anhalten der Straßenbahnen bei den Demos, 
contra opririi tramvaielor dîn cauza demonstrațiilor, 
zice, era şi el tot cu valiza. Da, a fost groaznic, iii 
foarte atent la ce scrii, mi-a scris ieri Adi pe 
messenger, ce scrii influenţează realitatea, deci: cea 
mai faină a fost această ultimă parte a drumului. 


10 octombrie 

Azi a fost o duminică minunată, am fost cu Mara şi 
cu maşina ei la 11 km de Dusseldorf, la Museum Insel 
Hombroich, un muzeu de artă în aer liber, de 21 
hectare, 
Intr-o zonă rurală, n-a fost greu de găsit, Mara se 
orientează excelent cu ajutorul GPS-ului, aşa că n-am 
făcut decât 27 km în plus, Mara ignorând indicaţiile 
GPS- ului şi aprofundând şi punând în practică eseul lui 
Miguel de Unamuno „Del sentimiento tragico de la 
vida en los hombres y en los pueblos”, „Despre 
sentimentul tragic al vieţii la oameni şi la ţară”, fiinţe 
rătăcite ce suntem! La un moment dat a apărut un 
măr enorm de plastic la marginea şoselei semnalizând 
că acolo se află o fermă, la care se vând mere, am 
intrat deci cu maşina în curtea fermei şi am cumpărat 
două kilograme de mere de plastic, care sunt, din 
păcate, inodore, dar au totuşi un gust mult mai bun 
decât merele de la supermarket. La muzeul în aer liber 
intrarea n-a costat decât 10 euro in loc de 20, ca de 
obicei, dat fiind că majoritatea halelor cu picturi şi 
sculpturi erau în renovare, iar în singura hală deschisă 
nu se vedeau deloc tablourile, adevărate capodopere, 
dar toate albe pe fond alb şi fără rama. Trăgând linie, 
a fost o splendidă zi de toamnă cu mult soare şi miros 
de mere inodore, curgea şi râul Erft pe- acolo, însă 
fiind totuşi prea frig ca să fac baie, n-am sărit decât 


îmbrăcat în apă, ca s-o scot pe Mara. 


Cotlrin Liviu Cuţitaru Nu staţi o clipă pe loc. 
Bravo! 

Cornelia Elena Topală Eu mă bucur foarte mult că 
aţi 

scăpat cu viaţă din plimbarea asta. 


11 octombrie Mi-a mia împrumutat pisica ei, deja 
eram pe stradă plimbând pisica lui Mi-a, când deodată, 
hop! au apărut Mi-a şi Pi-a şi Mi-a mia spus: Jan, de ce 
te plimbi cu pisica mea? cum de ce, zic, pentru că tu, 
Mi-a, miai împrumutat- o, da, dar eu nu sunt Mi-a, zice 
Mi-a, eu sunt Pi-a. şi eu sunt Mi-a, zice Pi-a, scuze, zic, 
v-am confundat, şi ştiţi de ce? pentru că amândouă vă 
scrieţi prenumele cu liniuţă de unire, ba nu, miau spus 
ambele simultan, cu liniuţă de despărţire, noi nu mai 
suntem de mult prietene, miau miau, mia confirmat 
pisica lui Pi-a. 


Smaranda Ghiţă Scrie-ţi m-ai atent, v-ă rog, poate 
ma-i citesc şi copi in formare. 


12 octombrie Există în medicină un sindrom numit 
sindromul Stendhal, îl ai atunci când admirând o opera 
de artă, aceasta te dă efectiv pe spate. Stendhal 
vizitând bazilica Santa Croce din Florenţa a avut în 
repetate rânduri palpitaţii, halucinaţii şi alte tulburări 
psihice, asta s-ar fi putut termina prost. De pildă, un 
turist a făcut un atac de cord în Galeriile Uffizi, şocat 
de frumuseţea picturii lui Botticelli „Naşterea lui 
Venus”. Despina, plecând cu avionul din laşi la Londra, 


a făcut sindromul Stendhal încă înainte de-a ajunge la 
destinaţie, admirându-mi cartea în avion, şi-a pierdut 
cunoştinţa încă în timpul zborului. Fiind zbor de 
noapte, îmi scrie, am adormit cu opera ta în mână şi 
am fost dusă, aşa am ajuns odihnită la Londra, 
mulţumesc că ai scris această cartel 


Daniela Lungu Numai omul foarte inteligent poate 
fi ironic cu el însuşi, acum chiar că vreau să citesc 
cartea dumneavoastră. Promit să nu leşin. Am 
naturelul simţitor, dar mă tratez. 


13 octombrie 

Am văzut ieri la Lidl că se vând deja iepuraşi de 
ciocolată şi ouă vopsite de Paşti, asta este situaţia, 
costurile de încălzire aproape că s-au dublat şi vine 
iarna, deci nu vine, hai s-o sărim! Frohe Ostem, un 
Paşte fericit vă doresc! 


Clorela Hengelman O să vedem până la Crăciun ce 
ne mai Paşte! 


14 octombrie Stau şl-mi amintesc nostalgic: fix 
acum o săptămână la laşi, mă duc la pizzeria „Romeo 
e Giuiietta”, mănânc o ciorbă, beau o bere, Jan, Jan! 
aud brusc o voce din spate. Mă întorc, hop, Amelia la 
masa din spate! Hei, Amelia, zic, ce surpriză! Da, uite, 
ea e flică-mea Mira, zice Amelia. Wow, zic, ciao, Mira! 
Vaaai ce fetiţă drăguță, şi cât a crescut în ultimii trei 
ani! zic. Da, aşa-i, zice Amelia, face doi ani In 
octombrie. Wow, zic, şi se vede că-i foc de isteaţă. Da, 
aşa-i, zice brusc Mira de sub masă, la vârsta mea, 


coeficientul de inteligenţă creşte zilnic. Şi ce frumos 
vorbeşte! mă mir eu, da, dar să vezi ce frumos citeşte! 
zice Amelia. Da, zice Mira trăgându-mâ de tricou şi 
întinzându-l până la perete, citesc tot ce prind, l-am 
citit ieri pe Faust în original. Poftim?! zic uluit, da, H 
ştiu practic pe dinafară, zice Mira. La început n-am 
crezut-o, dar apoi am verificat-o şi la versul „Ich bin 
der Gelst der stets verneint/ Sunt spiritul ce totul 
neagă” a intervenit brusc cheineriţa: Ajunge! a strigat 
enervată, clienţii noştri îl preferă pe Dante! E copil, 
doamnă, lăsaţi-o! am spus revoltat. Nu te enerva, Jan, 
asta-i România! a spus Amelia. Mamaaa, pipi! a strigat 
Mira. 


15 octombrie 

Acuşi va avea loc Frankfurter Buchmesse, Târgul de 
carte de la Frankfurt, cine n-a scris încă o carte s-o 
facă rapid şi s-o publice, în Jermania editurile nu sunt 
o problemă, fug după tine ca să-ţi publici cartea la ele, 
şi-ţi zic danke schön, mersi! Trimiţi manuscrisul, şi 
gata, Sie sind genau der, den wir suchen, îţi răspund, 
sunteţi exact cel pe care-l căutam! Da, sigur, ei îţi 
redactează textul şi tot, plăteşti doar 10-15 euro pe 
pagină, dacă ai noroc 20- 30, die Qualität hat ihren 
Preis, calitatea se plăteşte, păi nu? Cu o carte bună de 
250 de pagini, poţi să câştigi 7.500 de euro, adică 
trebuie să-i câştigi, înainte de-a o publica, şi gata, 
cartea-i a ta, după aia poţi să ţi-o cumperi şi să ţi-o 
vinzi din nou, faci bani cu lopata, dar numai dacă nu 
eşti tu autorul. Dar există şi edituri serioase care-ţi 
dau bani dacă povestea e bună, ţi-o publică pe loc sau 
deloc. Varianta cea mai elegantă este să câştigi un 
concurs de povestiri, şi gata, eşti publicat! Recent a 
avut loc la Berlin un concurs de Kurzgeschichten, 


povestiri scurte, schreibt eîne kurze, aber eine sehr 
kurze Kurzgeschichte, scrieţi o povestire scurtă, dar 
una foarte scurtă, care să conţină neapărat trei 
elemente, dar foarte pe scurt: 1. religie 2. sex şi 3. 
mister. Povestirea câştigătoare a fost: O mein Gott, 
ich bin schwanger, und ich weiß nicht von wem. O, 
Doamne, am rămas gravidă şi nu ştiu cu cine! 


16 octombrie Am chatuit recent cu Răzvan din laşi, 
e grav! Tatăl lui Răzvan stă la Bârlad şi l-a anunţat pe 
Răzvan la telefon că el mâine, cel târziu poimâine, 
moare. Auzind asta, Răzvan mai să facă infarct, până 
acum taică-său fusese sănătos tun, deci Răzvan s-a 
aruncat in maşină şi a gonit la Bârlad, dar taică-său nu 
era acasă, ci într-un sat vecin, se antrena pentru 
maraton, meine Tata Marathon machen, mi-a scris 
Răzvan, care are ambiția să-mi scrie nu doar in 
română, ci şi în germană, el învățând germana acum - 
apoi a adăugat: der, die, das Tata a vrut să mă vadă 
sehr schnell, foarte repede, ja, ja, a fost praktisch 
şantaj, dar, slavă Domnului, meîne Tata gut, tata e 
mai sprinten chiar şi decât mine, a scris Răzvan. Sehr 
schon, foarte frumos, normal! am zis eu. Am fost în 
cămara tatei, ich în cămara tatei, cămara tatei e full 
cu borcane pline, a scris Răzvan, tata strânge borcane 
full pentru viitor, cum se zice viitor în germană? No 
future! cum altfel, am zis eu. 


17 octombrie 
David are opt ani şi locuieşte încă acasă la părinţi, 
dar asta nu-i convine deloc, spirit independent, ar vrea 
să stea, în sfârşit, pe picioarele sale, deşi mulţi copii în 
Jermania locuiesc astăzi încă acasă, la mama, nu 
veşnic, desigur, ci doar până când ies la pensie, de ce? 


de aia, sau citându-l pe nenea lancu în versiune 
modernă, iată-1 pe domnul Goe la 64 de ani: 

— Vai de mine! ţipă mamita, nu-i băiatul! Unde e 
băiatul!.,. S-a mutat băiatul!... 

Şi toate cucoanele sar... 

— S-a mutat băiatul! Ţaţo, mor! 

Dar deodată, se aud bubuituri în uşa toaletei. 

— Goe! Maică! Acolo eşti? 

— Da! 

— Aide! zice mam-mare, când te muţi? 

— Nu pot! zbiară Goe dinăuntru. 

— De ce?... Te doare la inimă? 

— Nu! Nu pot... 

— E încuiat! zice mam-mare, vrând să deschidă 
pe dinafară. 

Păi nu? E lucru mare cât e de deştept, bine că nu s- 
a mutat băiatul! 

18 octombrie leri m-a vizitat prietenul meu 
Dietmar, mare specialist în fizică cuantică, ne-am dus 
împreună în Altstadt şi, în drum spre tramvai, mi-a 
explicat tot timpul, cu repetate opriri, că timpul, de 
fapt, nici nu există, am pierdut cu 2 minute tramvaiul 
din cauza asta, reg dich nicht auf! a zis Dietmar, es 
hat keinen Sînn, n-are rost să te enervezi! pentru că 
din punct de vedere obiectiv nici tu nu exişti, und mich 
gibt es auch nicht, şi nici eu nu exist, noi în realitate 
nici nu suntem aici, totu-i iluzie. în Altstadt am băut pe 
chestia asta o sticlă de vin, care nu exista nici ea, dar 
costa dublu decât anul trecut. 


20 octombrie Alaltăieri mi s-a terminat aftershave- 
ul, aşa că am fost ieri la drogherie, aici, după colţ, şi 
am încercat vreo 20 de arome noi, la un moment dat 
am simţit că mi se muta nasul din loc şi m-am întors 


panicat la aroma care-mi plăcuse de la bun început, e 
vorba despre aroma de verbină, o plantă care în latină 
se numeşte Verbena officinalis, în germană 
Eisenkraut, are un miros fascinant, apropo, deja din 
copilărie mă fascinau mirosurile, la Reşiţa, de pildă, 
băieţii îşi vârau reciproc pumnul sub nas, a ce miroase 
ăsta? A morgă. Şi ăsta? A cimitir. Drăguţ, nu? Păi da, 
pe-atunci nu se comunica încă prin WhatsApp, 
mirosurile fiind ele insele o formă esenţială de 
comunicare umană, ne alegem subconştient partenerii 
după miros. Die können sich nicht riechen, ăştia nu se 
pot mirosi, se spune în germană. Şi sigur că da, fiecare 
oraş îşi are mirosul său, în Veneţia m-a frapat de la 
bun început absenţa mirosului balegii de cal, a 
remarcat Alphonse Allais. între miros şi gust exista o 
strânsă legătură, mâncărurile cu arome plăcute au şi 
un gust bun, mă gândesc la Ițic, care şezând cu supa 
pe masă la restaurant, cheamă iritat chelnerul: la 
gustă supa asta! E prea sărată? Gustă supa asta! E 
prea iute? Gustă supa asta! E o muscă în ea? Gustă 
supa asta! Ok, dar unde-i lingura? Păi vezi! 

Plus de asta, fiecare om are mirosul lui şi numai al 
lui, ancorat în codul său genetic, după cum deja de la 
nenea lancu ştim: Uite, nenorocitule! şi acuma eşti 
turmentat, eşti băut! miroşi cale de-o poştă... Ăsta 
este mirosul meu naturel... 

Şi ca să închei: azi-dimineaţă am observat că 
verbina din aftershave-ul meu miroase uşor a lămăie, 
ceea ce-mi dă energie. După folosire, m-am ridicat 
practic în aer, nu mult, cam la înălţimea unui lămăi, 
iar sticluţa având formă cilindrică, acum nu mai 
umblu, ci mă rostogolesc. 

Acum e ora 4.45 dimineaţa aici, in Jermania. Acum 
10 minute am reuşit, In sfârşit, să adorm. 


22 octombrie 

Sunt la Târgul de carte din Frankfurt. Acum 10 ani 
am tradus în germană Sunt o babă comunistă şi după 
aceea Cum să uiţi o femeie de Dan Lungu, după care 
am făcut împreună cu autorul un lung turneu de 
prezentare prin Jermania. E mult de atunci, aşa că nu 
m-am mirat deloc când azi, la Târgul de carte, la 
standul românesc, a apărut un tip la 60 de ani, cu 
barbişon şi pălărie, care s-a uitat lung la mine şi m-a 
întrebat în limba română: 

— Bună ziua, scuzaţi, sunteţi Dan Lungu? 

— Nu, zic, sunt Jan Cornelius. 

— Ei na, zice tipul făcându-mi cu ochiul, cum nu 
sunteţi Dan Lungu, sunteţi Dan Lungu! 

— Nu, domrTe, nu sunt Dan Lungu! 

— Ok, zice tipul şi pleacă, dar după câteva 
minute revine: Ei, cum nu sunteţi Dan Lungu, sunteţi 
Dan Lungu! 

— Ok, zic eu enervat, da, domnule, sunt Dan 
Lungu. 

— Da?! zice, ce chestie! dar să ştiţi că nu arătaţi 
ca Jan Cornelius! 

— Păi nu, zic, poanta e inversă, trebuia să ziceţi: 
Dar să ştiţi că nu arătaţi ca Dan Lungu! 

— Cine, eu?! zice, dar de ce să arăt ca Dan 
Lungu?! 


23 octombrie 

leri, prezentare de carte şi moderare la standul 
românesc, intre orele 11 şi 13, dar decibelii difuz 
oarelor de la un eveniment de alături erau să-mi 
spargă timpanele, nu mi-am mai auzit propria voce. 
Aşa că m- am încuiat aseară în camera de hotel, 
excelent izolată fonic, şi am stat treaz toată noaptea 


ca să savurez liniştea. 


25 octombrie 

Sunt din nou la Dusseldorf, azi este o vreme 
minunată aici, mult soare şi niciun norişor, dar nu-i 
bine să ne bucurăm prea devreme, uneori ziua începe 
bine şi se termină prost, iată ce i s-a întâmplat odată 
lui Ițic: Stă Ițic la bar privindu-şi gânditor berea, stă 
vreo zece minute şi tot stă, brusc, întră o namilă pusă 
rău de tot pe scandal şi se aşază taman lângă el, îi ia 
berea şi pac! o dă peste cap. Sărmanul Ițic începe să 
plângă în hohote, hai, mă! am glumit, spune namila, îţi 
iau altă bere, dar te rog mult să taci! Nu suport să văd 
un bărbat plângând. Ah, nu asta-i problema, spune 
Ițic, azi a fost cea mai catastrofală zi din viaţă mea, 
dimineaţa am dormit buştean şi n-am auzit ceasul şi 
am întârziat la birou şi şeful s-a înfuriat şi m-a dat 
afară pe loc. Părăsesc biroul şi descopăr că maşina mi 
s-a furat, iar poliţia zice că nu poate face nimic, iau 
deci un taxi să mă întorc acasă şi, când cobor, văd că 
mi-am uitat portofelul cu bani şi cârduri în taxi, dar 
taxiul a dispărut între timp, mă duc deci acasă pe jos 
şi-mi găsesc nevasta cu grădinarul în pat. Plec 
disperat de-acasă şi vin aici şi mă aşez la bar şi când 
vreau să-mi pun capăt zilelor, vii tu şi-mi bei otrava. 


28 octombrie Aseară pe la 11 jumate, inainte de-a 
mă culca, am mai aruncat scurt o privire pe Facebook 
şi am dat de o postare a lui lulian Tănase, povesteşte 
acolo foarte succînt că ieri nu i s-a întâmplat nimic. 
Scuze că v-am deranjat doar pentru atâta lucru, sunt o 
grămadă de poveşti in care nu se întâmplă nimic, o 
seară frumoasă în continuare alături de cei dragi, îşi 
încheie lulian Tănase postarea, foarte frumos, nu? Nici 


n-am putut să adorm după aia, m-am gândit tot timpul 
la lulian Tănase, pe care, de fapt, îl cunosc foarte 
puţin, l-am întâlnit numai de două ori în came şi oase, 
o dată acum vreo zece ani la Târgul de carte de la 
Leipzig şi a doua oară anul acesta, în iunie, la 
cafeneaua  librăriei Humanitas de lângă biserica 
Kretzulescu, eu tocmai strigam ca scos din minţi la 
telefon, păi da, Bucureştii! Şi după ce-am închis 
telefonul, l-am văzut deodată pe lulian Tănase, rânjind 
cu gura până la urechi, la o masă vecină, cine te-a 
supărat, măi? asta fiind, de fapt, o întrebare pur 
retorică, după care m-am liniştit şi i-am zâmbit şi eu 
lui lulian Tănase şi am schimbat câteva vorbe formale 
cu el, lulian şezând cu vreo 3 metri mai încolo cu o 
tipă foarte tânără şi foarte bine la masă, se uitau unul 
la celălalt foarte îndrăgostiţi şi beau vin alb, sper să nu 
fac o gafă foarte mare acuma şi că n-a fost o întâlnire 
foarte clandestină, mă rog, la chestii din astea m-am 
gândit eu azi-noapte şi cândva, între orele 2 şi 3, mi- 
am dat brusc seama că eu până acum fusesem tot 
timpul convins că lulian Tănase locuieşte la Alba lulia, 
pe când din postarea lui de aseară reiese clar că 
locuieşte la Bucureşti, asociasem de fapt subconştient 
numele de lulian cu Alba lulia, stupid, nu? Bucuros, am 
trezit-o pe Carmen şi i-am povestit de această eroare, 
ai înnebunit, a mormăit ea indispusă, adormind rapid 
la loc, în fine, ce vreau să spun este că se întâmplă tot 
felul de chestii imprevizibile dacă nu dormi noaptea. 


lulian Tănase După o anumită vârstă, doar 
bărbaţilor le mai poţi provoca insomnii. 


29 octombrie Postul de radio național 


Deutschlandfunk a relatat acum despre Filit, Festivalul 
internaţional de literatură şi traducere din laşi, un 
foarte valoros festival, care are loc „in der 
abgelegenen Kleinstadt laşi”, adică în izolatul orăşel 
laşi, adică mai pe româneşte spus la dracu-n praznic, 
da, aşa-i în Jermania, mereu informaţii solide şi 
pertinente despre România sau, cum îmi spunea 
prietenul meu Mathias Schnitzler, un critic literar din 
Köln: ich habe gemerkt, am observat că orice recenzie 
a unei cărţi româneşti este obligatoriu acompaniată de 
fotografia unei căruţe trase de-o gloabă. Corect, 
fiecare literatură cu specificul ei naţional, de pildă, am 
fost ieri aici, în Altstadt, şi observând foarte atent 
literaţii de pe stradă, mi-am dat brusc seama că toţi 
sunt blonzi cu ochi albaştri şi că, spre deosebire de 
România, aici oamenii nu se deplasează cu căruţa, ci 
călărind pe-un cârnat, die Wurst, cu o halbă de bere în 
mână sau cum spun englezii: | love german jokes, they 
are the Wurst - ba nu, worst. 
Şi ca să închei în jermană: 


— Two martinis, please! 
— Dry? 
— Nein, zwei. 


30 octombrie 

Azi-noapte la 3 fix ceasul a fost dat înapoi cu o oră, 
dar cu cinci minute înainte de asta, eu, din păcate, am 
adormit şi-am ratat momentul şi când m-am trezit, un 
ceas arăta deja ora 4 şi altul ora 5, ei da, nici pe 
ceasuri nu te mai poţi baza, ceasurile sunt nefiabile, 
dar eu am un ceas pe care mă bazez foarte tare, mi l-a 
vândut bunicul pe patul de moarte, a zis Groucho 
Marx. Dar apropo de trezit la ora 4 şi insomnii, cel mai 
bine se doarme după ce te-ai sculat, zic eu. 


31 octombrie 
Azi, în timp ce ploua, o vrabie a început să 
ciripească într-un castan, bravo! foarte fain, zic, să ştii 
că şi eu cânt când fac duş. 


1 noiembrie 

Lângă Domul din Köln, azi la ora 11: Scuzaţi, sunteţi 
Jan Cornelius din Reşiţa? Da, zic, dar de mult stau la 
Dusseldorf. Ştiu, zice, eu sunt Javier Estevez din 
Salamanca, am văzut pe Facebook un videoclip cu 
dumneavoastră, făcut de José din Barcelona, da, zic, el 
stă la Timişoara. Ştiu, zice, eu stau la Luxemburg. Ce 
vreau să spun: Am citit cartea dumneavoastră De ce 
nu-s românii că nemții? Da?! zic, mă bucur, am scris-o 
cu Adina Popescu din Bucureşti, pe care-am cunoscut- 
o la Leipzig, acum e la Belgrad. 


De la Dom, m-am dus până la Hohenzollernbriucke, 
numit şi Podul lacătelor iubirii. Ultima dată am fost în 
august la podul ăsta, pe atunci eram ferm convins că 
nu mai încape niciun lacăt acolo, dar iată că s-au 
descurcat binişor lacătele şi într-un nestăvilit proces 
de proliferare continuă, o mare parte dintre ele s-au 
căţărat sus, tot mai sus pe parapetul de fier al podului, 
sunt acolo zeci de mii de lacăte încălecate şi cocoţate 
spre ceruri, purtând cu ele tone de iubire veşnică, 
wikipedia vorbeşte de 22 de tone de lacăte la acest 
pod de 400 m lungime, cu diferite nume pe ele: Miriam 
& Christian, Hanna & Lara, Lukas & Anna, Leo & Ben, 
Lena & Kevin, am stat şi-am tot citit la nuclee de 
romane de dragoste gravate pe lacăte, romane nu 
doar cu două, ci şi cu trei, patru şi cinci personaje 
centrale, Mary & Daniel & Mia & Robin & Jenny, iar pe 
nebunateca de Anna, am descoperit-o în 148 de 


combinaţii, după care m-am oprit din numărat, foarte 
interesant şi cuplul Pilo & Pilo, cine ştie cu cine-o fi fost 
combinat acest Pilo înainte, dar iată că acum s-a întors 
la prima sa mare iubire, la sine însuşi, eu m-am întors 
la ora 16 cu trenul la Dusseldorf, în tren nu zice nimeni 
nimica, tăcere totală, was habt ihr? ce-aveţi, mă, zic, 
lacăt la gură? Ja! zice, unul, da! Păi tu nu, zic, c-ai zis 
ja! Nein! zice, cam derutant tipul. 


3 noiembrie 

Mi-am făcut analiza codului genetic, amprentarea şi 
caracterizarea ADN-ului se fac trimițând la un 
laborator special o mostră de salivă într-o eprubetă. în 
cazul meu, pot vorbi de un talmeş-baimeş genetic, 
strămoşii mei fiind conform analizelor 43,5% din 
Balcani, 25,9% din nordul şi vestul Europei, 18,2% din 
Irlanda, Scoţia şi Ţara Galilor şi 12,4% din Ţările 
Baltice. Am stat şi m-am tot gândit azi-noapte, oare ce 
vor să spună aceste date? Şi automat mi-au venit în 
mînte prietenii mei Wolfgang şi Lara, care au început 
din luna septembrie să înveţe chineza, dat fiind că vor 
să adopte un baby chinez şi vor să-l înţeleagă când 
începe să vorbească, normal! Ok, ăsta- i banc, dar 
acuma serios: ADN-ul ne arată în primul rând limba cu 
care ne naştem, şi aşa cum îmi arată şi mie ADN-ul, eu 
m-am născut vorbind 43,5% româna (partea balcanică 
a tatei) şi 25,9% germana (partea vestică a mamei), 
deşi, ca să fiu sincer, mama nici n-a fost acasă când 
m-am născut. Partea scoțiană, irlandeză şi galeză, în 
schimb, o am de la whiskeyul băut mulţi ani ia rând, 
iar cele 12,4 procente baltice le am precis din Letonia, 
unde n-am fost niciodată, dar am fost de două ori în 
Polonia, cu care Letonia rimează, deci vorbim în acest 
caz nu atât de-o mutație genetica, cât de una fonetică. 


Dar ce vreau să spun: azi-noapte a lătrat un câine, 
aici, jos în curte, ceva de groază! o treabă complet 
bizară dat fiind că aici, jos în curte, n-a fost tot timpul 
decât o pisică, deci înseamnă că ea a lătrat, şi nu un 
câine, deci vorbim în acest caz de-o mutație atât 
fonetică, cât şi genetică. 


Doina Gecse Borgovan Tulaaaai, ce amestecat 
eşti! 


S-a făcut recent un sondaj în jJermania, întrebarea a 
fost: Care sunt condiţiile unui job ideal pentru 
dumneavoastră? Răspunsurile cele mai frecvente: 
jobui să-mi facă plăcere, să-mi ofere un salariu cât 
mai mare, să fiu independent în luarea deciziilor, să 
fiu lăudat pentru ce întreprind. în Bilk, cartierul în care 
stau, a apărut acum o lună un anunţ la fereastra unui 
birou, pe care-l văd de pe terasă: Jobul ideal pentru 
dumneavoastră! şi se enumeră exact avantajele de 
mai sus, condiţiile de angajare sunt următoarele: 
aplicantul trebuie să ştie să bată la maşină, să scrie 
programe de computer şi să fie bilingv. Trece un câine 
pe stradă, citeşte anunţul, intră în birou, se prezintă la 
secretară, secretara întreabă: Wollen Sie sich 
bewerben? vreţi să aplicaţi la acest job? Câinele dă 
din cap că da, secretara spune, warten Sie bitte hier, 
aşteptaţi aici, vă rog, mă duc să vorbesc cu şeful, se 
întoarce şi îi spune câinelui: Es tut mir leid, îmi pare 
rău, dar trebuie să ştiţi să bateţi la maşină, câinele se 
aşază la tastatura laptopului şi bate rapid o pagină la 
maşină, prima pagină din Hamlet de Shakespeare, în 
germană, in traducerea lui August Wilhelm Schlegel, 
ok, zice secretara, se duce din nou la şef, se întoarce, 
es tut mir leid, aber Sie mussen dazu fâhig sein, ein 


PC-Programm zu erstellen, îmi pare rău, dar trebuie să 
fiţi capabil să scrieţi un program de computer, câinele 
se aşază la masă şi scrie cel mai complicat program 
de computer, secretara se duce iarăşi la şef, se 
întoarce, excelent, zice, dar trebuie să fiţi bilingv, 
miau, zice calm câinele. Poate părea banc, dar nu 
este, câinele a primit efectiv jobul, îl văd uneori vizavi, 
la fereastra biroului în clădirea roşie, parter, prima la 
dreapta. 


4 noiembrie 
Zăresc un magnific curcubeu deasupra cartierului, 
ba nu, s-a dus deja! Ce-i frumos durează puţin şi ce-i 

dulce îngraşă. 


6 noiembrie 

Există oameni comunicativi şi oameni mai puţin 
comunicativi, iar cei care mereu tac comunică că nu 
vor să comunice. Helmut fiind un tip foarte 
comunicativ, nu tace niciodată, ieri mi-a comunicat că 
alaltăieri a fost la o toaletă publică în Altstadt, când 
am închis uşa cabinei, zice, aud o voce din cabina de 
alături: Grüß dich, wie geht es dir? Salut! cum îţi mai 
merge? stânjenit zic: 
Danke, gut! mersi, sunt binel Und was hast du so fur 
Plane? şi ce planuri mai ai? zice tipul, hmm, zic, 
diseară mă duc la teatru. Biedermann şi incendiatorii. 
Pot să vin acuma la tine? zice tipul. Poftim?! zic speriat 
şi el zice: Ascultă, te sun mai târziu, e un idiot aici 
alături, care-mi tot răspunde. 


7 octombrie 
Ce mai e nou prin Jermania? Sâmbătă am fost să 
iau un pachet, l-am adus acasă cu camionul, am 


despachetat ieri toată ziua, conţinutul: un ceas de 
mână, aşa-i cu ambalajele. Azi dimineaţă la ştiri: la 
Dormagen, o femeie s-a împiedicat in centru rupându- 
şi piciorul şi a dat oraşul în judecată, cerând 30.000 de 
euro despăgubire, ha-ha, nu suntem în America, a 
spus judecătorul, şi nici în România, adaug eu, unde 
când te împiedici şi-ţi rupi piciorul, primeşti cel puţin 
500 de euro, hai să nu exagerez, dar vreo 200 de euro 
tot trebuie să-i dai ortopedului. 


Gabriela Lungu Eu, după ce mi-am rupt şi piciorul 
şi mâna pe o minunată stradă din Cluj, plină de gropi 
şi pietre, am cheltuit mult mai mult decât cei 200 de 
euro despre care vorbiţi. La noi, când ţi se întâmplă 
aşa ceva, tu eşti de vină pentru că n-ai zburat pe 
deasupra porţiunilor de stradă desfundate. 


8 octombrie 

Azi am căutat tricoul nou, negru şi l-am găsit pe ăla 
vechi, alb, alb, ba nu, invers, azi am căutat tricoul nou, 
alb şi l-am găsit pe ăla vechi, negru, aşa-i când nu-ți 
bei cafeaua, l-am îmbrăcat fericit, dat fiind că pentru 
mine tricourile sunt precum vinul, cu cât sunt mai 
vechi, cu atât sunt mai bune, când mă reincarnez, 
vreau să rămân tot eu, aşa nu mai trebuie să-mi 
schimb tricoul, care ne îmbracă partea superioară a 
corpului, dar să trecem la pantaloni: Ambrose Bierce a 
arătat încă din secolul 19 că pantalonul este o piesă 
vestimentară foarte caraghioasă, care constă din două 
tuburi, cărora, la punctele de flexiune, le lipsesc, din 
păcate, balamalele. Da, ce deficitare sunt hainele, e 
efectiv loc pentru mai bine, cum a demonstrat Ițic 
primindu-l pe Ştrul în pielea goală, ai înnebunit? a zis 


Ştrul, ba nu, care-i problema? a zis Ițic, în afară de 
tine, oricum nu mai vine azi nimeni la mine în vizită, şi 
ce-i cu pălăria aia pe cap? a zis Ştrul, păi poate totuşi 
mai vine cineva, a zis Ițic. 


Clorela Hengelman Ataşat fiind foarte tare de unul 
dintre tricourile tinereţii, soţul îşi întreabă disperat 
soţia: Unde este tricoul meu negru? Sper că nu l-ai 
aruncat! Nu am avut inimă să-l arunc, dar l-am dat la 
fier vechi. Tricoul meu? De ce? Cum de ce, nu scria 
pe el „Metallica”? 

Jan Cornelius Da, ataşamentul bărbaţilor faţă de 
tricouri durează până în ultima clipă, când acestea 
sunt tăiate de partenere cu foarfeca. 

Carmen Cornelius Uneori aş avea chef. 


12 noiembrie Câinii 
latră, timpul trece, 
Eu îmi fac selfles, vreo 
zece Şi când mândru 
cântă cucu, Eu le pun pe 
Facehooku. 


Foaie verde cacadu, 
Nu-ţifă selfie ţie tu! 
Tu-i faci selfie lu' Mărie 


Şi Mărie-ţi face 
Jotl& Miguel Vinals Arino Impresionant! Când vrei, 
facem traducerea şi publicăm poemul în limba 
spaniolă. Tirajul iniţial 1.000.000 pentru Spania şi 
America de Sud. 
Betty Stoicovici 
Seifie-urile-s 
demodate, 
Eu o ard pe reel-uri, frate, 
Pe reel-uri şi pe Tik-Tok, 
Hai, te pup pe cozoroc! 


13 noiembrie Azi am fost la Aachen, un oraş în care 
fusesem ultima dată acum 25 de ani şi mi-l aminteam 
altfel: statuia lui Charlemagne din faţa domului mi-o 
aminteam altfel, la fel şi domul, la fel şi străzile din 
jurul domului mi le aminteam altfel, am intrat apoi în 
domul din Aachen, interiorul domului mi-l aminteam 
altfel, aşa că mă gândesc câ poate nici n-am fost la 
Aachen, deşi din Aachen intri direct în Belgia, şi eu 
după aia am continuat drumul cu maşina şi chiar am şi 
intrat direct în Belgia, dar, mai ştii, poate că nici n-am 
intrat direct în Belgia. 


Maria Tureschi Freud spunea că uitarea numelor 
proprii este o formă de nevroză. Memoria vizuală la 
locuri o am bună, aşa încât pot spune câ nu am fost 
niciodată la Aachen. 

Jan Cornelius De unde ştiţi că n-aţi fost acolo dacă 
n-aţi fost acolo să vă convingeţi că n-aţi fost acolo? 
Dorel Arsene Aachen nici nu există, ştiu asta de la 
francezi de vază, care când l-am pomenit m-au 
corectat imediat: Aix-la-Chapelle. Deci, de unde 
Aachen? 


14 noiembrie Ce fac eu acuma, dragă Facebook? 
La ora 15 am fost la frizer şi începând de la ora 16 
aştept să-mi crească din nou părul. 


Doina Gecse Borgovan Fă un live să vedem şi noi 
cum 
creşte! 


16 noiembrie Ei da, cărţile! în spatele meu biblioteca 
şi în dreapta mea două turnuri de cărţi, care se 
combină şi recombină, chiar acum: Paul Auster, 
Jhumpa Lahiri, Ştefan Agopian, Jules Renard, Mircea 
Cărtărescu, Laurent Binet, iar în cartea lui Bohumil 
Hrabal /ch habe den englischen König bedient, am 
găsit azi o însemnare de acum trei ani, când priveam 
vitrina librăriei Eminescu din Timişoara, impresionat 
de talentul librarului de-a combina titlurile: „Imediat 
lângă erudita /storia românilor de Nicolae lorga văd 
aici, în vitrină, o carte esenţial tristă, Bolile vacilor de 
Winfred Hofmann, iar alături de Procesul atât de 
deprimant al lui Franz Kafka, descopăr titlul plin de 
încredere în forţele de regenerare ale naturii Cu/tura 
sfeclei, lucernei şi a  trifoiului, nostalgicul volum 
Amintiri şi icoane din trecut de Olga Gigurtu apare tot 
aici, alături de un titlu sugerând duri protagonişti 
contemporani: Broaştele-ţestoase de apă, iar alături 
de Sunt o baba comunistă tronează titlul Soiurile 
rezistente de viță-de-vie, normal, babele comuniste 
sunt rezistente.” 

Tenerife 


17 noiembrie Viaţa pe insulă. Sunt ia Puerto de la 
Cruz, în Tenerife. O insulă la care mereu mă întorc 


pentru că aici mă simt ca acasă, dar am probleme cu 
pătura. 


Dan Romaşcanu Lupta cu pătura este o problemă 
internaţională. 


19 noiembine în 
Tenerife nu-i ca la noi, 
sunt capre, dar nu sunt 
oi, dar boi sunt şi aici 
destoi. 


23 noiembrie Azi pe la 11, în Puerto de la Cruz, mă 
plimb în port, apare un tip cam la 1,80 m înălţime, 
ochi albaştri, albaştri, întreabă în engleza-americană 
dacă poate să facă un selfie cu mine, can | take a 
selfie with you? Yes, why not, zic mirat, tipul face nu 
doar un selfie cu mine, ci două. Brad Pitt! Brad Pitt! 
strigă lumea din jur isteric şi toţi ne arată cu degetul, 
cum eu nu sunt Brad Pitt, deduc că el este, thanks for 
the selfies with you, zice Brad Pitt şi pleacă, eu scot 
telefonul şi notez întâmplarea. 


Jose Miguel Vinals Arino E incredibil, de când ai 

apărut în canalul de YouTube Timişoara în spaniolă, 

ai devenit omul cel mai popular de pe planetă! 

Jan Cornelius Ba nu, în afară de Brad Pitt nu mă ştie 

nimeni. 

27 noiembrie 

Sunt foarte mulţi nemți pe insulă, ai zice că eşti în 

Jermania, dar ce-i al lor e al lor, toţi se străduiesc pe 
rupte să înveţe spaniola, la cursul avansat din hotel s- 
a ajuns deja la cifra trei: eins, uno, zwei, dos, drei, 


tres, deci trei whiskeyuri: ein whiskey dry, bitte! Ce fac 
eu acuma, dragă Facebook? Sunt pentru prima dată la 
piscina hotelului, unde are loc concursul „Cine stă mai 
multe ore culcat pe şezlong fără să mişte”, cei mai 
destoinici clienţi ai hotelului nu mişcă din primăvară. 
Interesant de ascultat conversațiile la piscină şi în 
piscină: Mama, ich will nicht nass werden! Mamă, nu 
vreau să mă ud! Atunci trebuie să ieşi din apă, gata, 
mergem în cameră! Aber ich will nicht, Mama! Dar nu 
vreau, mamă! Mama fiind soţia nonagenară, iar 
băieţelul soţul mult mai bătrân, da, se zbenguie 
Jermania în Tenerife. 


28 noiembrie 

La Laguna, o bijuterie de oraş universitar la peste 
500 m înălţime, case colorate, vegetaţie exotică, 
soare, exuberanţă, mă rog, decor de Crăciun. Din La 
Laguna la Puerto de la Cruz m-am întors cu o sanie 
trasă de reni, în zbor desigur, nefiind zăpadă pe aici. 
Problema a fost doar una: să dau jos de pe sanie 
copilul acela de 5 ani, a cam ţipat, şi mama la fel, dar 
la vârsta lui se merge pe jos. 


Ligia Monica Mateiu Nu încetezi să mă uimeşti! 


30 noiembiie Spre dimineaţă am visat că ieşeam 
dintr-un palat gol de piatră, la uşa de ieşire un tip, 
care se tot înclină servil 
şi exagerat când trec pe lăngă el, ajunge cu nasul 
pănă la buzunarul meu, mă uit la faţa lui: Puțin! Ce?! 
Mai fac câţiva paşi, n-o să mă creadă nimeni, îmi zic, 
ia să-l fotografiez, bag mâna-n buzunar, ia telefonul de 
unde nu-i, dispăruse! Am fost tare bucuros cănd 


trezindu-mă 1- am descoperit pe noptieră. Acum se 
vede dîn nou vârful Teide pe geam, 3.700 m, telefonul 
îl am in mână, ţin bine de el. 


1 decembrie 

Azi mi-am scos pisicile de pe tricou la plimbare, în 
La Paz l-am întâlnit pe Demetrio dîn Buenos Aires. 
Instrumentul lui este un sax soprano, l-am rugat să 
cânte ceva de ziua naţională a României, a cântat 
„Moon River”, pisicile au fredonat doar. 


2 decembrie 

Aseară, într-un acces de masochism, m-am uitat la 
fotbal, au, Jermania! ai zburat din cupa mondială, aşa- 
mi trebuie! Mai bine făceam ceva mai plăcut, mai bine 
mă căţăram într-un cactus uriaş, cum sunt atâţia in 
Tenerife. Vorba lui Jacques Dutronc: Le monde entier 
est un cactus,/11 est impossible de s'asseoir. Lumea 
întreagă-i un cactus, e imposibil să te-aşezi. Da, şi nu 
doar întreaga lume, toată viaţă-i un cactus de cel puţin 
1.000 de metri. 


în La Paz am intâlnit-o pe Agatba Christie, care-i şi 
ea aici, ca statuie deasupra mării, din 1927. E 
căsătorită cu un arheolog, m-am măritat cu un 
arheolog pentru că cu cât îmbătrânesc, cu atăt mă 
apreciază mai mult, mi-a şoptit cu o faţă de piatră. 


4 decembrie 
Azi e prima zi în care aici plouă, aşa că mă uit la 
nişte poze făcute ieri, la San Juan de las Aguas, 
camîno Ribera del Mar. 
Faină spaniola, nu? Scrii adresa şi gata poemul! 


6 decembrie 

Din nou cactuşii: Se ştie că cactuşii, ba nu, că 
virgulă cactuşii seamănă la ţepi cu aricii, atât că 
virgulă cactuşii stau cuminţi să-i pozezi şi nu mişcă. l- 
am trimis ieri lui Florin o poză, eu cu un cactus de cel 
puţin 5 metri, în Tenerife. Mamă! da' s-o făcut ceva 
cactuşi la oamenii ăia, o fost an bun! zice Florin, da, 
zic eu, ăia mari s-or făcut mari, dar ăia mici nu prea, 
că virgulă cactuşii e ca merele dîn Ardeal, alea mici îs 
mai mici decât alea mari, virgulă. 


7 decembrie 

Aici peste tot, în spaţiile verzi, vezi găini albe, iar 
atracţia magnetică dintre persoana mea şi găinile albe 
din Puerto de la Cruz este evidentă, dar întrebarea 
este dacă găinile albe se simt atrase de tenişii mei albi 
pe care-i iau drept găini sau tenişii mei albi se simt 
atraşi de găinile albe din Puerto, pe care le iau drept 
tenişi? 


Jermania 


9 decembrie 

M-am întors în Jermania, zborul a fost liniştit, 
plicticos de-a dreptul, noroc că stewardesa a scăpat 
recipientul de plastic cu apă fierbinte de supă in poala 
pasagerului din faţa mea şi a strigat alarmată oh, 
sorry! izbucnind în râs, noroc că mai există oameni cu 
simţul umorului. Tipul obişnuit cu temperaturile 
ridicate din Tenerife a rămas nemişcat ca un virgulă 
cactus. în Dusseldorf astăzi e foarte cald, până la două 
2 grade plus la umbră, noroc că în casa nu-i decât 1 
grad plus şi dacă ţi-e frig, poţi ieşi afară să te 
încălzeşti. 


Romaniţa Constantines cu Care supă, fraţi 
tenerifezi? în avioanele noastre nu se mai dă decât 
apă! şi aia rece! 


19 decembrie După finala Cupei mondiale de ieri, 
azi aici sunt +5*, se topeşte zăpada, atenţie să nu 
luaţi apă la galoşi! Dar ce sunt galoşii? Galoşii sunt 
galoşi, atât în franceză (les galoches), cât şi în 
germană (dle Galoschen), şi lată un poem de iarnă 
american cu galoşi, de Eunice Tietjens: 

The snow is soft and how it 
squashesi „Galumph, gahmrph!” 
go my galoshes. 


Exun Amchory Galoşii sunt borcănele mici de 
dulceaţă în 

formă de pantofi. 

Jan Cornelius Aha, ţi-a spus domnul Goe! 


22 decembrie leri a început iarna, atenţie! un poem 
francez de Lucie Delarue spune: 
L'hiver, s'il tombe de la neige, 
Le chien blanc a Tair beige. 


într-o traducere scăpată din lesă: 

larna când ninge, 

Câinele alb ne linge. 

Da, e frig afară, dar de ce să închidem uşa, e la fel 
de frig afară şi atunci când închidem uşa. 


Andrei Vieru într-un fel de dactilic, poemul ar suna 
aşa: larna când ninge la Dej,/ Câinele alb pare bej. 


A 


Jan Corndlius Da, şi Dej înseamnă „dejă” în 


franceză. 


23 decembrie 
Azi, 23 decembrie, 
mi-am făcut un bulgăre de zăpadă, 
l-am fotografiat, 
l-am pus într-o ladă, 
l-am dus în pat, 
lângă el m-am culcat, 
în rest nimica, 
l-a mâncat pisica, 
care acuma s-a dus, 
azi ninge în sus. 


Sau cum zice Ada Milea în cântecul ei: 
„Am o sanie în pod, 

Dar n-o dau jos că nu-i comod, 

Decât să o scot în stradă, 

Mai bine car în pod zăpada. 

Dă-mi o ladă, dă-mi o ladă, 

Ca să car în pod zăpadă, 

Dă-mi zăpadă, dă-mi zăpadă, 

Ca să car în pod o ladă.” 


24 decembrie 
Ora 15 trecute fix, aici e deja întuneric, gata 
zăpada, plouă nonstop, dacă nu mi-ar fi frică că mă 
lovesc, aş sări in cap de pe acoperiş. 
Marcel Tolcea Dacă sari, acoperişti cam 
mult. Jan Cornelius Păi şi tu eşti sărit! 


25 decembrie Până la ce vârstă credem în Moş 
Crăciun? Shirley Temple, actriţă celebră la Hollywood 


deja de la 4 ani, a spus: am încetat să mai cred în Moş 
Crăciun la vârsta de 5 ani, când acesta mi-a cerut un 
autograf. leri am întrebat-o pe Isabelle, David fiind la 
trei metri de noi: Glaubt David noch an den 
Weihnachtsman? mai crede David în Moş Crăciun? Er 
hat Zweifel, are îndoieli, mi-a şoptit Isabelle, ba n-am, 
a zis David, care nu scapă nimic. Dar tu mai crezi? am 
întrebat-o pe Isabelle, da, zice, normal! dar tu mai 
crezi? m-a întrebat ea, şi da şi nu, zic, sau cum spunea 
Descartes: je doute, donc je suis - mă duc, deci mă 
sui. 


28 decembrie Ada şi Răzvan sunt din România, dar 
au locuit mulţi ani la Stockholm şi apoi la Bruxelles, 
acum locuiesc la Nisa, dar nu chiar la Nisa, locuiesc la 
loana, la Munchen, pentru că şi-au închiriat pentru o 
lună propria locuinţă unor amici din Italia, ei vizitând 
In timpul acesta Munchenul, poimâine pleacă la Viena 
şi Budapesta, au adus cu ei un căţeluş, Bobby, născut 
în Cehia şi crescut în Slovacia, care, eu vizitând-o astă- 
vară pe loana la Munchen, era acolo şi mi-a adus în 
bot o minge de tenis made în China Indemnându-mă 
din priviri s-o arunc până-n Canada, am aruncat-o, mi- 
a adus-o, am aruncat-o, mi-a adus-o din nou şi tot aşa 
până astăzi, acum Bobby tocmai este în Canada. 

Mariana Gorczyca A se introduce această relatare în 

DEX, în dreptul cuvântului „globalism”. 


29 decembrie 
Was ist das, ce-ai scris acolo? l-am întrebat ieri pe 
David. Ah, nimica, o scrisoare pentru Isabelle, căci ieri 
a fost ziua Isabellei, 16 ani, iar fratele ei David nefiind 
acasă cu ea, ci la noi, i-a scris o scrisoare. Pot să văd 


şi eu? zic, hm, nu ştiu, e penibil, zice jenat. Nu cred, 
zic, dar dacă nu vrei s-o citesc eu, citeşte-o tu! Drept 
care David mi-a citit următoarea scrisoare, traduc: 
„Dragă Isa, după cum desigur ştii, te iubesc mai 
presus de orice pe lume şi pentru că nu sunt acasă, nu 
pot să-ţi spun asta prin viu grai, ştiu că nu mă vei lua 
în serios, dar să ştii că vei ocupa un loc foarte mare în 
inima mea şi atunci când ne certăm şi că te voi iubi 
mereu, al tău, David. Multe salutări.” Auzind asta, am 
stat eu ce-am stat, apoi am căzut pe jos, sunt şi 
acuma în stare de şoc, How Deep Is Your Love, La La 
Love, Shakespeare in Love. lar David, după lectura cu 
voce tare a propriului text, a rămas cu ochii pironiţi în 
goi, mai că nu i-au dat lacrimile, surprins el însuşi de 
ce i-a ieşit din pix, da, a fost mişcat până-n fundul 
Inimii, şi apropo de fund: mâine se vede iar cu Isabelle 
şi sunt sigur că, după cel mult 15 minute, îi va da un 
picior în fund. 


30 decembrie 
leri m-am ridicat cu David cu roata uriaşă, Riesenrad, 
deasupra oraşului, cu cât am urcat mai sus, cu atât 
oraşul a devenit mai mic, când am coborât din roată, 
turnul bisericii ne ajungea doar până la genunchi, iar 
casele doar până la glezne, însă preţurile în mod 
paradoxal crescuseră, un langoş intr-o baracă de 
lângă roata uriaşă costa 7 euro, la urcarea în roata 
uriaşă costa 5. Şapte euro. Un langoş. 7 Euro ein 
Langosch?! îi zic vânzătoarei. Da, zice, dar e langoş! A, 
păi dacă e langoş, zic, atunci e altceva, eu credeam că 
e langoş. Nu, zice, e langoş! Ok, zic, păi ştiţi ce? am 
vrut să iau unul, dar atunci nu mai iau niciunul, David, 
nu mai vrei nici tu niciun langoş? zic, nu, zice David, 
eu vreau 7 langoşi. 


31 decembrie deci 
ce facem la anu? ia 
hai să dăm cu banuT 
când nu se uită nime, 
facem să cadă bine. 


2023 


2 ianuarie 

La mulţi ani, Jan! Wann gibst du uns ein neues 
Manuskript, când ne dai un manuscris nou? m-a 
întrebat ieri editoarea mea de la Berlin la telefon. Maa, 
zic, în ultima vreme n-am prea scris în germană, am 
simţit nevoia să scriu mai mult în română. Am văzut şi 
pe Facebook, zice, ai critici foarte bune, like-uri, ai 
vândut desigur enorm, ai luat precis un car de bani. 
Da, zic, aşa este, in România poţi ajunge efectiv 
milionar cu cărţile, dar numai dacă începi cu miliardul. 


9 ianuarie 

Oare de ce până acuma au fost permise doar 
formele „a vrea” şi „a voi”, dar nu şi „a vroi”? Propun 
înlocuirea infinitivului „a voi” cu „a vroi” - deci nu „eu 
vreau, tu vrei”, ci „eu vroiesc, tu vroieşti”, după 
formula „eu îţi croiesc, tu îmi croieşti una”, normal. lar 
pentru evitarea cacofoniei, prepoziţia „ca” va fi în 
viitor plasată nu înaintea, ci în spatele substantivului, 
deci nu „se poartă ca colegii”, ci „colegii se poartă 
caca”, că vroim noi ori ba, aşa este regulile acuma. 


13 ianuarie 

în Jermania se face educaţie sexuală, Sexualkunde, 
deja la şcoala elementară, Andreea mi-a povestit că 
David a venit ieri de la şcoală murind de râs şi 


strigând cât il Ţinea gura: sex, sex, sex! apoi i-a 
explicat maică-sii că sexul are loc astfel: bărbatul îşi 
introduce păsărică (der Pimmel) în teaca femeii (die 
Scheide), apoi curge un lichid din păsărică (eine 
Flussigkeit) şi după un timp se naşte copilul (das 
Baby). Asta a fost ieri lecţia, a povestit David, şi la 
şcoală avem şi o carte cu asta. Apoi în pauză, copiii au 
vorbit despre sex. în continuare, Lukas a spus că 
părinţii lui au sex în fiecare duminică (jeden Sonntag), 
iar Ben a spus că părinţii lui nu au şi n-au avut sex 
niciodată pentru că sunt foarte credincioşi şi catolici. 
Da, aşa e cu sexul, nu ca pe vremuri: nu ştiu nimic 
despre sex pentru că am fost mereu căsătorită, a spus 
după al şaptelea divorţ Zsa Zsa Gabor. 


Dana Grigorcea Monioudis Şi în Elveţia tot din 
şcoala primară. lar părinţii mai învaţă şi ei din 
manualele copiilor. 


15 ianuarie 

Şi ca să rămânem la sex, un mic exerciţiu de logică: 
Servitoarea Lucia se duce la stăpâna ei şi îi cere o 
majorare de plată. 

— Ti-am majorat de curând plata, ce te face să 
vii din nou cu pretenţia asta? 

— Calc mai bine decât dumneavoastră! 

— De unde ştii? 

— Soțul dumneavoastră spune asta, madame! 

— Hm, da? Altceva? 

—  Gătesc mai bine decât dumneavoastră. 

— Hm, da? De unde ştii? 

— Soțul dumneavoastră spune asta, madame! 

— Hm, da? Altceva? 


— Fac amor mai bine decât dumneavoastră. 
— Hm, da?! Cine spune asta, soţul meu?! 

— Nu, madame, grădinarul. 

— Hm, da? Cu cât să-ţi ridic plata? 


Gabriel Vasiliu Unde se întâmplă asta? Caut un loc de 
muncă. Sunt grădinar. 


17 ianuarie 

Deci după numai doi ani, ministrul german al 
Apărării, Frau Christine Lambrecht, a demisionat 
astăzi. Când a fost numită ministru - de ce nu 
ministră? prima ei declaraţie a fost: Habar n-am care 
sunt gradele în armată! Noroc că după un an şi-a 
revenit, intrebându-se: Oare care-or fi gradele în 
armată? A fost mare veselie, eu am crezut că-i o scenă 
din Bravul/ soldat Svejk. Apoi s-a dus cu pantofi cu 
tocuri înalte-înalte să inspecteze trupa, tare bine am 
râs, crezând că-i un film cu Chaplin. Cuvântarea de 
Anul Nou şi-a ţinut-o bâlbâindu-se în aer liber la Berlin, 
deplângând războiul, în timp ce în spatele ei explodau 
asemeni grenadelor focuri de artificii, petarde, am 
crezut că-i un film cu Mister Bean, dar era cu Mrs 
Lambrecht. Şi câte şi mai câte năzdrăvănii! Jermania-i 
o casă de nebuni. Şi ce mai fac eu, dragă Facebook? 
Voi deschide un cabinet de psihiatrie. 


19 ianuarie 
Intru la magazinul de papetărie Mc Paper, aici la 
complexul Arkade, vreau să cumpăr un pix, am 
obsesia pixurilor, un tip în mijlocul magazinului se uită 
la mine, zâmbeşte, mă uit în spate, nimeni, Guten Tag, 
zice, Guten Tag, zic, kennen wir uns? ne cunoaştem? 


zâmbeşte în continuare, brusc îmi cade fisa, ah, Sie 
arbeiten hier, lucraţi aici, zic, ha, ha, ich versuche es, 
ha, ha, încerc, zice, cumpăr pixul, când ies din 
magazin, vreau să beau o cafea după colţ şi ce văd? 
văd că-mi lipseşte portofelul, în el bani, cârduri, mă 
întorc repede în magazin, unde-i băiatul care lucra mai 
înainte aici, întreb, care băiat? aici lucrez numai eu, 
zice vânzătoarea, nu pot să cred, ajung disperat 
acasă, portofelu-i pe masă, happy-end. 


20 ianuarie 

în comunism era ordine, domTe, la cinema în hol 
scria: Nu scuipaţi pe jos! La autobuz în faţă scria: Nu 
tineti şoferul de vorbă! în magazinele goale scria: Nu 
ţineţi vânzătoarele de vorbă! Casieriţa autobuzului 
striga: Avansați în faţă! La autobuz în faţă se urla: Dă- 
te mai în spate, tovarăşu'! Păi nu, păi da, un pas 
înainte, doi înapoi, Kriminal-Tango. 


Daniel Sandu Şi in closetele Comitetului Central al 
PCR scria: Să facem totultovarăşi! 

Mihnea Mihai Aşa! Aşa! Daţi biletele din mână în 
mână pânâ-n fund la taxatoare! 


26 ianuarie 
— Cornelius mit zwei m? Cornelius cu doi m? 
— Wie bitte?! Poftiţi?! 
— Cornelius cu doi m? 
— Nu, cum cu doi m, Cornelius cun! 
— Cu doi n? 
—  Nu,cuunn. 
— Cuun n?! Ciudat. 
— Da, ciudat, cuunn. 


Nu e lonesco, e o conversaţie de azi-dimineaţă cu o 

secretară. Al vostru Cormmelius din Jermania. 

Florin lrimia Pentru mine totdeauna ai arătat ca un 
Cormmelius, poate ar fi bine să-ţi schimbi freza. 
lancu Huzum Ce căutaţi în Germania? 

Jan Cornelius îl caut pe unul care ştie să scrie. 
Andreea  Călugăriţă Cred că e ceva tipic 
secretarelor. Când eram în Germania, de vreo două 
ori mi-au spus „Frau Caligula”. 

Raluca Vişinescu Eu am fost Racula vreun an de 
zile în Frankfurt, la şcoală le era simplu astfel să-mi 
reţină numele, Dracuia fără D. 

Adriana Rută Ne ago e Din capul locului aici la 
Boston eu sunt Meagoe, Eu le zic că e ca Monroe 
doar la coadă, dar degeaba. 


28 ianuarie 

Nimic nou pe Facebook, o postare cu o femeie 
goală care ţine o carte în mână ia de 10 ori mai multe 
like-uri decât o postare cu o carte pe care n-o ţine o 
femeie goală în mână. Deci o postare cu o carte, pe 
care-o ţin două femei goale în mână, ia de 20 de ori 
mai multe like-uri decât o postare cu o carte pe care 
n-o ţin două femei goale în mână, deci în concluzie: 
cele mai multe like-uri le iau pisicile. 


29 ianuarie 
Dragă Facebook, ce mai fac? leri am fost la frizer, în 

oglindă s-a văzut totul invers, deci nu m-a tuns frizerul 
pe mine, ci eu pe el. Partea proastă a fost că la sfârşit 
am plătit eu. Dragă Facebook, şi tu ce mai faci, ai fost 
deja la frizer? 

Cl6rela Hengelman Am fost la coafeză şi mi-am 

bărbierit serios portofelul. M-a tapat. 


31 ianuarie 

Azi-dimineaţă la ştiri, la postul de radio WDR: în 
Jermania, procentajul celor picaţi la examenul auto a 
crescut în ultimul timp, un posibil motiv: pe timpuri, 
copiii îşi priveau părinţii la volan învățând de la ei, 
acum îşi privesc telefonul în timpul mersului şi nici nu 
realizează unde sunt. La fel fac şi părinţii, îşi privesc 
telefonul la volan, deci diferenţele dintre generaţii au 
dispărut. Cu excepţia celor foarte bătrâni, care sunt şi 
astăzi foarte bătrâni, dar când este cineva foarte 
bătrân? în Jermania, după lungi cercetări, s-a constatat 
câ îmbătrânirea depinde de vârstă, deci cu cât cineva 
este mai bătrân, cu atât este mai bătrân, dar pe de 
altă parte există şi oameni bătrâni care nu sunt chiar 
aşa de bătrâni, David are acum o nouă învăţătoare, 
Frau Becker, wie alt ist sie? ce vârstă are? l-am 
întrebat, e bătrână, dar nu chiar aşa de bătrână, are 
23 de ani. 

în contextul acesta: în Jermania, tot la ştiri, am 
auzit zilele astea că cuvântul „mumie” este de acum 
înainte interzis, political correctness, nu mai poate fi 
folosit pentru că-i jigneşte pe cei mumificaţi. Indicaţia 
este să se spună „persoană mumificată”. 


1 februarie 

Oare de ce avem picioare? Ele nu sunt doar pentru 
umblat, ci şi pentru încălţat şi descălţat. Pe timpuri, 
mergând la Reşiţa la cineva în vizită, te descălţai la 
uşă. Văd că acest obicei nu doar că s-a păstrat, ci s-a 
şi extins, prietenul meu Ştefan din Timişoara mi-a 
trimis ieri un link cu titlul: „Oamenii din Reşiţa s-au 
descălţat înainte de-a intra în noul tramvai livrat de 
turci”, relatează Observator News. 


Gabriela llieş „Allegro, ma non troppo”, sau 
„Alergaţi, dar nu tropăiţi!” Eu îmi amintesc de un tip 
ce venise la preşedintele judecătoriei în audienţă şi 
s-a descălţat la intrare. 


3 februarie 

în Jermania s-au pus serios pe treabă aşa-zişii 
Klima- Kleber, adică cei care se lipesc de asfalt 
blocând circulaţia în numele climei, pe bulevarde şi pe 
Autobahn. Lipirea mâinii de asfalt se face cu aşa-zisui 
„Sekundenkleber”, lipeşte-rapid, m-am uitat cum îi 
zice-n română, cică „superglue”, greu cuvânt, take 
care! vezi sâ nu-ncurci la sex lubrifiantul cu superglue! 
Lipirea, lipirea, ea nu are loc doar pe Autobahn, vorba 
cântecului: MI te-ai lipit de suflet ca marca de 
scrisoare. Sau în varianta modernă: Bă, vezi sâ nu-ți 
lipesc una, cu superglue! 


Veronica Pavel Lerner lar am râs cu lacrimi)! 


5 februarie 

larnă în Jermania: în parcuri se pun peste tot căsuțe 
cu hrană pentru păsări, dar nu oricum, ci numerotate, 
iar păsările sunt repartizate prin decret prezidenţial, 
fiecare pasăre la căsuţa ei, numai cucul are voie să 
intre oriunde, dat fiind că nu cunoaşte numerele, şi 
nici la muncă nu trebuie să se ducă, vorba 
ciocănitoarei: De-aş fi pasăre ca cucul nu m-aş mai 


duce la lucru. 
7 februarie 


Vi s-a întâmplat şi vouă să faceţi un selfie şi să 
descoperiţi că telefonu-i stricat? 


Metania Cincea Adică să nu scoată faţa pe care 
o vrem? Jan Cornelius Da. 


8 februarie 

leri am citit foarte interesanta ştire că un bărbat din 
Moscova a sărit peste barierele Mausoleului din Piaţa 
Roşie, beat turtă, încercând să pătrundă în acea 
clădire ca să fure trupul îmbălsămat al lui Lenin. 
Minunat şi istoric proiect! dar omul a fost din păcate 
prins şi dus la poliţie. Această faptă mi-a amintit de 
cunoscuta acţiune a lui Ițic, care mai demult s-a 
mulţumit să emigreze din Rusia doar cu o parte din 
Lenin, adică cu bustul acestuia. Ce-i asta? a fost 
întrebat de-un vameş la graniţă. Nu ce-i asta, a zis Ițic, 
ci cine este omul acesta, omul acesta este Lenin, 
geniul care a proiectat comunismul. Aba, a zis 
vameşul şi, dând gânditor din cap, l-a lăsat pe Ițic să 
treacă. Spre seară, Ițic a aterizat la Tel Aviv. Ce-i asta? 
l-a întrebat vameşul văzând bustul lui Lenin. Nu ce-i 
asta, ci cine-i ăsta! Nemernicul ăsta e Lenin, din cauza 
lui a apărut comunismul. Vreau să-l expun acasă în 
toaletă ca să mă picur pe el zilnic, a spus Ițic. Ha, ha, a 
râs vameşul şi, dând aprobator din cap, l-a lăsat pe Ițic 
să treacă şi uite aşa a ajuns Ițic acasâ-n familie. Cine-i 
ăsta? l-a întrebat nepoţelul când a văzut bustul lui 
Lenin. Nu cine- i ăsta, ci ce-i ăsta, ăsta-i un bust de 
aur, a zis Ițic. 


Dana Grigorcea Monioudis Ha-ha, foarte tare! Cât 
despre bărbatul de la Moscova: o fi crezut că Lenin e 
conservat in spirt! Vorba lui Ivan la Muzeul de istorie 
naturală, după ce a scos şoricelul din bor canei şi i-a 
băut spirtul: „Dar crocodil niet”? 


10 februarie 

Ce mai fac, dragă Facebook? Uite, am făcut dieta 
jermană FDH, de la Friss Die Hälfte, tradus: mănâncă 
doar jumătate, deci am redus hrana anterioară la 
jumătate şi în 2 săptămâni am pierdut exact 14 zile. 
De azi iar mănânc dublu, am fost să iau 2 covrigi, 
împreună au 4 găuri, două din ele mănânc acuma, 
două diseară, faceţi şi voi aşa, dar covrigii să fie 
proaspeţi! 


Veronica Pa vel Lerner Atenţie: cel mai important e 
ca şi găurile să fie proaspete! 


11 februarie Foaie 
verde mărăcine, 
Când îmi este dor de tine, 
Doar un selfie-mi face 
bine. 


Doina Gecse Borgovan 
Foaie verde băț, 

De n-ai selfie, 

Fă-ţ! 


12 februarie 

între 8 şi 12 februarie la Dusseldorf are loc aşa- 
numitul „Rundgang der Kunstakademie Dusseldorf”, 
Turui Academiei de Artă, unde studenţii şi absolvenţii 
Academiei veniţi încoace din toată lumea îşi expun 
picturile şi operele plastice. Am fost azi acolo: culori, 
forme şi fantezie, o treabă impresionantă. Expoziţia se 
întinde pe trei etaje, vine o groază de lume, dar mare 


atenţie: în perioada expoziţiei, etajul doi se află 
deasupra etajului trei. Am văzut şi câteva încăperi în 
care erau expuse numai cuie şi sârme, ce sâ zic, mie 
cuiele mi-au plăcut mai mult decât sârmele. După vreo 
oră, la capătul unui hol am descoperit un scaun vechi 
cu îmbrăcămintea ruptă, obosit m-am aşezat pe el, 
drept care valoarea mea artistică a crescut 
considerabil, s-au adunat oamenii şi m- au fotografiat 
din diferite poziţii şi când m-am ridicat au urmat 
aplauzele. în fine, cel mal mult mi-a plăcut o sală 
uriaşă, în care-a fost expus numai şi numai nisip, am 
intrat şi m-am plimbat în diferite direcţii, la ieşire era 
un preş pe care l-au folosit toţi, normal, nu? Când ieşi 
din casă, te ştergi pe picioare. 


loana Brudaşcă True story: când a absolvit fiică-mea 
Maria facultatea (secţia de grafică), era un spaţiu 
expozițional unde erau expuse lucrările absolvenţilor de 
la toate secţiile, grafică, pictură, sculptură, ceramică, 
textile, foto, design. Şi unchiul meu, medic în vârstă, un 
om foarte cultivat şi amator de artă (clasică, ce-i drept), 
se uita cu răbdare şi bunăvoință la toate exponatele, 
până a ajuns să contemple şi un extinctor din dotarea 
sălii, l-am tras noi de mânecă să se urnească. 


13 februarie 

De ieri stau şi mă tot gândesc la scaune, foarte 
interesant: un scaun are speteaza în spate, dacă ar 
avea speteaza în faţă, ar trebui să ne aşezăm invers. 
Dar un scaun nu serveşte doar la şezut, el poate păzi 
şi casa omului, odată mi-am dus scaunul în curte şi l- 
am legat de-un pom, noaptea a venit un hoţ, s-a 
împiedicat de acest scaun şi-a fugit, de câine nu s-ar fi 


împiedicat şi mi- ar fi furat scaunul. Oricum, relaţia 
dintre câine şi scaun e foarte apropiată, am avut odată 
o cameră atât de mică încât câinele, dând din coadă, 
răsturna scaunul. în română, scaunul e de genul 
neutru, un scaun, două scaune, in germană e 
masculin, der Stuhl, iar în franceză, feminin: la chaise. 
La Paris este un cimitir Pere Lachaise - acolo se află 
acum Marcel Proust, Oscar Wilde, Balzac, Modigliani, 
Jim Morrison şi mulţi alţii, când mor, vreau să fiu 
îngropat la Pere Lachaise, cunosc acolo o grămadă de 
lume, a zis un tip căzând de pe scaun. 


Exun Amchory Era un anunţ la mica publicitate: 
cedez loc de veci la cimitirul Beliu, vedere splendidă 
spre lac. 

Jan Cornelius Sau alt anunţ: Cei care şi-au 
cumpărat teren de groapă sunt rugaţi să-şi ocupe 
locul anul acesta. 


15 februarie 

După mulţi ani, am fost ieri din nou la o întrunire a 
Uniunii scriitorilor din zona Dusseldorf, in germană 
Schriftstellerverband. Ne-am întâlnit în librăria 
BiBaBuZe, au venit la o sută de scriitori, da, asta-i 
problema, la Düsseldorf cam toți scriu. Pe unii îi 
cunosc, pe alții nu, Jan, mein Lieber, wie geht es dir? 
Jan, dragule, ce mai faci? strigă brusc o elegantă 
doamnă în vârstă zâmbindu- mi pătimaş. Pare de-a 
dreptul fericită să mă vadă, şi eu tot fericit sunt, păcat 
doar că n-o cunosc. Tom, wer ist diese Frau? Cine-i 
doamna, îi şoptesc discret vechiului meu prieten Tom, 
ce, n-o mai cunoşti pe nevastă-mea?! zice Tom, ha da, 


zic, hai c-am glumit! şi mă ascund după un raft cu 
cărţi, da, ne schimbă un pic timpul, dar ce vreau să 
zic: Ţi s-a întâmplat şi ţie să revezi oameni de vârsta 
ta şi să-ţi spui: Oh my God, ce bătrân arată ăsta, sper 
că n-arăt la fel! Dacă totuşi da, iată aici un banc 
pentru tine care, din păcate, nu prea e banc: O anume 
Silvia povesteşte: Mă cheamă Silvia, am fost ieri la 
dentist, îmi aşteptam rândul, şi în sala de aşteptare 
am văzut pe perete diploma dentistului. Şi citindu-i 
numele, mi-a venit brusc în mînte un băiat chipeş, 
brunet, coleg de liceu cu mine, un băiat trăsnet, ei da, 
eram topită după el. Oare să fie chiar el dentistul? mă 
întreb. Dar după aia, când intru, văd că tipul ăsta cu 
barbă albă şi plin de riduri adânci e mult prea bătrân 
ca să fie el. Şi totuşi, după ce-mi plombează măseaua, 
îmi calc pe inimă şi-l întreb: Entschuldigen Sie, scuzaţi! 
nu cumva aţi fost elev la liceul Albert Einstein din 
Kaarst? Doch, doch, ba da, zice el surprins. Şi în ce an 
aţi dat bacalaureatul? în 1985. Dar de ce întrebaţi? Păi 
am fost la aceeaşi şcoală! zic. Şi atunci ce zice idiotul 
ăsta gras, chel şi senil? Da?! zice, şi ce aţi predat? 


16 februarie 

Stau şi mă gândesc, ne aflăm într-o permanentă 
căutare, căutăm sensul vieţii, un loc de parcare, 
cuvântul potrivit, ziua de ieri, vinovatul, umbrela, iar 
intr-o noapte, un tip îşi caută înverşunat cheia sub un 
felinar stradal, aşa de vreo oră. Ce tot faci acolo? îl 
întreabă iritat un vecin în trecere. îmi caut cheia. 
Acolo ai pierdut-o? Nu, pe trotuarul de vizavi, dar 
acolo nu se vede nimic, e beznă. Căutând ceva, e 
totuşi bine să ne bazăm pe o logică corectă, cum face 
mama Raşelei. Raşela se duce la medic şi-şi lasă 
bebeluşul cu  maică-să, care-şi sună imediat o 


prietenă, chemând-o să vadă plodul. Prietena vine, pot 
să-l văd? întreabă după 15 minute. Nu încă. Pot să-l 
văd? întreabă prietena după alte 15 minute, nu încă, 
şi tot aşa. Când pot să-l văd, în sfârşit? întreabă 
prietena. Când începe să plângă. De ce? întreabă 
prietena. Pentru că am uitat unde l-am pus, spune 
mama Raşelei. Deci important este mai întâi să 
găseşti ceva, de căutat poţi să cauţi după aia. 


Maria Tureschi Permanenta căutare a început 
odată cu apariţia omului pe pământ. 


Jan Cornelius Da, a căutat scara pe care-a coborât 
din maimuţă. 


19 februarie 

Aseară, la ora 20:27, Graziella din Bucureşti i-a 
trimis pe WhatsApp lui Carmen poza unui ecran TV, pe 
care-mi apărea faţa, chiar acum îl văd pe Jan la TVR 
laşi! a scris. Carmen tocmai era în living şi mi-a trimis 
mie mesajul, iar eu tocmai fiind în baie, m-am uitat la 
faţa mea de pe ecranul TV, apoi la faţa mea din 
oglinda din baie, foarte ciudat: deşi era una şi aceeaşi 
faţă, în baie ea avea părul complet ud. 


Graziella Grozavu Ca să vezi întâmplare! Deschid 
televizorul şi jan apare tam-nisam, deci l-am trezit pe 
Dan care dormea pe canapea. Nu este normal să stai 
întins pe canapea când ai un musafir! 


20 februarie 


Astăzi, apogeul carnavalului la Dusseldorf, mii de 
oameni defilează pe străzile oraşului, costume, măşti, 
care alegorice, muzică şi veselie ca la carnavalul din 
Rio, motto: Wir feiern das Leben! Sărbătorim viaţa! 
Da, chiar aşa, aici toţi vin de bunăvoie la defilare, nu 
ca la 23 august! 


23 februarie 

Aseară luna a fost în conjuncţie cu Jupiter şi Venus, 
la Piteşti nu s-a văzut nimic din cauza norilor, 
relatează Amalia pe Facebook, dar aici, din cauza şi 
mai multor nori, nu s-a văzut chiar nimica. Tot ieri, aici 
s-a terminat definitiv carnavalul şi a început perioada 
postului, în jermania asta înseamnă concret că până la 
Pastele catolic nu mai vine poşta, in schimb ieri la ora 
10 au venit punctual gunoierii, mersi, zic, dar nu-mi 
trebuie nimic, am tot ce-mi trebuie. Tot ieri, aşa-zisul 
Hoppeditz, o uriaşă păpuşă din paie, care simbolizează 
nebunia carnavalului, a fost arsă în Altstadt, iar cenuşa 
îngropată în grădina muzeului. Şi apropo de groapă, ce 
scrie pe crucea unui ipohondru? V-AM SPUS EU! 


La Palma 


25 februarie in avion spre La Palma: Dear 
passengers your captain speaking grrrmrragrrr altitude 
ten thousand meters cccrt nnsssgrr happy to mrrrrr 
over Belgium France Spain left you can see hhrrrm 
destination krrr punctual wrrrrm 21 degrees La Palma, 
hrrrrrm please seat belts! zrrrrkk, o yes, the difuzoare. 


loana Bianca Miulescu Vai, morrrr! 
26 februarie 


Dialog cu porumbelul pe terasa hotelului din La 
Paîma: 

Eu: Eu ieri am venit cu avionul. 

Porumbelul: Eu ieri am venit fără avion. 


27 februarie 

La Santa Cruz de la Palma am făcut azi greşeala să- 
mi vâr degetul printre gratiile unei colivii magistral 
pictate pe peretele primăriei, în care se afla un 
papagal verde cu cap roşu, acum port un plasture. 
Ciocul era real, arta şi viaţa se întrepătrund. 


28 februarie 
Cam 50% dintre oaspeţii hotelului nu ştiu spaniolă, 
îi recunosc după petele verzi de pe haine: pe 
coridoarele hotelului s-au pus azi panouri exclusiv în 
spaniolă: Recien pîntado, Proaspăt vopsit. 


29 februarie 
Se lungeşte ziua şi aici, soarele a răsărit deja la 
7:38 astăzi, în spaniolă: el sol s-a sculado devreme, 
da, spaniola e simplă. Am întrebat ieri un tip în staţia 
de autobuz: Quando el bus? Yes, zice, lim from 
Manchester. 


1 martie 

Azi, răsăritul a fost la ora 7:39, dar ce vreau să 
spun, de fapt, este că: 

1. aici soarele e mai puternic decât în Jermania 
pentru că aici oamenii folosesc cremă de protecţie 
solară cu factor mult mai înalt 

2. aici răsăritul este în zori de zi şi nu ca-n Noua 
Zeelandă, unde în zori de zi e seară. 

Exun Amchory Ăia din Noua Zeelandă au nişte 


magneţi mici la mâini, de aia nu cad, deşi umblă cu 
capul în jos. Şmecherie! 


2 martie 

Sunt veseli oamenii din La Palma, sâmbătă, când 
am sosit cu Carmen şi cu valiza, am făcut o glumă la 
recepţie şi recepţionerul a râs de-a picat pe jos şi a zis: 
voy a darie una suita, o să vă dau o suită, şi ne-a dat o 
suită în loc de cameră simplă, păcat c-am uitat gluma, 
iei suite cu ea. Apoi ieri la cafeneaua El mar din Los 
Llanos m-a întrebat chelnerul vesel: un cafecito? o 
cafeluţă? Spaniolii şi sud- americanii adoră 
diminutivele şi le folosesc mai ales când sunt veseli şi 
el sunt veseli mereu, da, un cafecito, am zis, un 
cafecito  pequenito, o cafeluţă micuță, chiquito, 
chiquitito, rapidito, şi băieţelul mi-a adus, nu cum am 
cerut eu, o cafeluţă, ci două cafeluţe micuţe şi a picat 
pe jos de râs şi s-a tăvălit sufocându-se şi strigând 
cafecito, cafecito! şi precis se mai tăvăleşte şi acuma, 
iar eu am mers mai departe prin Los Llanos şi la sfârşit 
m-am întâlnit cu statuia unui chitarist, care avea cel 
puţin 2 m, un hombrecito, un omuleţ, deci. 


3 martie 

Ce mai fac, dragă Facebook? Nu fac nimic, dar asta 
nu e nimica, un om de ştiinţă american, Marvin 
Minsky, a brevetat o invenţie genială, a inventat o 
maşină de făcut nimic, o maşină care nu face absolut 
nimic, dar o face perfect, scopul ei fiind să se auto- 
oprească exact în clipa în care porneşte, a useless 
machine. Dar eu azi mă străduiesc să nu fac nimic fără 
maşină, nu-i simplu. în rest, am văzut înainte la 
piscină o doamnă cu cizme şi blană, la 27 de grade, 


lăsaţi doamnă, nu face nimic! 


Smaranda Ghiţă Rienologie. 

Jan Cornelius Da, cunosc o tipă din Berlin care dă 
pe o insulă grecească cursuri de Big Nothing, e mare 
înghesuială. 


4 martie 
Bună dimineata! 
Dimineața cu cafeaua, 
Nu uita nici bidineaua, 
Vremea astăzi nu ţi-o 
pierde Şi vopseşte-te în 
verde, 
lar de vrei o zi mişto, 
Fâ-ţi urechile maro! 


5 martie 

Azi am prins camerista in cameră, pe la ora 14, 
făcea paturile, aşa că m-am întreţinut cu ea despre 
vechea şi tripla problemă: salteaua, cearşaful şi 
pătura. Datoria ei este să bage cearşaful cu tot cu 
pătură sub saltea, mi-a explicat ea, şi majoritatea 
oaspeţilor acceptă asta, dar sunt şi unii cu gusturi mai 
diferite, care vor să fie doar cearşaful sub saltea şi 
pătura să rămână afară, iar alţii ca ambele să rămână 
afară, da, la gente es diferente, lumea e diferită, zice, 
da, zic, aşa este, unos son locos, unii sunt nebuni, iar 
alţii sunt normali, dar cei nebuni cred că ei sunt 
normali şi că cei normali sunt nebuni, şi poate că cei 
nebuni efectiv nici nu sunt cei nebuni, da, a continuat 
camerista, quizâs los normales son los locos, poate că 
cei normali sunt cei nebuni, iar cei nebuni sunt 


normali, la care am rămas interzis, apoi camerista a 
plecat, iar eu am ieşit pe balcon, unde Carmen murea 
de râs, ce discuţii sunt astea, eşti nebun! zice, da, zic, 
normal, ştii la ce m- am gândit? ia fă-mi o poză cu 
pătura! 


Adina Ştefănescu Camerista e doctor în filozofie. 


6 martie 

Arată ca o pictură, m-am gândit azi pe la ora 6 
după- masă văzând copiii de pe stâncile de vizavi. 
Roca neagră vulcanică, lacul minuscul, în care se 
oglindeau siluetele cu hăinuţe colorate. Desculţi. Un 
tablou suprarealist. Erau 7 la număr, cifra magică, m- 
am tot uitat la ei. Frânturi de conversaţie. Vorbeau 
nemţeşte, guck mal, jemand beobachtet uns, a zis o 
fetiţă, uite, cineva ne observă! M-am uitat în jur, nu 
era absolut nimeni pe acolo, da, copiii au fantezie. 


7 martie 

Frumos la micul-dejun pe terasă, îmi beau cafeaua, 
o doamnă la masa vecină îşi aduce de la bufet o 
farfurie cu un croissant, o jumătate de portocală, 
miere, dulceaţă, se uită fericită la aranjamentul 
estetic, apoi se duce să-şi ia cafeaua, ghici cine vine la 
masă, vine un porumbel, ciuguleşte din croissant, 
condimentează cu găinaţ dulceaţa şi pleacă, doamna 
revine, soarele luceşte, porumbelul zboară, doamna 
mănâncă, frumos la micul dejun, eu mă bucur, tu te 
bucuri, doamna se bucură. 


8 martie 
Azi am dat o raită prin sudul insulei, la 


Fuencalientes sunt salinele, apoi farul vechi şi cel nou. 
La mică distanţă, pe dealuri, la tot pasul orgii vizuale, 
olfactive şi auditive. 
S-ar putea face o hartă a aromelor insulei, flori de 
migdal şi de portocal, care-ţi mută nasul în direcţia 
Paradis, peisaje delirante, 

iar păsările cântă mişto şi te 

pun k.o. 


9 martie 

lubire la micul-dejun: Ea îi dă lui cu furculiţa, direct 
In gură, bucățele de nu ştiu ce, ambii în picioare In 
faţa mesei, apoi el pleacă sprinţar cu farfuria la bufet, 
aduce hrana, i-arată ei, mănâncă, apoi pleacă 
împreună la vânătoare, in trening şi tenişi ca să se 
poată mişca repede şi agil. Mănâncă, aduc, mănâncă, 
aduc, îşi dau reciproc hrana cu furculiţa, la sfârşit 
învelesc de-ale gurii cu un pachet de şerveţele, pentru 
mai târziu, când vine foamea la plajă. Pleacă fericiţi cu 
balotul de mâncare îndesat în rucsac. La bufet, exact 
când vreau să iau o banană, vine un alt tip în picaj 
precum pescăruşul şi, pac, s-a dus cu ea. Gata, mă 
evapor, plec în munţi! 


loana Brudaşcă într-o vacanţă în Cipru era un cuplu 
tânăr, înalţi şi slabi amândoi, cu feţe mereu posace, 
care făceau razii de prădători la micul-dejun. 
Procedau metodic, îşi împărțeau teritoriul, fiecare îşi 
alegea un sector unde devasta ca o lăcustă, cărau 
farfuriile vârfuite 


la masă şi porneau iar în expediţie. îi urmăream 
fascinaţi, până ne terminam noi masa, ei nici nu 
începeau să mănânce. Cred că au dus hotelul în 


pragul falhnentului. 
EI Paso 


Azi am văzut un corb şi-o coarbă, 
Şi el s-a pus din ochi s-o soarbă, 


Dar n-o vedea, iubirea-i oarbă. 


10 martie 

Intrând în satul San Andrés din nordul insulei, 
păşesc practic într-o imensă pictură din domeniul 
realismului magic, case şi cascade de flori de toate 
culorile, cactuşi şi palmieri uriaşi, verzi, biserica albă şi 
jos marea albastră, acvamarin, jad şi smaragd, nu e 
nimeni pe stradă, un câine maro se uită pe o fereastră 
roşie, jos, lângă mare, în curtea şcolii primare galbene 
cu umbre dreptunghiulare, elevi multicolori şed pe 
mocheta verde, azi vom pluti o vreme, spune 
învățătorul, care seamănă cu Salvador Dali, păcat că 
n-are mustață, copii, ridicaţi-vă-n aer! 


lulian Ciocan 0Ooooooooo! 
Sevi Mayr Tare frumos! 


12 martie 

Pe insula vecină Gran Canaria întâlneam acum doi 
ani pisici la tot pasul, dar aici în La Palma nu prea, 
noroc că am luat tricoul alh cu pisici pe piept cu mine, 
l-am îmbrăcat ieri şi hop! imediat a apărut o pisică, 
căci, señoras y señores, pisica la pisică trage! Noroc 
că pisica apărută era cenuşie şi nu neagră, feriţi-vă de 
pisicile negre, doamnelor şi domnilor, să nu treci 
niciodată pe sub o pisică neagră! după cum spune o 
veche superstiție ştiinţifică. Mai merg eu ce merg şi 


brusc apar doi câini, unul mic însoţit de unul mai 
mare, da, aşa-i în La Palma, câinii mici n-au voie să 
umble singuri decât în doi. 


13 martie 

Azi la piscină, un băieţel strigând în engleză, de la 
zece metri: Mamiii, mă duc In apă! Stop, sweetie, 
scumpule, nu intra, apa-i mult prea rece! Dar intru 
numai să fac pipi, just to pee, mummy! Are you crazy, 
ai Înnebunit?! Merg cu tine la toaletă! Ba nu! vreau în 
apă, mummy, tati de ce are voie? Deştept copilaşul, 
nu? Very smart! Un Oscar pentru arta convingerii. L-aş 
îl pozat, dar nu-i voie, data protection, protecţia 
datelor pişcinale. 


14 martie 

S-a trezit psihologul din mine, te văd tristă, agitată, 
îi spun ieri la cină îngrijorat Andreei, chelneriţa din 
Venezuela, te cunosc veselă, zic, surâzătoare, que 
paso? ce s-a întâmplat? se uită rapid în jur, apoi se 
apleacă la urechea mea şi spune, sabes, yo nunca 
como en el trabajo, eu niciodată nu mănânc când 
lucrez, dar mai înainte am văzut în bucătărie o 
prăjitură de ciocolată, olala! era superbă, fantastică, 
glazură lucitoare, totul fantastic, avea pur şi simplu 
carismă, am luat-o şi am inghiţit-o pe negândite, a 
fost groaznic! prost făcută, sinistru, un gran 
decepcion, o mare deceptie, ei da, la vida, zic, viaţa, şi 
în rest, mâine lucrezi? No, 4 di as voy a descansar, 4 
zile mă voi odihni. Da, uneori avem nevoie de timp ca 
să ne digerăm prăjiturile, Bulă, ţi-am zis să nu mai 
mănânci prăjituri că nu sunt sănătoase, mănânc 
fiindcă doctorul mi-a spus că sunt sănătoase, care 
doctor? Dr. Oetker. 


15 martie 

Atmosferă senină şi aproape paradiziacă ieri în Los 
Llanos. Fără legătură cu asta, m-a urmărit tot timpul la 
modul bizar şi cu obstinaţie titlul unui film de 
Almodovar, in patru limbi: Mujeres al borde de un 
ataque de nerviosy Femei în pragul unei 
crize de nervi, Women on the Ver ge of a 
Nervous Breakdown, Frauen am Rande des 
Nervenzusammenbruchs, numai la asta m-am gândit 
ieri in Los Llanos, în franceză filmul se numeşte 
Femmes au bord de la crise de nerfs, tare îmi place 
cum sună, m-am gândit toată ziua la asta, sunt curios 
la ce mă voi gândi mâine. 

în La Palma se fac şi operaţii estetice, se măresc 
sânii şi se lungesc urechile, asta în România se făcea 
gratis pe vremuri, la şcoală, mă, dacă nu taci, îţi 
lungesc urechile! în rest, totul ok, se vede un feribot la 
orizont, se numeşte Transmediterrânea, la început am 
citit Transilvania, crezând că-l aduce pe compatriotul 
meu Dracula cu vaporul la recoltat sânge. 


17 martie 

Ciudat, ieri după-masă am observat de pe balcon 
cum vecinii de vizavi au scos ceva lung, Învelit intr-un 
cearşaf, din casă şi l-au plasat în portbagajul maşinii, 
dar şi mai ciudat, azi au învelit portbagajul maşinii 
intr-un cearşaf şi l-au dus în casă, dar şi mai ciudat, 
apoi au învelit toată casa intr-un cearşaf şi au dus-o-n 
pădure, ciudat, ciudat, dar degeaba mai chem poliţia, 
acum e doar un teren viran acolo, au şters toate 
urmele. 


18 martie 
Poem marin la ora prânzului 


marea în spate, 
părinţii pe scaun, 
copilul în cărucior, 
mâncarea In 
farfurie. 


marea în spate, 
părinţii pe 

scaun, 

mancarea in 
cărucior, copilul in 
farfurie. 


Bianca Bian Ce repede trece timpul, când ştii să râzi! 


Jermani 


a 19 


martie 


lată-mă din nou acasă, aseară am aterizat punctual 
la Dusseldorf, cu o întârziere de trei ore, am fi întârziat 
mai mult, dar am avut noroc că a venit vântul din faţă 
cu 80 km/h şi ne-a frânat şi, profitând de acest fapt, 
căpitanul a Întors cu 180 de grade şi a zburat rapid 
înapoi, păi nu? am fi vrut noi. Dar acuma serios, mare 
noroc cu vântul din spate, ne-a anunţat căpitanul, 
altfel vă puneam să împingeţi avionul, da, aşa-i în 
Jermania, la o adică pun toţi umărul, in avion, un 
Boeing 737, locurile sunt grupate câte trei, in timpul 
zborului perechea de lângă mine a citit tot timpul, 


Carmen şedea în faţa mea şi a citit şi ea tot timpul, eu 
am şezut pe locul meu şi am citit şi eu tot timpul, deci 
în avion sunt 275 de locuri, toate au fost ocupate şi 
toţi am dormit, precis ni s-au pus somnifere în ceai ca 
să nu observăm că nu ni se dă nimic de băut in timpul 
zborului, nici măcar ceai, nici nimica, la Dusseldorf am 
luat un taxi, era deja ora 23:30, taximetristul a fost un 
turc plin de temperament sudic, numit Mehmet, wie 
gehfis noch so in Deutschland? ce mai e nou in 
Jermania? întreb, alles gut, totul ok, zice, şi arată spre 
cer, au crescut preţurile ceva de groază, guck mal, 
uite, eu tocmesc cu mama, mama iubeşte brânza, 
înainte cumpăram o bucată de brânză aici după colţ 
cu 1,80 euro, acum costă 3,90 euro! aceeaşi brânză! 
Mamă, mamă! zic, asta e Schweinerei, porcărie! da, 
zice, este 

Abzocke, jecmăneală curată! da, zic, este eine 
Frechheit! impertinenţă! Da, zice dând din mâini, 
Scheiße, mă, lasă- 1, te rog, să ţină volanul, zice 
Carmen din spate, şi altceva, ce mai e nou? zic 
schimbând elegant discuţia, ieri a fost greva 
mijloacelor de transport în comun, zice taximetristuL, 
aha, du hattest viel Arbeit! zic, ai avut serios de lucru, 
da, zice, am stat tot timpul pe loc, oraşul a fost 
complet blocat, Jermania în stare de zen, super! pe la 
00:30 noaptea am despachetat calm valiza, apoi am 
ieşit zen pe terasă, nu mi-a venit să cred, în pomul de 
vizavi o mierlă cânta de mama focului, acum In toiul 
nopţii, iar vântul, în loc să doarmă, bătea invers. 


Exun Amchory Mă mir că se auzea mierla că doar 
era 
întuneric. 


21 martie 

în World Happiness Report, un clasament al fericirii 
mondiale făcut de ONU şi publicat ieri, locul 1 îl ocupă 
Finlanda, urmează Danemarca şi Islanda, da, fericirea 
se înghesuie in nord, şi ce-i cu Jermania? Se află doar 
pe locul 16, iar România pe locul 24, să-ţi smulgi părul 
din cap, nu alta, ia fiţi mai fericiţi, doamnelor şi 
domnilor, meine Damen und Herren! Unul dintre 
motivele nefericirii este negarea realităţii, am auzit 
chiar azi- dimineaţă la ştiri că aici în Jermania din 
produsele comandate pe internet se trimit anual 
înapoi obiecte în valoare de un miliard de euro, un 
miliard! păi nu e mai cinstit să nu-ţi faci iluzii şi să 
comanzi direct mărimea XXL în loc de L? Banii sunt 
importanţi pentru fericire, dar şi mai importantă e 
sănătatea, atât fizică, cât şi psihică, şi degeaba eşti 
bogat şi sănătos, dacă eşti ipohondru, precum Ițic, 
care are orice boală fatală din lume şi mereu fuge de 
la un medic la altul. Pot să vă liniştesc, îi spune la un 
moment dat un mare medic, după ce 11 consultă 
temeinic, veţi trăi cel puţin 120 de ani, o să vă 
înmormântați toţi prietenii! Ah, dom' doctor, îmi 
spuneţi asta doar ca să mă faceţi fericit, vă rog să fiţi 
sincer cu mine! 


Anca Netedu Deja am urcat câteva locuri în 
clasament, după citirea textului. 


22 martie 
La Dusseldorf este chiar acum târgul internaţional 
de vinuri Pro Wein, un târg enorm. O, da, der Wein, 
vinul, el vino, le vin, care trebuie să fie bun şi curat, 
îmi amintesc aici automat de balada lui François 


Villon, „Ballade joyeuse des taverniers”/ „Balada 
şugubeaţă despre crâşmari”, în geniala traducere a lui 
Romulus Vulpescu:  „Crăpa-le-ar domnul principe 
ficaţii, 

lar setea ostoi-le-ar cu venin, 

Căci n-au pereche-n lume blestemaţii, 

Crâşmarii care toarnă apă-n vin.” 

Mais oui, oui, atât de tare-şi iubesc francezii vinul, 
încât au numit întregi teritorii după el: Bordeaux, 
Bourgogne, Beaujolais... Dar înapoi la Villon, apa ca 
apa, am auzit ieri la WDR, la ştiri, că în mare vogă sunt 
acum vinurile fără alcool, se vând pe rupte, francezii 
au scos, de pildă, un vin numit Pierre Zero, Petru Zero, 
căci are zero alcool, ce fain! Dar totuşi nu mi l-am luat, 
mie-mi plac chestiile un pic mai tari, aşa că diseară voi 
face un chef monstru cu ceai de muşeţel. Tchin-tchin! 
À la vôtre! Cheers! Hai noroc! Prost! Da, da, prost, 
care înseamnă tot „Hai noroc!” în germană, de unde şi 
vechiul proverb românesc: Mă, tu eşti prost! 

loana Brudaşcă Prost! Cu variaţiunile: „Prost să fii, 
dar să- ţi revii!” şi mai drasticul: „Prost să fii, noroc 
că eşti!” Precum şi: „Dacă eşti prost de mic, când 
creşti mare numai te joci.” 

Jan Cornelius Da, din beţie te mai trezeşti, dar din 
prostie niciodată. 


23 martie 

Oare câte mii de obiecte încap în poşeta unei 
femei? Da, iată o întrebare la care nu s-a răspuns încă, 
iată o întâmplare adevărată: Frau Meier a dispărut 
acum zece zile în drum spre casă şi alaltăieri a găsit-o 
poliţia, vie şi nevătămată, dar complet derutată, şi 
anume unde? în fundul propriei poşete, în care-şi 


căutase cheia, pe care a şi găsit-o, dar nu mai găsea 
ieşirea din poşetă, în care era întuneric beznă, şi unde 
Frau Meier ţinea şi-o lanternă, pe care însă n-o mai 
găsea din cauza întunericului beznă din poşetă, în 
care coborâse cu o frânghie de alpinist, pe care-o 
ţinea tot în poşetă. Ajutor, ajutor! striga Frau Meier din 
fundul poşetei, care se afla în faţa uşii de intrare în 
propria-i casă şi aşa a găsit-o poliţia, descoperind 
poşeta. Da, da, poşetele pun mari probleme, de 
exemplu, acum se face aici peste tot aşa-zisui 
Fruhlingsputz, curăţenia generală de primăvară, sunt 
complet extenuată, mi-a relatat ieri Frau Băcker, toată 
ziua am dereticat prin poşetă. în sfârşit, acum suntem 
răzbunate! s-a bucurat de curând Violeta pe 
Facebook, 130 de ani le-au trebuit bărbaţilor să 
înţeleagă că femeile-şofer nu au unde să-şi pună 
poşeta. Dacă aceasta stă pe scaunul de alături, vă 
alunecă la prima frână, în poală e imposibil, pe 
bancheta din spate e incomod şi dereglează direcţia, 
dar azi, pentru prima dată, am văzut o maşină care 
are prevăzut un loc mare, special pentru poşetă. Păi 
nu, păi da, ce e zborul pe lună sau pe Marte în 
comparaţie cu asta, nimica, dar şi mai potrivită ar fi o 
remorcă uriaşă, în care să se pună poşeta, păi de 
unde o remorcă aşa de mare, păi din poşetă. 


Maria Tureschi Deşi am dat o groază de bani pe 
poşete mari, folosesc 2-3 mici, din acelea care se 
poartă ca tolba poştaşului. Nici o şansă deci să mă 
pierd. 

Adela Duca O prietenă mi-a povestit că, pe vremea 
când făcea naveta la Turda (ca profesoară), un 
medic, „coleg de navetă”, a rugat-o să-i dea voie să 


vadă ce are în poşetă. Erau în autogara şi autobuzul 
întârzia, ca de obicei, iar el a profitat de ocazie să 
afle răspunsul la întrebarea care, zicea el, îl 
preocupa de mult: „Ce se găseşte în poşeta unei 
femei?” A scos toate mărunţişurile din geanta 
doamnei, le- a aşezat pe un scaun, iar apoi le-a pus 
la loc pe rând, bucurându-se ca un copil că îşi 
satisfăcuse curiozitatea. 

Jan Cornelius Eu credeam că povestea se termină 
astfel: „Şi medicul a început să scoată unul după 
altul mărunţişurile din poşeta profesoarei şi dacă n-a 
murit, mai continuă să le scoată şi astăzi.” 

Violeta Vasiliniuc Streidel Cei mai mulţi soţi iau 
un credit ipotecar pentru a oferi soțiilor un loc unde 
să-şi ţină poşetele. Asta e adevărul. 


24 martie 

Am observat că de când umblu cu un colier de 
căţei de usturoi la gât, pe care-l împrospătez zilnic 
mâncând când un căţei, când altul şi înlocuindu-l, nu 
mă mai muşcă Dracula, ba mai mult, efectul magic al 
usturoiului se manifestă chiar şi retroactiv, căci nu mă 
muşca nici înainte. Da, efectul usturoiului e efectiv 
magic, de câte ori urc in tramvai, coboară toţi deja la 
prima staţie, foarte comod se călătoreşte astfel. Dar, 
in rest, magia, superstiţiile nu-şi mai au locul astăzi, 
să-l luăm, de pildă, pe Einstein: un jurnalist se duce la 
Einstein, iar deasupra uşii de intrare a acestuia 
descoperă uimit o potcoavă. Maestre, nu se poate, 
dumneavoastră, mare savant, chiar credeţi că o 
potcoavă vă aduce noroc? Nu, nu cred, dar am 
observat că-mi aduce noroc şi dacă nu cred. 


Lucian Ancu Povestea cu potcoava era cu Niels Bohr. 


Jan Cornelius Ştiu, dar eu o povestesc cu Einstein 
pentru că aşa îmi aduce noroc. 


25 martie 
Aseară am fost la cinema, UFA-Palast, lângă gară, 
şi căutând un loc de parcare, am ajuns la o jumătate 
de oră după începerea acestui film, la care după 
jumătate de oră spectatorii oricum părăsesc sala, aşa 
câ nici n-a mai trebuit să intru. 


26 martie 

Azi e mare grevă in Jermania, Mega-Streik, nu mai 
circulă niciun mijloc de transport în comun, zic toate 
ştirile, dar am hotărât să nu îmi mai las viaţa stricată 
de ştiri, deci la ora 8 m-am dus la Georg-Schulhoff- 
Platz şi, neţinând cont că nu circulă niciun tramvai, am 
urcat calm in tramvaiul 9, am fost unicul pasager, 
problema e că la Bilker Kirche a urcat controlorul, care 
nu ţinea nici el cont de ştiri şi pentru că n-aveam bilet 
şi am refuzat să plătesc amenda, a chemat poliţia, 
care insă urmărind ştirile, din fericire n-a venit, da, era 


efectiv s-o încurc, mai bine plecam pe jos. 
28 martie 


Ițic şi Einstein stau împreună la bar. Einstein zice: 

Hai să jucăm un joc: eu îţi pun o întrebare şi dacă 
nu ştii răspunsul, îmi dai 5 dolari. După aia îmi pui tu 
mie o întrebare şi dacă nu ştiu răspunsul, îţi dau 500 
de dolari. 

Einstein începe: 

— Care e distanţa dintre Pământ şi Marte? 

Ițic n-are habar şi îi dă 5 dolari lui Einstein. Apoi Ițic 
întreabă: 

— Ce urcă dealul cu 3 picioare şi îl coboară cu 4? 


Einstein stă şi se gândeşte vreo oră, dar habar nu 
are, 
deci îi dă 500 de dolari lui Ițic şi iritat îl întreabă: 

— Ok, ce urcă dealul cu 3 picioare şi îl coboară 
cu 4? 

Ițic scoate 5 dolari din buzunar şi i-i dă lui Einstein. 


Bianca Bian Bine v-am găsit, cu hohote de râs! 
loana Brudaşcă Ce a zis miriapodul când a văzut o 
imagine sexy cu Monica Bellucci? Frumoase picioare, 
dar cam puţine! 


29 martie 
„Şi cum să ne purtăm in timpul acestei Apocalipse? 
să fim deosebit de amabili unii cu alţii, desigur. Dar şi 
să încetăm de-a fi atât de serioşi. Glumele ajută 
enorm. Şi să ne luăm un câine, în caz că n-avem deja 


unul.” Kurt Vonnegut în  Retrospectivă asupra 
ArmaghedonuluL 
1 aprilie 


în cuvântarea sa de joi de la Berlin, la Schloss 
Bellevue, sediul preşedintelui Germaniei, în cadrul 
unui banchet statal, noul rege al Marii Britanii, Charles 
al Ill- lea, a spus printre altele: Domnule preşedinte, 
stimate doamne, stimaţi domni, mă bucur că aţi venit 
şi că nu trebuie să cinez singur! Râsete, aplauze. Am 
fost până acum de peste 40 de ori în Germania, ceea 
ce arată cât de importantă este această ţară pentru 
mine, dar mai ales şi cât sunt eu de în vârstă. Aplauze, 
râsete. Da, în ultimii 50 de ani, noi britanicii şi voi 
nemţii am râs mult împreună, unii cu ceilalţi, dar mai 


ales unii de ceilalţi, a adăugat Charles al Ill-lea şi a fost 
şi mai mare veselie In sală. Interesant este că Charles 
şi-a ţinut cuvântarea pe jumătate în engleză şi pe 
jumătate în germană, pe când alţi regi, când vorbesc 
germană, preferă să tacă. Dacă vorbim de Marea 
Britanie şi Germania, a spus Charles al Ill-lea, nu 
vorbim doar de Brahms şi de Byron, ci şi de Beatles şi 
Kraftwerk şi de Monty Python. Aplauze, aplauze. Păi 
nu? are dreptate, este genial umorul absurd şi anarhic 
al trupei Monty Python, care-a spus printre altele: 
Adevărul este că în ţara noastră există şi mulţi oameni 
normali, dar nu din propria lor vină. în concluzie: 
Regele Charles al Ill-lea are mult umor, cu cine 
semănaţi cu umorul Alteță, cu mama sau cu tata? Cu 
amândoi la fel, dar mai mult cu tata, acesta fiind 
Prince Philip: Ah, Mister President, v-aţi pregătit deja 
de culcare?! l-a întrebat Prince Philip pe preşedintele 
Nigeriei când acesta l-a primit la aeroport în hainele 
sale tradiţionale. Dar să lăsăm asta, am citit că 
parlamentarii români vor emite chiar azi un decret prin 
care se obligă să practice şi ei în viitor umorul civilizat 
şi autoironia, căci asta ajută la rezolvarea naţională şi 
mai ales raţională a conflictelor, bravo, măi, mă bucur, 
păcat doar că azi e 1 aprilie. 


2 aprilie 

Nu demult, Călin a postat o reclamă super, pe care 
bucuros o preiau: măsline verzi fără măsline, deci 
măsline pentru cei cărora nu le plac măslinele, dar să 
fie verzi. Sigur că da, de ce nu, există şi aici la 
Dusseldorf un restaurant foarte rafinat, unde se 
serveşte o mâncare faină de tot: „Chili con Carne ohne 
Fleisch”, chili cu carne fără carne, deci tu când 
vorbeşti cu mine, să taci! lar eu cochetez cu ideea să 


deschid un local unde se servesc numai paste făcute 
de mână, dar fără paste, le vezi doar în poză şi le faci 
cu mâna, după modelul azi nu e spaghete, dar e 
castravete, deci pasta basta, păi nu? 


Violeta Chiscop Şi mie îmi place mult pilaful, da' 
fără orez. 

Jan Cornelius 

De n-ar fi orezul, 

Pilaful şi-ar pierde crezul, 

Dar de n-ar fi pilaful, 

De orez s-ar alege praful. 

Mihnea Mihai Fac eu măsline negre fără măsline 
negre, dar am nevoie de nişte capre. 


3 aprilie 

în loc de „Mutter”, „mama”, ARD, poate cel mai 
important post TV german, a folosit ieri la ştiri/ 
Tagesschau expresia „die  entbindende Person”, 
„persoana care naşte”. Nu, n-a fost o păcăleală 
întârziată de 1 aprilie, corectitudinea politică face 
ravagii. A urmat un shitstorm, o furtună de proteste, 
aaa... eee... pardon, a fost o neînțelegere, s-a corectat 
redacția, vorbeam despre mamă. Aşa deci, mămicule! 
David, hast du mit deiner dich entbindenenden Person 
gesprochen? David, ai vorbit azi cu persoana care te-a 
născut? îl întreb la micul- dejun pe David, poftim? zice. 
încerc pe altă cale: David, ai vorbit cu persoana al 
cărei nume începe cu M şi se termină cu A? zic. Cu 
mama? zice. Pssst! zic şi mă arunc pe burtă, verstecke 
dich, ascunde-te, să nu ne vadă die Sprachpolizei, 
poliţia limbii! Mamă, mamă! Credeam că absurdul şi 
prostia au atins deja apogeul, dar văd câ-i mereu loc 


pentru mai bine! Păi da, pe timpuri te băga la casa de 
nebuni pentru chestii din astea, spun mii de 
comentarii la ştirea cu mama. Păi da, mama e mama, 
mama e una, o spune până şi Bulă. Bulă, zice mama 
lui Bulă, ia vezi, câte sticle cu lapte sunt în frigider? 
Mama, e una! 


Vasile Brînzănescu Au înnebunit cu tonţii! 


4 aprilie 
Una dintre poeziile mele preferate în limba germană e 
una anonimă, scrisă în dialect berlinez, ia hai s-o 
recreez*: 
* Stau şi mănânc o scoruşă, 
Cioc, cioc, bate la uşă! 
Asta mă minunează, 
Uşa se deschidează! 
Mă strecuresc io pe hol, 
Afară-s tot io, parol! 
Morala: 
Totul se termină bine, 
Când te găseşti tu pe tine. 


Anca Netedu Influențe urmuziene... 
Jan Cornelius Vivat Urmuz! Cei care-l ştiu nu-l uită 
şi cei care-l uită nu-l ştiu. 


5 aprilie 
Feo, căţeluşul Violetei din Washington, D.C., dacă 
latră prea mult, este pus în coş. A fi pus în coş este 
acuma echivalentul lui a ii pus la colţ, asta îl 
resetează, explică Violeta. Da, s-a schimbat lumea: 
Cuţu, cuţu, na, Grivei, 


Mămăligă dacă vrei, 

Dacă nu, te pun în coş, 

Te dau mâine la cocoş. 

Păi nu? Cucuriguuu! vorba strămoşului. 


6 aprilie 

Duminică am prezentat măslinele verzi fără măsline 
pentru cei cărora nu le plac măslinele sau ţin un post 
foarte sever, astăzi aş vrea să amintesc de merele 
roşii româneşti, care vin din Polonia, normal, că de 
aceea sunt româneşti. Şi aşa cum măslinele verzi, care 
dacă nu sunt negre, sunt mereu verzi, merele 
româneşti roşii sunt şi ele mereu roşii, cum ne arată şi 
acest dialog: Sunt roşii merele anul ăsta, badeo? Păi 
alea roşii sunt roşii, dar alea verzi sunt mai mult verzi. 


Exun Amchory Văzând pe o tarabă nişte fructe 
gălbui, 

copilul îi spune mamei: 

— Mami, uite portocale, hai să luăm şi noi! 

— Astea nu-s portocale, sunt roşii! zice mama. 
— Păi de ce sunt galbene? 

— Pentru că sunt verzi. 

Ana Mureşanu Simt merele mere sau doar mere? 


7 aprilie 

Markus Lanz este un moderator arhicunoscut la 
ZDF, un post de mare audienţă la televiziunea publică 
din Jermania. Markus umblă ades cu taxiul. în ultimul 
timp, când urcă intr-un taxi, taximetristul îi spune: 
Guten Tag, Herr Lanz, păcat că v-au arestat şi că nu 
mai faceţi parte din guvern, unde-o să ajungem? Şi pe 
stradă i se spune ades asta, la început Markus a crezut 
că lumea glumeşte, dar pe internet circulă poze cu 


Markus Lanz, cum e scos cu poliţia din Parlament, 
păcat domnule Lanz că v-au scos cu poliţia din 
Reichstag, dar prea aţi spus adevărul şi asta nu le-a 
plăcut deloc. Wie bitte? Poftim? Uită-te la mine, eu 
sunt aici, n-am făcut niciodată parte din guvern şi nu 
m-a arestat nimeni, spune Markus, dar pe oameni nu-i 
poţi minţi, păi nu? Ştiu ei! Sau vorba acestui tată: M- 
au sunat de la şcoală să-mi spună că fiul meu minte. 
Spuneţi-i că minte perfect, eu nu am niciun fiu. 


8 aprilie 

Plouă azi sau nu plouă? Tu decizi luând umbrela cu 
tine sau nu, dacă o iei, nu plouă, dacă n-o iei, plouă şi 
dacă uiţi s-o iei, uită să plouă, cu ninsul e mai 
complicat, umbrela trebuie pusă la frigider înainte, 
ceea ce, desigur, are de-a face cu Einstein şi fizica 
cuantică, aşa că nu-i bai dacă nu pricepi nimica. 
Apropo de asta, odată s-au întâlnit Chaplin şi Einstein: 
Maestre, sunteţi genial, vă admir, nu spuneţi o vorbă 
şi toată lumea vă înţelege, a zis Einstein, e adevărat, 
dar dumneavoastră sunteţi şi mai genial, toţi vă 
admiră şi nimeni nu vă înţelege, a zis Chaplin. 


10 aprilie 

Ooo, iar pe drum! Ce să fac, trebuie, sunt în trenul 
spre Berlin, la gară am mers cu tramvaiul, dar după 
coborâre constat că am uitat să compostez biletul, 
care acum costă deja 3 euro, şi uite aşa am 
economisit 3 euro plus 60 de euro, atât ar fi fost 
amenda dacă venea controlul, acum sunt in tren cu 
câinele meu invizibil, şi nu este simplu, nu găsesc 
toaleta invizibilă de câini a trenului, nici măcar cu 
Google Maps, ce tren e ăsta, şi nu se vede niciun 
copac invizibil niciunde, fac pe mine, zice câinele 


invizibil, ai răbdare, zic, acuşi suntem la Berlin, în trei 
ore şi jumătate, uite aici cei 63 de euro invizibili 
economisiţi, zic, direct la coborâre îţi cumperi cu ei un 
os invizibil şi te picuri cât vrei tu, dar, te rog, invizibil. 


11 aprilie 

Sunt de ieri la Berlin, deja m-am văzut cu mulţi 
berlinezi, ce mai zice lumea prin Berlin? Ana 
argentinianca zice ce mai faci, Jan? Lidia bulgăroaica 
zice ce mai faci, Jan? Fred, neamt din Hamburg, zice 
ce mai faci, Jan? Adin din Bosnia zice ce mai faci, Jan? 
Toţi zic asta în română, numai Zbyszek din Varşovia 
zice kurwa, kurwa, în poloneză. în rest, am dat singur 
o raită prin oraş şi am făcut un selfie, eu cu 
Brandenburger Tor, eu sunt cel din față, 
Brandenburger Tor e cel din spatele meu, nu se poate 
spune că mă pune în umbră, foarte frumos mi se văd 
ridurile. 


12 aprilie 

în Jermania cam plouă şi Berlin este capitala. Aşa 
că după 10 ore de ploaie m-am refugiat la Institut 
Français, la francezi, unde am văzut un film apă de 
ploaie. Acum sunt la pizzeria Roma cu Fellini lângă 
mine, pe un afiş, e şi Sophia Loren aici, cu sânii pe 
jumătate dezveliţi, o sole mio! 


Lumi Urs Ce fain, numai tu ştii să călătoreşti astfel! 


15 aprilie 

Ora 11:30, e sâmbătă, plouă, ploiază, ploieşte, 
egal! în Berlin Charlottenburg străzile încă sunt cam 
pustii, încă nu prea s-a sculat nimeni, cei deşteptaţi 
demonstrează deja la Brandenburger Tor contra sau 


pentru sau pentru contra sau se lipesc cu adeziv cu 
palmele de asfalt in semn de protest sau de aderare. 
Doar Jack Nicholson cu o inimă-n frunte, încântat de 
ploaie, strigă cu rânjetul sadic din Shilling de pe un 
zid: Good moorning, | love you all! Vizavi, pe alt zid, 
unei tipe îndrăgostită lulea i-a intrat nu săgeata lui 
Cupidon, ci un burlan în piept, prin care apa de ploaie i 
se scurge până-n inimă şi in plămâni. Beau o cafea 
acolo unde îngerii mănâncă pâine, la terasa Pan degli 
angeli, eu, în schimb, prefer un croissant franțuzesc. 


17 aprilie 

Ultimele ştiri din Jermania, Dusseldorf: Hotel lux 
Hyatt întâlnit 2 familii, 20 membri, stop. Una familie 
celebră, roma Goman: şantaj, escrocherii, înşelătorii, 
bani falşi, stop, familii discutat masa rotundă hotel 
Hyatt, stop, masa rotundă zburat aer, scaune, fotolii, 
vaze cu flori, pahare, sticle, stop, venit 50 poliţişti, 
stop, maşini, sirene, stop, discuţia deja terminată, 
stop, participanţii niciunde, stop, nu tu picior Goman, 
stop, unul cap spart spital, stop, hotel Hyatt închis, 
mobile ţăndări, stop. 


Aurora Dillon Pupat Piaţa Independenţei. 


18 aprilie 

„Atât de fragedă te-asemeni/ Cu floarea albă de 
cireş” se extazia Eminescu, şi avea dreptate, deşi la 
Dusseldorf, la ora actuală, florile de cireş nu sunt albe, 
ci roz, ei da, alte vremuri, alte flori de cireş, e vorba 
despre japanische  Kirschbluten, florile de cireş 
japonez. Există o hartă specială a oraşului, unde sunt 
marcate numeroasele străzi şi parcuri unde ele acum 


apar, în iunie din ele se vor face cireşe japoneze şi în 
caz că ţi-e foame, cireşele japoneze sunt comestibile, 
dar sunt acre şi amare, deci e mai bine să le laşi 
japonezilor, pe când alea pe care le mănânc eu, sunt 
neam cu prunele din care se face pălinca, de pildă-n 
Ardeal, dar pălinca nu se face numai din prune, ci şi 
din cireşe, şi pe-o uliţă a unui sat cu multe cireşe şi 
prune un bade a fost Întrebat: „Voi unde fierbeţi 
pălinca, bade?” „Apoi vezi biserica aia? Numai acolo 
nu.” 


Daniel Sandu Denumirea ştiinţifică a cireşului 
japonez este Prunus ser rulata. 
Jan Cornelius Da, dar prunul-prun este Prunus 
domestica, deci un animal care creşte pe lângă casa 
omului şi ne aduce mult folos. 


20 aprilie 

Ce mai fac, dragă Facebook? Mă gândesc cum 
conduce Mara maşina, şi eu ieri lângă ea ca însoțitor, 
mamă, mamă! Şi apropo de viaţa care cândva 
inevitabil se termină, acum vreo 15 ani, m-am întors 
după o foarte îndelungată absenţă in România, şi 
făcând o vizită în oraşul meu natal la Reşiţa, am 
sunat-o pe Sanda, o fostă colegă de liceu, a cărei 
reacţie a fost o lungă şi absolută tăcere. Alo, alo, mă 
auzi? zic, şi ea după ce mai tace o vreme: Păi, păi... eu 
ştiam c-ai murit! Am şi plâns după tine! Şi acum, 
crezând în primele momente că-mi aude vocea de 
dincolo, nu din Jermania, ci şi mai de dincolo, Sanda 
era cât pe aci să pice pe jos şi... şi... să treacă ea 
însăşi dincolo, nu in Jermania, ci, Doamne fereşte, şi 
mai dincolo. Mortal, nu? 


22 aprilie 

Se mai întâmplă şi lucruri şocante în cotidian, nu 
mi- am revenit nici până azi: acum o săptămână, pe 
15 aprilie, în gara Berlin Charlottenburg am descoperit 
un ghişeu adevărat, la care se vindeau bilete 
adevărate! Deci la ghişeul ăla şedea un tip in carne şi 
oase, care se uita la tine şi-ţi vindea un bilet de hârtie, 
la început am crezut că-i trucaj sau ceva cu chat GPT, 
IA etc., dar brusc tipul a strănutat şi şi-a sufiat nasul, 
IA nu-şi suflă nasul. De atunci întâmplarea asta mă 
urmăreşte obsesiv, azi, urcând în autobuz, m-am uitat 
agitat după un taxator în carne şi oase, dar după aia 
m-am liniştit, autobuzul n- avea nici măcar şofer şi nici 
nu mergea, totul normal, grevă. 


23 aprilie 

Azi e din nou Sfântul Gheorghe, deci, conform unui 
ritual anual, povestesc această veche întâmplare a 
patra oară: La liceu am avut un coleg de bancă cu 
numele de familie Gheorghe. lar prenumele lui era tot 
Gheorghe, deci colegul meu se numea, dacă începem 
cu prenumele, Gheorghe Gheorghe, în schimb, dacă 
luăm mai întâi numele de familie şi de-abia apoi 
prenumele, nu se mai numea Gheorghe Gheorghe, ci 
invers: Gheorghe 
Gheorghe. Simplu ca bună ziua, şi cu toate astea, se 
produceau uneori uşoare încurcături, de pildă, când a 
venit, în clasa a XU-a, noul profesor de fizică la noi în 
clasă şi a vrut să se prezinte, Gheorghe Gheorghe 
vorbea în gura mare cu mine în ultima bancă, aşa că 
profesorul l-a întrebat: Hei, tu, acolo în spate, cum te 
numeşti? Gheorghe, a spus Gheorghe. Şi mai cum? 
Gheorghe. OK, am înţeles, şi mai cum? Gheorghe, şi 
tot aşa, până când Gheorghe Gheorghe a fost dat 


afară şi eu cu el, pentru râs... între timp Gheorghe 
Gheorghe  locuieşte-n Jermania, la Baden-Baden, 
desigur. 


Adela Duca Sper că merge uneori în Bora Bora. 
Svetlana Hoge Şi fiind în vacanţă în Pago Pago, a 
mâncat prea mult cuşcuş cu mahi-mahi şi s-a 
îmbolnăvit de beri- beri, drept care a devenit violent 
şi a ajuns la Sing Sing, loana Brudaşcă True story: 
Când era fiică-mea Maria mică, am pierdut vremea 
intr-un magazin, să miros diverse parfumuri. M-a 
întrebat: Ce fel de parfumuri ai mirosit? Eu: Noa-Noa, 
Anais-Anais, Amor Amor... Ea: Numai parfumuri 
pentru bâlbâiţi aveau acolo? 


24 aprilie 

învaţă să te iubeşti pe tine însuţi! Nu poţi iubi pe 
altul, dacă nu te iubeşti pe tine însuţi, spun psihologii. 
Ok, dar dacă mă iubesc tare, tare de tot, am voie să 
mă căsătoresc cu mine însumi? se întreabă tot mai 
mulţi pe aici. Ei bine, în Jermania sologamia, solo 
wedding, nu e permisă, citesc dezamăgit azi, căci 
conform paragrafului 1.353 din Codul civil, pentru o 
căsătorie trebuie doi! Mult mai fain este în SUA, unde 
Selena Gomez s-a căsătorit încă din ianuarie cu ea 
însăşi, şi-a făcut şi un tort, apoi şi-a pus întrebarea 
„Will you marry me?” şi a răspuns „Yes!”, dar după 
scurtă vreme, a afişat un anunţ: „Caut avocat divorţ.” 
Mărturisesc că şi eu vreau să mă căsătoresc cu mine, 
dar fiind într-o acută criză financiară, o fac doar pentru 
bani. 


Gabi Schuster Savuros! 


26 aprilie 

lulia locuieşte la Munchen, lulia a pozat ieri un păun 
cu coada desfăcută în metroul din Munchen, ia uitaţi- 
vă, exuberantul Munchen! scrie lulia. Stau şi mă tot 
gândesc, sinonimul păunului cu coada desfăcută este 
curca plouată, un păun în metrou, deci, de ce nu, mie 
unul mi- ar plăcea să mă întâînesc azi cu o girafă, mai 
ales ca s-o pieptăn, peigner la girafe, spun francezii, a 
pieptăna girafa, deci a face un lucru absurd şi inutil, a 
se osteni degeaba, păi nu? muncim noi, muncim, dar 
măcar să fie degeaba. Stau şi mă tot gândesc cum 
trece timpul, cam derutant, nu? Mâine va fi astăzi ieri, 
pe când ieri a fost astăzi mâine, ca să nu mai vorbim 
de poimâine, când va fi mâine ieri! Şi culmea, 
alaltăieri azi a fost poimâine! Aşa nu mai merge, m-am 
gândit şi ieri la asta, da, tempus fugit, deci nu lăsa pe 
astăzi ce poţi face mâine, zic numai. 


27 aprilie 
Sunt în trenul spre Leipzig, lângă mine stau două 
doamne vioaie la 60 de ani, care discută de zor, notez, 
în ciuda durerii de cap care m-a apucat brusc, un mic 
fragment: „Au încercat, sigur, au chemat-o, dar n-a 
mers! 


Jenny*! am spus, Jenny! daaa... dar şi Fabian e laş, şi 
argumentele mele hm, Jenny a tremurat două zile, ţi 
se face rău! cred! îmi închipui, dă-mi rucsacul, te rog! 
Dar şi dinamica relaţiei! am sunat 70 de oameni, nu, 
nu e ziua lui, dar, mă rog, nimeni nu e perfect, dacă 
spune ea că i-e frică! da, e un sentiment. Cine, mamă- 
sa?! toţi se poartă fals, sigur, Fabian! aş zice, da, 
sigur, cola zero, când l-am invitat sâmbătă, nuuu, locul 
de la fereastră e al meu, da, scuzaţi, ştii ce? Facem o 
poză! Cum cîne? Hubertus, poţi să-l suni, sigur! a fost 


atât de... ştii ce, eu cred, eu cred, da. Sau cappuccîno, 
da, nu, nu e visul meu! Emma? nuuu, acum s-au 
liniştit, ştii ce? eu nici nu mai îmi ţin ziua!” Harold 
Pinter zicea că dialogurile, dacă ar fi notate aşa cum 
au ele loc, ar fi n eint eligibile, aş zice că da, păi nu? 


Gata, la Frankfurt schimb trenul, sunt tare bucuros! 
* Din motive de securitate națională, numele 
protagonistelor şi 

protagoniştilor au fost schimbate. 


Scena de dragoste şi sacrificiu, în tren lângă mine, 
îmi dă speranţă în viitor: ea a renunțat să butoneze şi 
îi ţine lui mâna, cu care el încă butonează. Femeia ne 
va salva, ştiam eu! 

Voi locui la Hotel Radisson. 


29 aprilie 

Leipzig, în tramvaiul 16: Azi e vineri, îmi zice Mircea 
Cărtârescu, îţi aminteşti? Acum câţiva ani ne-am 
cunoscut la Leipzig, tot într-o vineri, tot în tramvaiul 
16. Da, zic, corect! dar nu la Leipzig într-o vineri, ci la 
Tubingen într-o sâmbătă, şi nu in tramvaiul 16, ci la 
recepţia unui hotel, ba nu, zice, ba da, zic, ia aminte şt 
e-ţi! că doar ai postat recent: la Leipzig intr-un tramvai 
ai cunoscut-o pe nevastă-ta loana. Da, zice Mircea, 
corect, dar nu la Leipzig, ci la Berlin, şi nu intr-un 
tramvai, ci intr-un autobuz, şi n-am cunoscut-o acolo, 
ci am cerut-o în căsătorie. Corect! zic, păi vezi? şi 
atunci de ce mă tot contrazici?! 


Mircea Cărtărescu Corect! Dar nu te contrazic, ci îţi 
dau dreptate, şi nu atunci, la Leipzig, ci acum, la 
Bucureşti, şi sper că şi tu, citind postarea asta, îmi 
dai dreptate, în  Dusseldorful, Dortmundul sau 
M&nchengladbachul tău, că alte echipe nemţeşti nu 
mai ştiu. 


Jan Cornelius Mai este şi Bayern Munchen, o altă 
echipă din Mönchengladbach. 

Netedu Adrian Clar Radio Erevan! Redactor-şef 
Daniil Harms. 


Alta Ifland Am râs cu 
3giâprilie 
Gata târgul, sunt din nou în tren, da, sunt foarte 
mulţumit, mi-au încăput toate cărţile în valiză. N-aş fi 
crezut, dar a mai rămas loc şi pentru un prosop, o 
pernă şi un robinet, toate marca Hotel Radisson. Plus 
o perdea excelentă, o dai la o parte şi vezi Leipzigul. 
Acum văd câmpuri superbe de rapiţă, foarte fain 
geamul, îl iau şi pe ăsta. 


Doina Popescu Un senator PD a fost mai câştigat, 
c-a 

plecat acasă cu bideul pe care-l folosise la 
parlament. 

Foarte sentimental din fire, omul se ataşase de 
obiect. 


1 mai 

lulian este un scriitor din Chişinău, lulian e băiat fin, 
dar scrie, ca sâ zic aşa, literatură cu un umor horror, 
sub influenţa lui Nostradamus, de pildă a scris acum 
opt ani /ar dimineaţa vor veni ruşii. Zilele astea, lulian 
se va duce în Italia să-şi prezinte cartea înainte sâ 
moară Brejnev, în italiană, tradusă de Francesco 
Testa. în Italia voi avea o discuţie cu un istoric despre 
spaţiul post-sovietic, mi-a zis lulian, o da, zic, spaţiul 
post-sovietic, asta îi interesează pe vestici, spune-le 
că ai băut votcă cu Puțin şi că i-ai spart sticla în cap la 
urmă, să vezi ce bine ţi se vor vinde cărţile! Aşa voi 
face! zice lulian, dar nu cu Puțin, cu Şoigu, ca să fie 
mai credibil. Nu, zic, pe Şolgu nu-l ştie nimeni aici, cu 
Puțin, cartea va fi bestseller. Şi ia-ţi un bodyguard din 
banii ăia şi sa nu te uiţi niciodată pe geam de la etaj! 
Glumim noi, glumim, păi nu? dar în realitate vrem 
happy-end, păi da! Aşa că m-am pus pe treabă şi 


am introdus cuvintele  „scriitor”, „pericol” şi 
„bodyguard” în ChatGPT şi i-am cerut să-mi facă o 
poveste cu happy- end şi iată: „Scriitorul avea un 
bodyguard care să-l păzească de pericole. într-o zi se 
duse la librărie să-şi prezinte cartea, se aştepta la o 
coadă lungă de admiratori, dar librăria era goală. îl 
întrebă pe librar ce se întâmplă. Bodyguardul 
dumneavoastră a fost deja aici şi a cumpărat toate 
cărţile. A zis că este cel mai mare fan al 
dumneavoastră.” Frumos, nu? Şi un happy-end â la 
Hollywood scris de mine: La urmă, scriitorul sărută 
librarul şi ii puse un inel de logodnă în deget. înainte 
să moară Brejnev. 


3 mai 
Cerul este albastru. Soarele este pe cer. Pisicile 
sunt pictate pe tricoul meu. Eu am ochelari de soare. 
Pisicile au ochelari de soare. Soarele nu are ochelari 
de soare. 


4 mai 

Aflu că pe Maria Facebook-ul a restricţionat-o timp 
de o oră pentru că ieri ea nu a respectat standardele 
comunităţii. Şi mai aflu că ea nici n-a fost ieri pe 
Facebook, păi de aia restricţia, nu? Pe mine Facebook 
m-a restricţionat o dată timp de un minut, nici n-am 
avut timp să observ asta. Da, cu Facebook timpul 
trece cu viteza luminii la pătrat, a demonstrat 
Einstein, şi el tot timpul pe Facebook, iar Honore de 
Balzac a spus: Ce păcat că e încă secolul 19 şi că 
Facebook încă nu s-a inventat, m-ar anunţa când e 
ziua mamei şi a prietenilor şi i-aş putea felicita, ar fi şi 
ei pe Facebook. 


Clorela Hengelman O să ajungem să spunem: Să-ţi 


dea Dumnezeu like! 
5 mai 


Am ajuns ieri după-masă la Waiblingen, lângă 
Stuttgart, in centru m-am întâlnit cu două statui de 
fler, un tip mai gras şi unul mai slab, cam la 1,80 m 
înălţime, Bună ziua, Guten Tag, zic, Guten Tag, zic cei 
doi cu un evident accent şvâbesc, era să leşin, statuile 
nu vorbesc, zic, nici noi nu vorbim, zic statuile, ah, 
pardon, zic, credeam că vorbiţi, zic, nu, nu vorbim, zic 
statuile, ok, zic, la revedere, la revedere, zic statuile, 
eu am plecat, statuile au rămas Împietrite acolo, bine 
că n-a fost invers. 


6 mai 
Schloss Ludwigsburg, un castel de poveste: lalele, 
statui de prințese, cascade de flori, costume de 
epocă, păsări ibis, turnuri, iar păsările flamingo au 
picioare mai lungi decât Jennifer Lopez. La sfârşit a 
trecut o barză prin aer, cu un bebeluş în cioc. 


7 mai 

La Kiinzelsau, în imensul parc cu statui celebre, 
Wurth-Museum, descopăr, printre altele, faimoasa 
statuie a lui Niki de Saint-Phalle „Nana bleue” 
„Femeia albastră”, care are 6,20 m înălţime, îi ajung 
doar până la genunchi, încerc să-i îmbrăţişez măcar 
gamba piciorului drept, dar n-o pot cuprinde. lată o 
femeie care mă face să mă simt mic. 


Bejan Ciprian Toate femeile din viaţa mea m-au făcut 
să mă simt mic. Voi şterge acum comentariul ca să nu- 
1 vadă nevastă-mea. în caz că nu mai dau laic sau ha- 
ha, să ştiţi că eu chiar v-am iubit. 

Cristina Iliescu Jan, splendoarea femeii şi a acestei 


statui se admiră de pe-un deal, nu de dedesubtul ei. 


Tot la Wurth-Museum este acum expus ciclul A 
Year in Normandie al lui David Hockney. Văzând acolo 
tabloul imens cu merele pictate de Hockney, care, de 
fapt, nu sunt mere, m-am gândit la pipa pictată a lui 
Magritte, care nu e pipă, Ceci n'est pas une pipe, ce 
vreau să spun e că merele pictate sunt mult mal 
frumoase decât merele adevărate, m-am prefăcut că 
doar le admir şi când nu s-a uitat paznicul, am mâncat 
pe furiş două. 


9 mai 

între Waiblingen şi Dusseldorf sunt cam 400 de km, 
aşa că la dus, vineri, am făcut patru ore cu maşina 
până acolo, iar ieri, la întors, opt, Normal, între timp s- 
a introdus limita de viteză pe Autobahn în Jermania, 
zero kilometri pe oră, urci in maşină şi stai. De aici şi 
cuvântul german Stau pentru ambuteiaj. Pe la 
Frankfurt am coborât geamul maşinii şi l-am întrebat 
pe şoferul de tir de alături, cu număr de Cluj, conform 
unei vechi tradiţii ardeleneşti: Ce mai faci, bade? stai 
şi te gândeşti? Nu, zice, numa’ Stau, ce coincidenţă, 
Zic, şi eu Stau, toţi Stau, păi da, conjugarea jermană e 
simplă pe Autobahn, ich Stau, du Stau, er, sie, es 
Stau, pe când francezii nu stau niciodată în Stau, ci 
dans un embouteillage, un bouchon = dop, şi dacă 
vrei să scoţi dopul, iţi trebuie un tirbuşon, dar prin 
asta intri brusc în politică, căci ce este tirbuşonul, 
dacă nu întruchiparea rectitudinii politice, păi da, la 
asta m-am gândit eu ieri opt ore in Stau. 


Silvia Coif eseu Eu am mers odată pe Autobahn în... 
Jermania timp de o jumătate de oră între un Ferrari şi 
un BMW supersport CU ACEEAŞI VITEZĂ cu ele!!! Şi 


eram cu o 
Dacie! Mă rog, cred că media a fost 5 km/h. Dar 
senzaţia, senzaţia! Aşa că nu mai cârcoti, te rog! 


11 mai 

Râsul e mereu suspect, sancţionat, cum adică, 
peste tot războaie, preţurile cresc vertiginos, se 
schimbă clima şi tu râzi? Eşti complet iresponsabil, 
evident, mă, tu mai eşti întreg? O carte la care sufăr 
de la prima la ultima pagină, asta da carte, un film la 
care-mi şterg lacrimile pe furiş, ăsta da film, avem 
sfânta datorie să fim mereu îngrijoraţi, să ne 
încruntăm gravi şi să arătam că suntem empatici şi 
angajaţi, cum adică, ţara arde şi ţie-ţi arde de râs? 
Plânsul nu necesită explicaţii, dar dacă râdem, suntem 
suspecți. Şi cum arată Paul Watzlawick, celebrul 
teoretician în comunicare şi filozof austro-american, 
iată întrebarea finală, cu care oricând iţi poţi pune şah 
mat semenii care râd: Cum adică? Isus a murit pentru 
tine pe cruce şi tu râzi? Da, dacă râdem, e bine să ne 
simţim vinovaţi, scuze, dar îmi vine să râd! Dar oare 
trebuie râsul justificat, pus intr-o ecuaţie matematică, 
chiar dacă el se naşte dintr-un paradox, din absurd, 
din irațional? Ah da, sper că s-a înţeles: Nu vorbesc de 
băşcălie, de făcut mişto, de nechezatul mitocănesc şi 
vulgar, care nu e decât o insultă a bunului-simţ. „De 
ce ne ocupăm de comedii?” citesc undeva şi 
justificarea urmează pe loc, este citat ca mai 
întotdeauna Henri Bergson, şi anume cu pasajul din 
cartea sa Râsul/, unde încearcă să explice râsul 
arătând că explicaţii serioase pentru râs nu sunt: „Cei 
mai mari gânditori, de la Aristotel încoace, au atacat 
această mică problemă care întotdeauna s-a sustras 


efortului lor, a glisat, a scăpat şi s-a redresat ca o 
sfidare impertinentă la adresa speculaţiei filozofice.” 
Şi acum mă gândesc la eternul Bulă, care vine cu un 
cuţit între coaste de la şcoală. Vai, Bulă, te doare? îl 
întreabă bunică-sa. Nu, bunico, numai când râd. 


12 mai 

Aflu cu o mică întârziere că Freddy Quinn, cel care 
în anii 150 a fost cântăreţul preferat al bunicii mele, s-a 
căsătorit săptămâna trecuta la primăria centrală din 
Hamburg, a fost o petrecere ca-n poveşti. Am tot 
ezitat, dar acum a venit timpul, a spus mirele. Freddy 
are 91 de ani, iar tânărul său prieten Arnold 
Schwarzenegger, 75 de ani, l-a felicitat călduros de la 
Los Angeles: Casă de piatră, Freddy! 91 de ani este 
vârsta ideală să te însori, poţi fi sigur că nu vei mai 
divorța. 


loana Brudaşcă Robert de Niro tocmai a devenit tată, 
pentru a şaptea oară, la frageda vârstă de 79 de ani. 
Era un banc în care după numeroase exemple de 
bărbaţi celebri în vârstă având proaspete neveste mult 
mai tinere, urma îndemnul, pentru restul suflării 
masculine: nu fiţi supăraţi! lubitele voastre nu s-au 
născut încă! 

Jan Cornelius Rosi, nevasta lui Freddy Quinn, e cu 27 
de ani mai tânără decât el, e un copil deci. Bănuiesc că- 
1 ştii pe tipul acela, care la 90 de ani îşi anunţă 
prietenul că se însoară cu una de 40 de ani. Ai 
înnebunit?! zice prietenul./ De ce?!/ Păi te-ai gândit câţi 
ani vei avea tu peste 10 ani?/ 90./ Exact! Şi ea?/ 50. Da, 
ai dreptate, e mult prea bătrână pentru mine. 


13 mai 


Aseară am fost la Filarmonica din Essen, unde 
marele dirijor şi pianist Daniel Barenboim a dat un 
concert de pian unic: „Beethoven fur alle”/ 
„Beethoven pentru toţi”, interpretând, aşa cum numai 
el ştie, trei sonate de 
Beethoven, a fost magnific! Păcat că, după cum s-a 
anunţat cu puţin timp înainte de concert, Barenboim 
n-a putut să vină, au venit în schimb trei studenţi de- 
ai lui, păi nu? ştafeta trebuie dată mai departe. Unii au 
preferat să-şi dea biletele înapoi şi s-au întors acasă, 
eu am intrat totuşi, aveam biletul pe telefon şi n-am 
vrut să înapoiez telefonul. Cei trei studenţi au 
interpretat minunat cele trei sonate de Beethoven, 
aplauze, ba chiar ovaţii, cu gândul la Barenboim, apoi 
ne-am întors cu maşina la Dusseldorf, eram şi noi tot 
trei in maşină: Mara, Cristian şi eu, a condus Mara, aşa 
că am ajuns mai întâi nu la Dusseldorf, ci la Oslo, apoi 
totuşi la Dusseldorf, aşa pe la miezul nopţii, sunt 
bucuros că trăiesc încă, la vita e bella! Pe Cristian aş 
vrea să-l laud dublu, deci: unu la mână, el este un 
excelent şi cunoscut pianist, şi doi la mână, el este un 
excelent şi cunoscut pianist, dar a cântat în maşină 
din gură, împreună cu Mara, cântece pioniereşti de pe 
vremea comunismului, el fiind de origine din 
Bucureşti, de unde a plecat în anii '80 tocmai dîn 
cauza acestor cântece, asta este, mă doare capul şi 
acuma. ŞI cu asta basta, neputând să-l fotografiez ieri 
pe Barenboim, am fotografiat scaunul de la pian, pe 
care ar fi putut sta Barenboim, şi acuma mă uit la el şi 
tot acuma mă uit la o fotografie cu Beethoven, pe 
care-am făcut-o în faţa bisericii Thomaskirche din 
Leipzig, unde Beethoven a fost organist, ba nu 
Beethoven, ci Bach, sorry! Beethoven n-a putut să 
vină, în locul lui a venit Barenboim. 


Mircea Cărtărescu Bănuiala mea e că nici tu n-ai 
putut ajunge la întâlnirea cu Barenboim, dar i-ai 
trimis în schimb pe trei tineri învăţăcei ai tăi, 
Karinthy Frigyes, Bohumil Hrabal şi Jerome K. 
Jerome, care-au ascultat transportați cele trei sonate 
atribuite lui Beethoven, dar compuse de fapt de 
învățăceii lui, Karl, Gustav şi Jung. 

Jan Cornelius M-ai prins, mai ales că Trei într-o barcă 
a lui Jerome K. Jerome este, îmi dau seama acuma, 
inspirată din textul de faţă „Trei într-o maşină”. 


14 mai 

Azi-noapte am admirat live focul de artificii 
japonez, aici la Dusseldorf, iar azi-dimineaţă m-am 
uitat pe YouTube cum simultan cu artificiile au cântat 
nemţii la Eurovision, la Liverpool, oh my God, 
rezultatul final: Jermania ultimul loc, sunt şocat, 
meritam să fim mult mai jos! 


15 mai 

Luna trecută la Leipzig am intrat într-o librărie In 
centru şi am cumpărat o carte de povestiri: Lass mich 
nicht allein mit ihr!/ Nu mă lăsa singur cu ea! de Tex 
Rubinowitz. Direct la început, Tex povesteşte că intr-o 
bună zi l-a chemat editorul la el în birou ca să-i spună 
că ţine mult la el şi că apoi l-a întrebat dacă ştie de ce 
nu i se vând cărţile. Da, zice Tex, ştiu, dar 
dumneavoastră ştiţi? Da, zice editorul, pentru că n- 
aveţi nimic de povestit, da, zice Tex, ştiu. în restul 
cărţii, Tex demonstrează cu mult talent că nu are 
nimic de povestit. Şi acum stau şi mă tot gândesc la 
cele două femei care au stat 20 de ani la puşcărie, 
închise în aceeaşi celulă, iar când au fost eliberate in 
aceeaşi zi, au mai stat două ore în faţa puşcăriei 


pentru că mai aveau multe de povestit, păi nu? 
Franţa 


16 mai 

Vreau să amintesc aici de o veche reţetă de pâine 
prin care slăbeşti, de data asta cu puternice influenţe 
franceze, o mare reţetă! Sau cum zic astăzi francezii: 
une grande recession! Une révolution! O reţetă de la 
mama, în franceză: ma recette. Sau poate chiar de la 
tata, ta recette: 

O kg făină Ocub 

drojdie O ml apă 

călduţă 0 linguriţe 

ulei O prize zahăr 0 g 

Emmanuel Macron 

Se ia un castron mare, în care nu se cerne niciun 
gram de fâină, neadăugând apoi niciun gram de sare 
şi drojdie şi nicio linguriţă de zahăr şi ulei, iar la sfârşit 
se adaugă zero ml de apă călduţă şi se frământă bine 
timp de 15 minute. Frământatul are ca scop 
pătrunderea unei anumite cantităţi de aer în aluat, 
care-l va ajuta la crescut. Aluatul se lasă la dospit 
timp de o oră. Se răstoarnă apoi într-o tavă şi se coace 
circa 30 de minute, întâi la foc mic neaprins, după 
care totul se lasă la flacără mare neaprinsă, până 
când se rumeneşte pâinea frumos. La urmă se pun 
macaroanele (Macron) rumenite deasupra, neapărat 
cu mâna (Emmanuel). Se consumă direct Dîn restul de 
aluat se pot face langoşi (les langoustines) sau covrigi 
la foc (le couvre-feu), din care recomand a se 
consuma doar gaura (de Gaulle). la şi mănâncă, sau 
cum zic nemţii pe aici: ja, ja, la Manche! Reţeta se 
găseşte şi în ma carte (cartea mea), Aventurile unui 


călător naiv, a citit-o şi Yves! 
2 iunie 

Bourgogne, Beaune Am fost aseară la 
restaurantul Monge, cu Carmen, în minunatul 
orăşel Beaune, mâncarea a fost excelentă, iar 
vinul de Bourgogne oricum, lângă noi şedeau 
doi tineri şi ei minunaţi, cam la 30 de ani, unul 
înalt şi puternic, altul subţirel şi cu ochelari. Mă 
întreţin eu cu Carmen, de una de alta, oare ce 
limbă or fl vorbind? îl întreabă unul pe celălalt 
în franceză, cu voce scăzută, ah, je vous 
comprends! zic, v- am prins, vorbiţi de noi! Oui, 
oui. Oare ce limbă vorbim? quelle langue? ia 
ghiciţi! şi încep să râd, râd şi ei, allemand? 
întreabă nesiguri, ja, ja, zic, au fost şi câteva 
cuvinte în germană, dar în principal a fost ce? 
Ecoutez! zic, ce limbă vorbesc eu acum? întreb 
în română, în original, ia spuneţi, număr până la 
trei: unu, doi, trei. Se gândesc ei, cehă? zice cel 
înalt Non, zic, mais c'est aussi une langue de 
Test, nu, dar este tot o limbă dîn est. 
Portugheză! îndrăzneşte cel cu ochelari, nu zic, 
dar e tot o limbă latină. Poloneză, zic amândoi 
bucuroşi. Nu, zic, faites attention: vecinii ţării 
sunt: Bulgaria şi Serbia în sud, Ungaria în vest. 
Italiană? zice brusc cel înalt, nu, zic, deşi, ce-i 
drept, mafioţi sunt destui acolo, câţi vrei! Mă, 
ce ne-am mai distrat, am răs de-am picat sub 
scaun, mai mult eu. Ne-am despărţit prieteni, 
chers amis, ia hai să bem un vin! zic, hai noroc! 
Şi mulţam pentru soare, merci pour la belle 
soirée! 


4 iunie 


Provence, Eygalières Azi-noapte a fost lună 
plină, impresionant. Am văzut în lumina magică 
a lunii câmpul, platanii, mirosea a trandafiri, 
lavandă şi caprifoi. Am văzut o pisică pe 
acoperiş. O fi fost somnambulă? Oare există 
pisici somnambule? am întrebat inteligenţa 
artificială, da, mi-a răspuns ea, este efectul 
stresului, prin somnambulism pisica se ridică 
din pat şi umblă pe acoperiş. Oare cum pot s-o 
împiedic să umble noaptea pe sus, întreb, joacă- 
te cu ea, zice, asta combate stresul, perfect, 
deci la noapte mă voi urca şi eu pe acoperiş să 
ne jucăm. 


7 iunie 

Niciun spectacol nu se compară cu teatrul 
pestriţ, funambulesc şi dezlănţuit al unei zile de 
piaţă din Provence. Mii de personaje în focuri, la 
joie de vivre. Se strigă, se bea cafea, pastis, vin 
şi bere, se vinde şi se cumpără şi mai ales se 
râde, se priveşte şi se povesteşte, toţi ţipând 
cât îi ţin rărunchii şi, simultan, desigur. Şi o 
poveste e mai incredibilă decât alta. Dar 
oamenii sudului nu mint niciodată, jamais, doar 
îşi amintesc greşit sau exagerează. 


11 iunie 

Azi am fost la Saint-Remy-de-Provence, e 
foarte aproape. Are farmecul inegalabil al 
aşezărilor din Provence. în faţa primăriei am 
prins primarul oraşului, care se fotografia cu 
câştigătoarea concursului de frumuseţe, dar şi 
de cunoştinţe despre Provence. Doar la o 
jumătate de oră de mers se găseşte mănăstirea 


Saint- Paul, în al cărei sanatoriu Vincent van 
Gogh a fost internat şi îngrijit între 1889 şi 1890 
şi unde a continuat să picteze. 

Pe aleea care duce la intrarea în mănăstire, 
sunt din loc în loc expuse copii ale unora dintre 
tablourile pictate de van Gogh acolo şi ieri 
după-masă, când am ajuns la faimosul 
autoportret, în faţa acestuia tocmai stătea o 
pereche în vârstă, la 75-80 de ani, ambii foarte 
înalţi şi foarte slabi. Când m-au remarcat în 
spatele lor, s-au dat imediat la o parte, vorbeau 
engleza americană, take your time, am spus, şi 
apoi, arătând autoportretul: Very impressive, 
isn’t it? He was a genius! Yes, a smart guy, a 
spus el, adăugând: It was not easy for him, you 
can see the trouble in his eyes, nu i-a fost uşor, 
îi citeşti suferinţa în ochi. Mai târziu i-am 
întâinit pe cei doi din nou, la ieşirea din clădire, 
la capătul câmpului de lavandă, şi şezănd lângă 
ei pe o bancă, am intrat repede în vorbă, erau 
americani din Pittsburgh, Pennsylvania, aici în 
vizită, el profesase ca medic în cercetare, ea ca 
profesoară de engleză la un College, îşi făcuse 
doctoratul în Shakespeare şi în tinereţe locuise 
trei ani în Germania, la Köln, ca să înveţe 
călărie, după cum mi-a povestit, şi anume 
sărituri peste obstacole. Am şi acum un cal 
acasă, mi-a povestit, dar e bătrân, are 21 de 
ani, nu mai sare de mult atât de înalt ca înainte, 
dar nici eu nu prea mai sar, a adăugat chicotind 
scurt, aşa că ne potrivim, eu oricum n-am călărit 
niciodată, a spus el. Veniseră împreună pe jos 
din Saint Remy, care nu era decât la 2 km 
distanţă, dar era extrem de cald şi ei mai mult 


se tărau decât mergeau, ea avea scolioză, 
umblau şchiopătând şi clătinându-se şi ţinăndu- 
se unul de altul, aşa că m-am oferit să-i iau 
înapoi la Saint Remy cu maşina, dar au refuzat 
zâmbind, it's ok, thank you, avem destul timp şi 
aşa mai vedem peisajul. Privirea lor era caldă şi 
directă, avea ceva deosebit de viu şi jucăuş, 
ceea ce nu se poate spune despre fiecine, unora 
li te uiţi în ochi şi vezi că lumina e stinsă, că de 
mult nu mai e nimeni acasă. 


12 iunie 
Mi-am băut azi-dimineaţă cafeaua la umbra 
unui măslin din grădina Lidiei şi a lui Guy, în 
cântec de pupăză, şi m-am gândit la pupăza din 
tei a lui Creangă. 
Pupăza franceză se numeşte „la huppe”. în latină, 
pupăza se numeşte „upupa”. Ce cuvinte vesele, nup? 


15 iunie Normandia, 
Authou 
Foaie verde ţaca, paca, 
Azi m-am revăzut cu vaca, 
Ea mi-a dat lapte şi apoi, 
Am cumpărat lapte de vacă la 
Carrefour Şi i l-am dat înapoi. 


Maria Tureschi Seamănă cu poezia lui Emil 
Brumaru „Andromaca mulge vaca”: 

Andromaca mulge vaca. 

Vaca linge Andromaca. 

Andromaca bate vaca. 

Vaca-mpunge Andromaca. 

Andromaca-mpuşcă vaca. 


Morala: Ce făcuşi, fă Andromaca? 
Uite, nu mai este vaca. 


16 iunie La Pont Authou, pe pod: 
Vară normandă Vremea este caldă, 
6 grade la pătrat, 

Doi copii se scaldă, 
Cred că s-au udat. 


18 iunie 

Azi am fost în frumosul orăşel normand Pont l'Eveque, 
unde se află faimoasele zăcăminte de brânză - le 
fromage de Pont PEvêque - de la care oraşul şi-a 
luat numele. Mine de brânză se găsesc aici încă 
din secolul 17. Oraşul este situat în regiunea 
Calvados, care este şi o băutură alcoolică la 40 
de grade, din care se extrag merele. Faimosul 
scriitor francez Flaubert a petrecut o vreme la 
Pont PEvâque. Este ştiut că mama lui Flaubert 
este o anume Madame Bovary, aşa cum Mara 
este mama lui Slavici şi Fraţii Jderi sunt părinţii 
lui Sadoveanu. 


21 iunie 

Rouen, oraşul sublim al celor o sută de 
clopote - oriunde te-ai opri descoperi istoria, 
frumuseţea, eleganța, arta în toate formele ei, 
oameni simpatici. leri am întâînit peste tot 
nenumărați elevi, care vizitau oraşul, e sfârşit 
de an şcolar, iar la Catedrala Notre-Dame-de- 
Rouen a avut loc o mesă cu sute de elevi. Există 
la Rouen şi un hotel! littéraire Gustave Flaubert, 
cu camera unde Madame Bovary îşi întâlnea 
amantul, vive la fiction! 


22 iunie 

Au ştiut Monet şi Courbet ce căutau iar şi iar 
la falezele de la Etretat: lumina, formele şi 
culorile unice. Dacă te urci pe stânci, vezi marea 
dîn perspectiva pescăruşilor. De la Etretat la 
Honfleur sunt 40 de km. Acest orăşel ireal de 
frumos nu lasă pe nimeni indiferent. „Să mă 
mut la Honfleur a fost întotdeauna cel mai 
preţios vis al meu”, îi scria Baudelaire mamei 
sale, pe care o vizita aici. 


23 iunie 

Giganţi ai literaturii precum Marcel Proust, 
Gustave Flaubert sau Margueritte Duras nu 
doar că au trăit o vreme aici, ci au şi scris 
pagini de neuitat despre 
Deauville şi Trouville, aceste orăşele mondene 
de pe Côte Fleurie, Coasta înflorită, unde în 
lunile de vară parizienii şi alţi pribegi în căutare 
de răcoare sunt de zece ori mai numeroşi decât 
localnicii. La Deauville, pe 8 august 1958, 
Francoise Sagan iese la 8 dimineaţa de la 
faimosul cazinou local, tocmai a câştigat 80.000 
de franci la ruletă. Françoise a scris nu demult 
romanul Bonjour tristesse, are frageda vărstă 
de 23 de ani şi se duce să se culce după o 
noapte albă, într-o vilă din apropiere. Şi brusc 
are o idee, întreabă proprietarul dacă vila nu 
este cumva de vânzare, da, intămplător este, 
costă 80.000 de franci, Françoise, desigur, o 
cumpără şi vila îi devine loc de lucru şi excesive 
petreceri până în anii '90. E una dintre 
anecdotele tipice ale acestor locuri pline de chic 
şi charme, povestea este complet adevărată, 


dar poate că totuşi nu, şi iată, aşa se naşte peu 
ă peu literatura şi literatură s-a scris nu puţină 
despre aceste locuri. Şi acum ceva cu totul 
neficţional: la piaţa de peşte din Trouville am 
mâncat cei mai buni creveţi ai tuturor 
timpurilor, iar pe statuia din port a lui Flaubert 
în mărime naturală, probabil drept păsărească 
aluzie la cartea lui Julian Barnes Papagalul lui 
Flaubert, se aşezase un porumbel. 


24 iunie 

Azi sunt la Mont Saint-Michel, care este cel 
mai vizitat loc din Normandia. La o suprafaţă de 
23 de hectare, are 3,5 milioane de vizitatori pe 
an, în lunile de vară 20-30 de mii de vizitatori 
zilnic. Probabil că în viitor turiştii din toată 
lumea nu vor mai intra decât supraetajaţi, unul 
pe umerii celuilalt, câte zece. Coada la 
autobuzele care circulă între parcări şi intrarea 
la Mont Saint-Michel constă din circa 300 de 
oameni, şi pentru că n-am vrut să mă prindă 
iarna acolo, am mers pe jos, per pedes 
apostolorum. Pe drum am întâlnit o mică familie de 
300 de chinezi ţipând excitaţi la vederea de la 
distanţă a muntelui sau poate pentru că nu încăpuseră 
în autobuz, în final, totul a fost minunat, fosta 
mănăstire în vârful „muntelui”, străzile medievale 
înguste, treptele de piatră, florile, perspectiva aeriană 
asupra fluxului sau refluxului, muntele fiind, de fapt, o 
miraculoasă insulă, iar înghesuiala fiind cumplită, dar 
politicoasă. Da, merită să vizitezi acest loc unic în 
lume, mai ales dacă nu-ţi place să fii singur pe o 
insulă pustie. 


26 iunie Poem sub un arbore sequoia la 
Château d'Harcourt 


Omul, cât e el de om, 
Tot mai urcă-n câte-un pom, 
Dacă pomu-i măricel, 
Rămâne totuşi sub el. 


Jermania 


20 iulie 
LA MULŢI ANI TUTUROR CELOR CARE AU ANUL 
ACESTA ZIUA LOR DE NAŞTERE! ARĂTAŢI SUPERB! 


loana Brudaşcă Urarea e doar pentru cei care s-au 
născut de ziua lor. 

Mihail Vakulovski Un adolescent ne-a spus, la 
librărie, că un coleg de-ai săi i-a zis că, dacă în anul 
ăsta a picat ziua lui Eminescu, o să le dea Eminescu 
şi la bac! 


21 iulie 

De câteva zile Jermania tremură: „Dacă apare 
leoaica, aruncaţi-vă la pământ şi rostogoliţi-vă 
sub prima maşină!” Sute de poliţişti, elicoptere, 
drone caută disperate de câteva zile o leoaică 
lângă Berlin. Acuma: anunţ de alarmă falsă: 
Leoaica nu e leoaică, e mistreţ şi dacă nu e 
mistreţ, e iepuroaică. Acţiunea a costat căteva 
sute de mii de euro, Jermania râde, dai un ban, 
dar ştii că nu rage. 


România 


Timişoara 


26 iulie 

Coincidenţe: Eu am fugit din România în 
1977, iar Gheo, taximetristul care m-a adus de 
la aeroport la hotel, e născut tot în 1977, la 4 
februarie. La cutremur, la 4 martie, el avea fix o 
lună. „Familia mea nu se obişnuise încă cu 
existenţa mea, de aceea, când a fost 
cutremurul, ei au fugit toţi in curte şi pe mine 
m-au uitat în casă. După aceea, mama s-a întors 
repede să mă ia, dar cutremurul se terminase”, 
mi-a povestit. Omul e deci obişnuit de mic cu 
primejdia, fain la Timişoara, oameni interesanţi! 
Tolcea, de pildă, la cutremur s-a ascuns după un 
plop, din cauză că literele o şi 1 apar şi în plop. 


29 iulie 

„„„păi, tu ce zodie eşti? săgetător? păi de aia! 
eu, ştii care-i defectul meu? sunt excesiv de 
sincer, eu sunt taur, ai înţeles, nu? nu sunt 
compatibil cu nimeni, deşi secretara... da, s-o 
vezi cum se-mbracă, ai înţeles, nu? dar mă fac că 
nu observ, familia-i familie, ai înţeles, nu? poate plec 
cu ea în Italia, da, aşa vreo lună. 


Mihnea Mihai Doamne ajută la taur şi secretară cu 
împlinirea tuturor dorințelor! 

loana Stanca Culegeţi folclor urban pe terasele 
timişorene? 


30 iulie 


Acum, când e vara în toi, deja începe câte unul că 
uite că deja îngălbenesc frunzele, că hâr, că măr. Să 
nu vă prind! 


3 august 
Ciorba e excelentă pe aici, păcat că n-au linguri. 


Ştefan Petraşcu De unde vorba neaoşă „soarbe- 
zeamă”. 


4 august 

Umblă Salvador Dali prin Timişoara, se cam topesc 
ceasurile. Dar acuma serios, e atâta de cald, că în 
funcție de rasă, găinile ouă direct omletă. Ei da, 
găinile, unchiul meu crede că el e găină, i-am scoate 
noi tâmpenia asta din cap, dar ne trebuie ouăle, a 
spus Groucho. Sunt 40 de grade la umbră, dar merită 
să stai la soare, eu acum am ieşit din casă şi ce f—. 


5 august 

La librăria „La două bufniţe” e aer condiţionat şi 
răcoare, aşa că am fost să le văd bucuros pe Oana şi 
Raluca şi m-am întâlnit acolo cu prietenul meu José 
Miguel, spaniolul care trăieşte la Timişoara, 
marele meloman José Miguel. José Miguel mi-a 
povestit că a fost ieri în Parcul Rozelor, unde mii 
de alţi melomani au venit să asculte şi ei 
orchestra filarmonicii dând un concert 
extraordinar Beethoven. îmbucurător a fost că 
au venit şi foarte mulţi tineri, fiecare 
ascultându-1l pe Ludwig în felul lui: unul jucând 
ruletă pe telefon, altul chatuind pe WhatsApp, 
altul  postând selfies pe Instagram sau 
Facebook, altul privind diferite clipuri video, dar 


stop! nu chiar toţi butonau, unii mâncau, cric, 
crac, popcorn sau ronţăiau cartofiori prăjiţi sau 
covrigei, normal, Ludwig van Beethoven face o 
poftă de mâncare bestială, deci pretutindeni 
foşnituri şi ronţăituri şi bip, biip, Odă bucuriei, 
bum, bum! Simfonia a 9-a s-a terminat deci 
glorios şi toţi au sărit în picioare şi au aplaudat 
minute în şir, delir! Doar José Miguel a fost cam 
plouat, fiind insă el însuşi vinovat, de ce nu şi-a 
pus los dopos de ceară-n urechi, păi nu? take it 
easy, take two! 


8 august 

Azi, la ştrandul UMT: 

—  Scuzaţi, sunteţi pe Facebook? 

— Da. 

— Da? 

— Da. 

— încântat să vă cunosc. Suntem prieteni, 
să ştiţi! 

— Da? 

— Da, vă urmăresc de mult. Sunteţi foarte 
activ! 

— Eh, merge... 

— Păi numai ieri aţi postat de trei ori. 

— De două ori. 

— Da, ştiu, erați într-o locație... ceva cu 
ziduri... cu două femei. 

— Da, era la o terasă, cu patru bărbați. 

— Da, da. Şi seara aţi fost în Piaţa Unirii, erați cu 
ochelarii ăştia, nu? 

— Da, darcu ăia de soare, ăştia-s de înot. 

— Ați fost şi în Africa de Sud, nu demult, nu? 

— Da, dar în America de Sud, demult. 


Da, aşa-i când pui tot ce faci pe Facehook, gata cu 
viaţa privată, păi nu? 


9 august 
leri Marcel Tolcea şi-a cumpărat o scândură lungă, 
pe care n-a reuşit s-o bage pe uşa blocului. De aia ne- 
a chemat pe Robert Serban şi pe mine In ajutor, dar n- 
am reuşit nici noi, până n-am avut brusc ideea s-o 
băgăm nu transversal, ci longitudinal pe uşă. Am 
sărbătorit obosiţi, dar fericiţi băgarea scândurii, 


Robert Şerban Aia nu era o blană? 

Jan Cornelius Blana a fost sub scândură. 

Marian Apostol Dacă o tăiaţi suficient de scurtă, 
intra 

transversal şi nu trebuia să vă mai chinuiţi atât! 


Reşiţa 


12 august La Reşiţa e foarte bine, 
Aştept tramvaiul care nu 
vine Căci încă nu s-a făcut 
Decât groapa pentru şine, 
în care eu am căzut. 


13 august 
Azi am trecut pe lângă Teatrul de Vest, aici era în 
copilăria mea cinematograful Cultural, zilnic de la ora 
11 era matineu. Numai bine, la ora 13 începea şcoala, 
veneam deci cu geanta de şcoală la film, Vese/ie la 
Acapulco cu Elvis Presley a rulat o săptămână, deci |- 
am văzut de 7 ori, pe weekend fără geantă. Un 


plasator mă plasa pe gratis, după jurnal, păi nu? 
Paralel cu dialogurile de la Acapulco, în sală aveau loc 
diverse comentarii locale, precum: „Se stinge becul, 
începe frecul.” Pe ecran romantism american, în sală 
realism reşiţean. 


15 august 

Azi la Carrefour vine un puşti la casă cu o pungă 
mare de plastic plină cu bani mărunți. Bună ziua, îi 
zice casieriţei, azi am spart puşculiţa! Aici sunt 72 de 
lei, puteţi să mi-i schimbaţi? Număraţi-i, vă rog! Nu-i 
mai număr, zice casieriţa, i-ai numărat atent? Da, 
zice, de patru ori. Incredibil, zic, ce vrei să faci cu 
atâţia bani? Plec în tabără, zice, îmi trebuie un 
automobil. 


16 august 
Aviz în liftul blocului: înainte de a urca în lift, 
asigurați-vă că a veniti 


Maria Tureschi Valabil şi la avioane. 

Jan Cornelius înainte de-a cobori din avion, 
asiguraţi-vă 

că a aterizat! 


17 august 

leri am trecut pe lângă spitalul vechi din Reşiţa, 
care era cam la 5 minute pe jos de casa unde am 
locuit In copilărie. Priveam de după gardul de fier 
forjat al spitalului cu mare interes cum bolnavii de la 
boli contagioase lăsau In jos sfori lungi de la etajul 
întâi, de la fereastra camerei, de care neamurile sau 
prietenii legau jos dibaci mâncarea ambalată în ziare, 


care era apoi ridicată la destinaţie, contactul direct 
fiind interzis din cauza viruşilor şi microbilor. Vizavi de 
spital era o prăvălioară cu de toate, unde se cântărea 
marfa cu o balanţă cu două talere, făina, zahărul, 
grisul, orezul fiind puse cu lopăţica in pungi de hârtie. 
Restul nu se dădea în bani mărunți, ci în caramele, 
aşa că era complet comestibil, în faţa prăvăliei era o 
staţie de autobuz şi când venea autobuzul, ţigările 
erau aruncate de cei ieşiţi din spital pe jos, doar în 
parte fumate. Şi cum mie nu miau plăcut niciodată 
lucrurile făcute doar pe jumătate, am avut intr-o zi 
demenţiala idee de-a aduna cu un prieten mucurile de 
pe jos pentru a le fuma noi până la capăt, asta apropo 
de microbi, viruşi şi boli contagioase, gândindu-mă la 
acţiunea asta mi se face şi azi părul măciucă. Was uns 
nicht tötet, macht uns nur härter, ce nu ne omoară, 
ne face mai puternici, vorba nemților, şi uite aşa, m- 
am imunizat eu atunci pe viaţă, eram în clasa a treia, 
deci fumător inveterat. După o zi, două, m-am lăsat 
însă de fumat căci s-a desfiinţat autobuzul şi cu el 
staţia cu pricina, până astăzi. Da, todo cambia, totul 
se schimbă, cum zic spaniolii sau sic transit gloria 
mundi, deci aşa l-a trăsnit pe Grigore la munte, cum 
zic reşiţenii. 


Violeta  Vasiliniuc Streidel lImunitatea de la 
chiştoace este comparabilă cu imunitatea dobândită 
de la schimbul de gumă de mestecat, mestecată. 


18 august 
Azi l-am întâlnit pe fostul meu coleg de clasă Boris. 
Boris are 1,90 m, eu 1,82 m. Suntem amândoi foarte 


ambiţioşi, am reluat împreună clasa a cincea de patru 
ori. Şi brusc ne-am trezit într-a opta. Boris stătea în 
bancă în faţa mea, aşa că nu vedeam la tablă, şi din 
cauza lui nu ştiu nici azi câ 1 + 1 = 3. în drum spre 
stadion la meciurile echipei Metalul Reşiţa, treceam pe 
la casa lui Boris. La stadion săream gardul foarte înalt 
de beton ca să nu plătesc, Boris se uita direct peste 
gard, el fiind mai înalt, uneori trecea prin găurile din 
gard. Apoi eu am sărit gardul în Vest, iar Boris a 
rămas la Reşiţa, unde a devenit inspector general şi a 
căutat să astupe găurile din educaţie. Mâine 
inspectăm împreună cu maşina împrejurimile Reşiţei, 
deci Vâliug, Gârâna şi Secu, drumul are o groază de 
găuri, ce fain! 


20 august 
Salata o mănânc din farfurie, iar ciorba, micii şi 
papanaşii îi consum vizual, de pe ecranul telefonului, 
prin asta reduc caloriile. La cină mănânc doar o salată 
de pe telefon. Noaptea mănânc telefonul. 


Radoslawa  Janowska-Lascar Cum stai cu 
digestia 


Lacebook-ului din telefon? 


Jan Cornelius Uneori am indigestie acută, sunt 
bucătari pe care-i blochez. 


22 august 
Am glumit vineri pe Facebook postând câ în locul 
lui Robert Şerban vine Robert de Niro la prezentarea 
mea din Reşiţa, că l-am rugat, din greşeală, pe el să 
mâ prezinte, încurcând destinatarii pe Facebook 


messenger. Azi, la primăria din Reşiţa sună nonstop 
telefoanele, mă caută disperat Dorinei Hotnogu de la 
primărie: în numele sfântului, fă ceva, anunţă că nu 
vine Robert de Niro la Reşiţa. Ei bine, deci: Da, vine 
Robert de Niro la Reşiţa, la ora 18, Teatrul de Vest, eu 
citesc, el cântă la trombon. 


Gabriela Lungu Sunt convinsă că vine. Tocmai a 
fost ziua 


lui şi vrea să o sărbătorească intr-un loc ca lumea. 


Jermania 


23 august 
Am revenit azi cu avionul în Jermania, noroc că n-a 
fost Prigojin cu mine-n avion. 


27 august 

Pe chimistul german Schwarzkopf l-a chemat 
Schwarzkopf. Tradus, numele Schwarzkopf înseamnă 
Cap Negru. în 1903, Schwarzkopf a înfiinţat compania 
de produse de îngrijire a părului numită Schwarzkopf. 
Pe nepotul meu David îl cheamă David. Aseară, 
Carmen l-a spălat pe cap pe David cu şamponul 
Schwarzkopf. înainte de-a închide ochii, David a 
întrebat: 

— Are voie Schwarzkopf să se numească 
Schwarzkopf? 

Am stat şi m-am tot gândit la asta, apoi am 
întrebat şi eu IA, inteligenţa artificială: 

— Are voie Schwarzkopf să se numească 
Schwarzkopf? 

— în principiu da, a răspuns IA, dar dacă există 
îngrijorări că un nume ar putea fi ofensator sau ar 


putea avea un impact negativ asupra diferitelor 
grupuri, acest lucru ar putea Iniţia o discuţie cu privire 
la schimbarea numelui. 

— Alia! am zis eu, păi ăsta pare un fragment din 
1984 de George Orwell, nu? 

— Corect! a spus IA, explicându-mi: Romanul 
1984 de George Orwell explorează idei despre 
supraveghere şi manipularea limbajului intr-o 
societate totalitară. 

Si acum merg să mă spăl pe cap, pentru a fi politic 
corect, cu Head & Shoulders. 


28 august 
Ce-mi plac traducerile automate! iml scrie Cristian 
pe messenger. „Brancusi et sa chienne Polaire”/ 
„Brâncuşi şi cățeaua lui Polaire” este automat tradus 
de Google prin „Brâncuşi cu curva lui polară”. Păi nu? 
Căci curvele sunt de trei feluri: polare, stelare şi 
călare. 


Steinar Lone Bine că nu a fost bipolară. („Fram, 
ursul bipolar”.) 


29 august 

Bancul secolului 21: într-o veche sinagogă din estul 
Europei, jumătate dintre credincioşi se ridicau în 
picioare şi jumătate rămâneau aşezaţi în timpul 
slujbei. Jumătatea care se ridica în picioare striga din 
răsputeri la jumătatea rămasă aşezată sâ se ridice, iar 
jumătatea rămasă aşezată striga furioasă la cei care 
stăteau în picioare să se aşeze. Rabinul, cât era el de 
înţelept, nu mai ştia ce să facă şi se duse la un bătrân 
de 98 de ani, care era unul dintre fondatorii templului 


şi nu mai putea ieşi din casă. Rabinul spera ca acest 
bătrân foarte înţelept să îi dezvăluie adevărata 
tradiţie. 

— Există tradiţia să se stea în picioare în 
timpul rugăciunii? l-a întrebat rabinul. 

— Nu, nu aceasta este tradiţia, a răspuns 
bătrânul. 

— Atunci tradiţia este să se stea jos în 
timpul rugăciunii? 

— Nu, nu aceasta este tradiţia, a răspuns 
bătrânul. 

Apoi rabinul i-a spus bătrânului: 

— Dar membrii comunităţii strigă în tot 
timpul slujbei ca ieşiţi din minţi unii la alţii, 
certându-se dacă să stea jos sau să stea în 
picioare. 

— Da, aceasta este tradiţia, a spus 
bătrânul. 


30 septembrie 

Facebook foloseşte algoritmi, Facebook te 
blochează dacă nu foloseşti cuvintele care 
trebuie, conţinutul nu are importanţă. Am 
pomenit cântecul / Shot the Sheriff/Am împuşcat 
şeriful al lui Eric Clapton şi Facebook m-a blocat 
o săptămână pentru îndemn la violenţă. Apoi 
am postat două ouă ochiuri şi Facebook m-a 
avertizat: să- mi şterg postarea pentru că altfel 
mă blochează, cele două ouă ochiuri ii sugerau, 
evident, doi sâni goi, albuşul era pentru 
Facebook pielea goală şi  gălbenuşurile 
sfârcurile sânilor, e ca şi cu tipul acela care 
merge la psihiatru şi psihiatrul îi desenează un 
triunghi, ce vezi? Văd o femeie goală, apoi un 


pătrat, ce vezi, o femeie goală care sare pe 
mine, un cerc, o femeie goală care mă aleargă 
prin casă, domTe, dar dumneata eşti obsedat 
sexual. Cine, eu?! Cum adică, după ce-mi 
desenaţi toate porcăriile astea? Ştiu, bancul e 
vechi, dar metodele de control şi cenzură sunt 
moderne, şi apropo de Securitate, am citit nu 
demult la Timişoara cartea Continentul gri 
Timişoara culturală în dosarele Securităţii de 
Daniel Vighi şi Viorel Marineasa, de fiecare dată 
când mai citeam o pagină, un alt raport la 
Securitate, aveam o puternică senzaţie de 
vomă, vorba neamţului, ich kann gar nicht so 
viei essen, wie ich kotzen mochte, nu pot să 
mănânc atât de mult pe cât aş vrea să vomit, 
da, se supraveghează şi se denunţă acolo pe 
rupte, într-un cotidian gri şi o  reaiitate 
deprimantă, toate nuanțele denunţurilor sunt 
posibile, denunţuri peste denunţuri, urmăriri 
ale unor oameni care se plimbă nevinovaţi prin 
oraş, cel mai urmărit este Sorin Titel pentru că 
se ocupă tot timpul cu literatura şi cultura, ce-i 
asta? Alarmă! Da, toţi cei care se ocupă cu 
cultura sunt un pericol, totul este suspect, 
mersul la bibliotecă, la alimentară, la toaletă, 
urmărirea are loc pas cu pas, la ora 9:12 cutare 
a ieşit din casă, la 9:21 a tras un pârţ, la ora 
10:30 s-a scărpinat la ceafă. Poetul Damian 
Ureche dădea Securităţii de furcă pentru că azi 
înjura partidul, mâine îl proslăvea, apoi iar îl 
înjura, în funcţie de mahmureală, da, nu era 
simplu pentru Securitate, era mult de lucru, şi 
mai era incă mult de făcut până la perfecţiune: 
într-o societate perfectă, oamenii nu trebuie 


denunţaţi de alţii pentru că ei se autodenunţă, 
şi mai mult decât atât, denunţă Securitatea 
însăşi la Securitate: Raportez  stimatei 
Securităţi că securistul care mă urmăreşte nu 
mi-a intrat pe ascuns în casă, deşi am fost 
plecat două zile din localitate, şi cer înlocuirea 
lui imediată cu un cadru cu adevărat vigilent. 

Nici în DDR, Germania Democrată, nu era 
altfel, controlul Stasi funcţiona precum un 
mecanism de ceasornic marca Franz Kafka, soţ 
şi soţie se turnau adeseori, disciplinaţi, între ei, 
normal, dormind în acelaşi pat cu cineva, cam 
prinzi cu urechea ce spune. Deci tu o turnai pe 
soţia ta şi ea te turna pe tine, ăsta da cuplu 
perfect, şi din când în când vă întâlneaţi la uşa 
Securităţii, dar tu ce cauţi aici, dragoste? Pe 
mine m-au chemat, cred că mă toarnă cineva, 
cum, şi pe tine?! 

Şi acum gata, mă duc să mănânc două ouă ochiuri, 
dar nu le postez, că iar mă toarnă algoritmii. 


Corina Vasile Cu un ochi râd şi cu altul plâng. 
Vremurile acelea gri au fost distopie pură. Sperăm să 
nu se întoarcă. 


1 septembrie 

Rabinul Cohen era un excelent cunoscător al 
Talmudului şi a continuat să predea Talmudul şi după 
ce a orbit, până la adânci bătrâneţi. Din păcate, 
rabinul Cohen ştia doar numele unui singur student al 
său, pe cel al lui Ițic. Aşa că, în flecare zi, rabinul 
Cohen îl punea numai pe Ițic să citească cu voce tare 
Talmudul. Acest lucru îl scotea pe Ițic din minţi şi într- 


o zi, când rabinul Cohen a spus: „lţic, citeşte 
Talmudul”, Ițic a răspuns schimbându-şi vocea: „lţic 
nu este azi aici.” Rabinul Cohen a făcut o scurtă 
pauză, apoi a spus: „Ok, atunci citeşte tu azi 
Talmudul.” 


2 septembrie 
Pe uşa frigiderului, azi un bileţel: „Wu mai merge, 
piec.” Am deschis uşa, dar mergea. 


3 septembrie 

Ladies and gentlemen, s-au cam scumpit şi 
maşinile, azi, în zona pietonală din Dusseldorf, era de 
vânzare un Brabus Brutalo, preţul: 800.000 de euro, 
anul trecut îl primeai încă pentru doar 782.000 de 
euro. în condiţiile astea, mai bine Iți iei direct un 
Lamborghini Veneno Roadster, nu costă nici măcar 4 
milioane de euro - 3,927 - şi dacă ai cândva nevoie de 
bani, îl poţi vinde, vorba lui 
Groucho Marx: Nu mai puteam plăti simultan şi 
maşina şi şoferul, deci am vândut maşina. 


4 septembrie 

lată un banc ştiinţific, cred că eu l-am 
inventat: Un fizician, un biolog şi un 
matematician stau pe coridor, lângă lift. Cei trei 
văd cum uşa liftului se deschide şi cum un 
bărbat şi o femeie urcă în lift. Apoi uşa liftului 
se închide şi imediat se deschide din nou şi 
acum ies trei persoane din lift: bărbatul, femeia 
şi un bebeluş. Fizicianul spune: „Cred că am 
făcut o eroare la măsurat.” Biologul spune: 
„Cred că s-au reprodus.” Matematicianul spune: 
„în lift au fost două persoane şi au ieşit trei, 2 - 


3 = -1, deci dacă acum intră un bebeluş în lift, 
acesta va fi din nou gol.” 

Numai prietenii mei cei mai curajoşi urcă 
pentru mine în liftul ăsta, mi-a spus Dan 
admirativ la laşi, când vizitându-l acum câţiva 
ani, am rămas între două etaje. O problemă sunt 
şi copiii în iift, ieri am urcat cu David în lift şi a 
trebuit să apăs imediat pe toate butoanele ca 
să-l Împiedic pe el s-o facă. 


5 septembrie 
Septembrie 


Adevărul este crud: 
pleacă berzele spre sud. 
Cele care-o iau spre nord 
au precis ceva la bord. 


7 septembrie 
Azi am fost la frizer şi în timp ce mă tundea, 
am scris o poezie: 
Foaie verde ca mărarul, la frizer se 
taie parul. Ca să nu mă critice, pun şi 
diacritice: 
La frizer se taie părul, foaie verde ca mărărul. 


laşi 


10 septembrie Azi am fost în aer, am venit 
cu avionul la laşi, iar acum trebuie să umblu pe 
jos într-o ţară străină. Aici, în Piaţa Unirii, se 


pare că folosesc alt calendar, căci e încă sau 
deja Crăciunul, după iluminaţie. Da’ ghini cî au 
pârjoali. Văd că se dansează lângă statuia lui 
Cuza dansurile locale: rumba, samba şi mambo. 


12 septembrie 

Azi m-am plimbat pe strada Cuza Vodă, pe 
lângă linia tramvaiului, şi am văzut în faţa unui 
magazin de haine, pentru prima dată în viaţa 
mea, un manechin gras. Deasupra lul o 
inscripţie cu litere de-o şchioapă: OCOC. Ce-o fi 
însemnând, precis inversul de la Coco. 

Doamna Coco il iubeşte pe 

domnul Ococ, e doar un jococ, dar 

faceţi lococ, căci au norococ, căci 

e cu fococ. 


13 septembrie 
Mă plimb prin laşi şi mă uit la oameni, sunt 
nebuni toţi, toţi, crazy! Scriu asta pe telefon şi 
sunt singurul care nu butonează. 


14 septembrie 

Vine toamna, azi, pe strada Ştefan cel Mare 
am văzut efectiv măturători adevăraţi ca pe 
timpuri, cu mături adevărate măturând frunze 
adevărate, ce poetic, pomii îşi aruncă frunzele 
pe jos şi măturătorii le mătură: 

Arunci frunzele pe jos, pomule, 

Te cam porţi ca un omule, 

Vine toamna cât ai zice peşte, 

Alţii după tine mă tur este. 


16 septembrie 


Mă duc azi cu Adi şi Anca la Gura Humorului, 
interesant nume! Se zice că tătarii au denumit 
în secolul 13 râul de acolo „Homor”, adică 
„repede”. De unde a rămas până azi o expresie 
folosită de mame când copilul se mişcă repede: 
Mă, te homor! Sau vorba tatălui: Eu te- am 
făcut, eu te homor! Păi nu? Educaţie 
homoristică. 


17 septembrie 
Sfânta frumuseţe, o minune a lumii, Voroneţ. 


18 septembrie 
Ce bine e fără Facebook! scrie Vlad pe 
Facebook. L-am blocat. Ce bine e fără Vlad! 


19 septembrie 

Ce se întâmplă?! E normal să spui „cafea la 
pachet”? Şi „Poftă bună” când bei cafea? Văd 
că nu se miră nimeni. Am vrut să intru la Trei 
lerarhi la ora 17, nu, că azi inchide chiar acum. 
Am vrut să merg la Palatul Culturii, dar pe drum 
a început să plouă şi m-am întors. La hotel am 
vrut să mă uit la TV, dar rapid am stins. Am vrut 
să citesc, dar lumina e prea slabă. Am vrut să 
sar pe geam, dar nu se deschide. Speranţa moare la 
urmă, mă duc să fac un duş. 


21 septembrie M-am întâlnit din nou, după un an, 
cu Andreea, Despina şi Georgiana la pizzeria „Romeo 
e Giulietta” sileam povestit ce copilărie grea am avut 
eu la Reşiţa şi cum, deja in clasa a doua, n-aveam 
bani nici măcar să-mi cumpăr ţigări şi fumam mucuri 
de ţigară adunate de pe jos, din staţia de autobuz, 


credeam că vor pica şocate sub masă, dar ele nu! ba 
chiar mi-au povestit că nici ele, aici în Moldova, n-au 
avut o copilărie uşoară, că au crescut libere, dar 
sărace, Andreea, deja din clasa întâi, ca să-şi 
economisească puţinii bani de buzunar pe care-i 
primea, mânca gumă de mestecat de pe trotuar, deja 
gata mestecată, iar Despina, deşi încă la grădiniţă, 
făcea ea însăşi prăjituri cu puţinul noroi din faţa casei, 
şi pentru că noroiul era brun, rezultau o mulţime de 
prăjituri brownies pe care ea le mânca cu mare poftă, 
pe când Georgiana, care le avea şi ea cu ţigările, fără 
a fi însă fumătoare, cum găsea un rest de ţigară, cum 
ii mânca tutunul, i-ar fi plăcut ei, desigur, şi câte-un 
filtru, dar filtrele erau rare. Aşa că nu doar eu am avut 
o copilărie grea, ci şi ele, să nu credem noi că suntem 
singurii care suferă. Ehe, dar s-au schimbat de atunci 
vremurile, la pizzeria „Romeo e Giulietta” am mâncat 
ieri pizza Calzone şi Margherita, şi la desert 
şerveţelele. 


Olga Pop Să râd cu lacrimi, nu mi s-a întâmplat de 
mult. 


23 septembrie România este o ţară minunată, mă 
rog, ţi se mai serveşte câte-o ciorbă fără lingură sau 
câte-o lingură fără 
ciorbă, dar esenţial este că, spre deosebire de alte 
ţări, camerista aici, la botei, bagă doar cearşaful sub 
saltea, pătura insă nu, o lasă frumos liberă, ce să 
spun, mi-am petrecut concedii întregi în cele mai 
frumoase ţări ale lumii fără să văd mai nimica dat fiind 
că scoteam mai tot timpul pături de sub saltele, dar 
aici, la laşi, nu este deloc cazul, uneori, când mă 


trezesc binedispus dimineaţa, renunţ pur şi simplu la 
gravitație, mă ridic încetişor la tavan şi îmi admir de 
sus fericit pătura, ceea ce după un minut are efectul 
unui espresso, iar după două minute, al unui espresso 
dublu, excelent, mai ales că maşina de espresso aici 
nu funcţionează. 


Radu Tuculescu Pe mine mă scoate din sărite când 
bagă şi pătura sub saltea, pe bune, trebuie să tragi 
de ea ca un apucat, acasă cine naiba-şi bagă pătura 
sub saltea? întreb şi eu... 

Gabriela Lungu Radu, vezi dacă n-ai locuit în Italiai 
Acolo toţi vâră pătura sub saltea. 


24 septembrie Azi, ora 13:21, în Grădina 
Botanică: „Costeliii, hai repidi că pierzi ceva, 
reeeepidi!” Mă uit curios să văd ce se întâmplă. Ăla 
micu' smulge plin de dragoste mici dalii dintr-un strat 
lateral, pentru acasă. 


Carmen Cornelius De mic învaţă să se descurce în 
viaţă. E şi romantic să dăruieşti flori culese de 
mâinile tale. La florărie poate să cumpere oricine. 
Ştefan Petraşcu Domnul Goe, varianta 
moldovinească. 

Jan Cornelius Corect, mi-a turnat dulceaţă în galoşi 
după aia. 

„Când te duci în străinătate, măcar sâ vezi ceva! 
Nu ca la Madrid, uite, te duci la Madrid, vezi într-o zi 
tot Madridul, bun, şi după aia? La fel e cu Roma, 
Barcelona, te duci la Barcelona, vezi intr-o zi toată 
Barcelona, case, palate, bun, şi după aia? Mie-mi 
place-n Olanda, acolo vezi oi, vaci, foarte fain!” Auzită 
tot în Grădina Botanică, mare-i grădina! Şi nicio oaie 


pe-acolo, dezastru! 


Romaniţa Constantinescu Olanda, mereu 
surprinzătoare! Georgiana Muşat Tot mai bine e în 
România, e plin de cai verzi pe pereţi. 


25 septembrie Săptămâna trecută mă grăbeam şi 
am luat un Uber, era o Toyota Auris, aveţi o Toyota 
Auris, îi zic şoferului, şi eu am tot o Toyota Auris, 
sunteţi mulţumit? Da, zice, i-am schimbat mai nou 
ledurile din bord, dar e ok. Pe şofer il cheamă lon, pe 
mine Jan, la sosire lon n-are să-mi dea şase lei rest, 
păi cum n-aveţi, zic, lăsaţi, zice, nu vă mai iau nimica. 
Pardon, zic, cum să nu-mi luaţi nimica?! şi îi dau deci 
şase lei în plus, mersi, dar e prea mult, zice, ei lasă, 
zic, atâta ghinion să fie. Azi iar iau un Uber, aveţi o 
Toyota Auris, zic, şi eu am tot o Toyota Auris, sunteţi 
mulţumit? Da, zice, i-am schimbat mai nou ledurile, 
dar e ok. Pe şofer îl cheamă lon, pe mine Jan, am să 
vă dau şase lei rest, zice, de săptămâna trecută, ei 
lăsaţi, zic, ştiţi ce? ia hai să facem noi un selfie 
împreună! 


27 septembrie Adesea sunt autoironie, dar nu cu 
mine însumi, a spus Hegel. Sau Hagi. Sau Chuck 
Norris. 

Ovidiu Lascăr Chuck Norris este în stare să ridice 

scaunul pe care este aşezat. 

Jan Cornelius Da, Chuck Norris e super. Se ştie că 

Chuck Norris ştie să deosebească pensulele complet 

negre una de alta, după culoare. El nu-şi 

sărbătoreşte niciodată ziua de naştere, ziua de 
naştere îl sărbătoreşte pe el. 


Marian Solomon Chuck Norris s-a născut într-o 
casă construită de el însuşi. 

Horia Nicola Ursu lar Chuck Norris n-a făcut Covid, 
ci C o vidul a făcut Chuck Norris. 

Jan Cornelius Da, căci Chuck Norris nu se udă când 
cade în apă, ci apa se Chuck Norris. 


Jermania 


30 septembrie Dusseldorf. Acum aproximativ o 
oră, mă duc la shopui de vizavi să cumpăr două sticle 
de bere, fiind alergic, pe drum îmi suflu nasul, când 
mă întorc acasă, aud paşi în spatele meu, fuge cineva 
după mine, mă întorc, o fată la 18 ani. Se opreşte. 
Entschuldigen Sie, haben Sie etwas Bargeld dabei? 
zice, scuzaţi, aveţi ceva bani cash la dumneavoastră? 
Hm, mă gândesc iritat, deci fata cerşeşte, bag mâna 
in buzunar, dar nu găsesc nimica. Hier 50 Euro, aici 50 
de euro, zice, şi mi-i întinde, caut şi în celălalt 
buzunar, nimica. Fata acum nu mai e singură, au mai 
apărut brusc trei tineri, acum sunt in patru, doi băieţi 
şi două fete, sunt toţi foarte veseli, băieţii au două 
sticle de bere, pe care le ridică, hai noroc, zum Wohle! 
Wow, zic, ihr seid genial, sunteţi geniali, vielen Dank, 
şi vreau să le dau 10 euro ca recompensă. Ei râd toţi 
patru, no, no, don't worry, zice râzând băiatul mai 
scund, bye, bye, ciao! şi veseli o iau la picior toţi 
patru, tare de tot, mă gândesc, ar fi trebuit să 
facem un selfie, dar ei sunt deja foarte departe. 


3 octombrie 
Adesea internetul ne duce de nas cu tot felul 
de fake news, dar folosindu-l cu grijă, putem 


afla rapid informaţii adevărate. Aşa de pildă, 
ieri am fost la un restaurant libanez în Altstadt 
cu Mara, unde ca desert am mâncat o prăjitură 
cu halva şi venind acasă am fost curios să aflu 
cum se produce halvaua. Nu mică mi-a fost 
surpriza, ştiaţi că halvaua se extrage din mine 
speciale în Turcia, numai in timpul iernii? 
Căldura verii ar strica halvaua, încă înainte ca 
ea să poată fi conservată. Halvaua de culoare 
deschisă este măcinată, amestecată cu zahăr, 
vanilie şi untură, fistic şi migdale şi apoi presată 
în blocuri, iar varianta întunecată se 
prelucrează cu adaos de cacao. Prin 
amestecarea celor două varietăți se produce 
halvaua marmorată. Eu cumpăr întotdeauna 
doar un kilogram, două de halva, ea având 
proprietatea de-a nu se putea mănca decăt 
toată deodată. Şi apropo de mâncare, aş mai 
vrea să adaug că septembrie fiind anul acesta o 
lună deosebit de călduroasă, in Jermania nu s-a 
mirat nimeni când arborii de spaghete au dat o 
a doua recoltă. Da, mare ne-a fost bucuria, căci 
nimic nu trece de nişte spaghete proaspete, 
culese din pom dimineața şi consumate la 
prânz. în Canada, lucrurile stau un pic altfel, 
după cum ne relatează Daniel din Toronto, acolo 
au înflorit din nou micii, numiți în engleză 
„littles”, indiferent dacă le-a sărit muştarul sau 
nu. 


5 octombrie 
„Mereu sunt citat pe Facebook, cu citate 
false.” Constantin Brâncuşi 
Octavia Petrişor „Doctore, mă chinuie îngrozitor 


coloana!” Constantin Brâncuşi 


6 octombrie 
O ştire bombă, ce bucurie! Pentru munca sa 
neobosită de cercetare şi înghiţitul, băutul, aspiratul şi 
injectatul tuturor substanţelor Imaginabile, chitaristul 
Keith Richards de la Roliing Stones a primit azi, în 
sfârşit, Premiul Nobel pentru chimie. 


Octavia Petrişor L-a bătut pe Ozzy? 
Jan Cornelius Da, căci la el este vorba despre 
TOATE substanţele, deci OPERA OMNIA. 


7 octombrie 
Cele trei faze ale vieţii: tinereţea, vârsta medie şi 
ce bine arăţi! 


Smaranda Ghiţă Ultima vârstă are şi varianta „Eşti 
neschimbat/ă!”. Adică nici altădată nu arătai grozav. 


11 octombrie leri am văzut filmul The Lost King, in 
regia lui Stephen Frears. Da, mi-a plăcut şi, ajuns 
acasă, m-am gândit la Stephen Frears, şi de la 
Stephen Frears am ajuns la Stephen Fry, Fry este 
evident mai bun decât Frears şi viceversa, dar ce m-a 
surprins: în Wikipedia, biografia lui Stephen Fry Începe 
cu faptul că la 6 ani el şi- a rupt nasul, care de atunci 
e un pic strâmb. Biografia lui Fry începe deci cu nasul, 
de ce nu? m-am gândit, apoi m- am gândit la diferite 
nasuri: la Nasul lui Gogol, la nasul lui Pinocchio, al 
lui Cyrano de Bergerac şi la nasul meu, de ce-ţi 


bagi nasul unde nu-ţi fierbe oala? sunt uneori 
Întrebat! Dar aşa, în general, e bîne să ne 
vedem de lungul nasului, căci dacă nasul 
Cleopatrei era mai scurt, faţa lumii ar fi fost 
alta, a spus Blaise Pascal, iar Einstein, care a 
spus absolut totul, a remarcat aplicând teoria 
relativităţii la nas: şi nasul e relativ, căci dacă 
tu iţi bagi nasul în fundul meu, atunci eu am un 
nas în fund şi, simultan, ai şi tu un nas în fund, 
dar eu stau relativ mai bîne decât tine, păi nu? 


12 octombrie Aseară am fost cu Carmen şi 
Mara la cinematograful Black Box, unde am 
văzut filmul mexicano-american La 
camaristalCamerista, din 2018, un adevărat 
thriller, care m-a pus pe jos. în prima parte a 
filmului, personajul principal, camerista Eve, 
face curat in diferite camere de hotel: face 
paturile, dă cu aspiratorul, şterge praful etc. şi 
la un moment dat, aşa după vreo 15 minute, 
brusc netezeşte o pernă, nu m-aş fi aşteptat! Şi 
tot aşa, şi după vreo jumătate de oră de făcut 
curăţenie, Eve dintr-odată curăţă camera 223 
înainte de camera 221, un adevărat şoc pentru 
spectatori, In ciuda căruia totuşi am adormit, m- 
am trezit aşa după vreo 20 de minute, timp în 
care Eve a reuşit să facă curat în camera 222, 
după cum mi-a relatat în şoaptă Carmen, înainte 
de-a adormi la rândul ei, dar nu Înainte de-a o 
trezi pe Mara, care a adormit din nou la camera 
229. în a doua parte a filmului, apare cândva un 
nou personaj, un oaspete al hotelului, un bărbat 
la 50 de ani, care, la un mod cu totul 
neaşteptat, o roagă brusc pe Eve să-i aducă 6 


prosoape mici! drept care Eve îi aduce 6 
prosoape mici, incredibil, eu mă aşteptam să-i 
aducă 6 prosoape mari, iar oaspetele se uită 
nonstop la televizor şi, salutând, camerista 
pleacă, dar iată că următorul şoc nu se lasă 
aşteptat, după ce deschide uşa ca sâ iasă din cameră, 
Eve chiar o şi închide după ea, şi cândva Eve curăţă 
intr-o baie o toaletă cu o perie de toaletă, la care 
apare colega şi şefa ei, care luându-i delicat peria din 
mână, freacă şi ea toaleta pe dinăuntru, aşa vreun 
minut. Şi la sfârşit, în sală se aprind deodată luminile 
şi publicul se trezeşte şi pleacă complet odihnit acasă. 
Ei da, la unele filme lumea stă la coadă ca să intre, la 
altele publicul stă la coadă ca să iasă, ceea ce aici nu 
este cazul, bineînţeles, nu lese nimeni pentru că toţi 
dorm, drept care filmul are critici excelente şi a luat, 
bineînţeles, multe premii, dar un punct de critică aş 
avea totuşi: filmul acesta nu poate concura cu 
producţiile recente de la Hollywood, ajunge doar să 
spui Oscar şi adormi în picioare. 


Mihnea Mihai Dar nu bagă cearşaful sub saltea? 
Gabriela Lungu Eu cred că aţi adormit ca să nu 
vedeţi cum înghesuie cearşafurile sub saltea. Ar fi 
fost prea mare suferinţa. 


13 octombrie O curiozitate amuzantă: în 
noiembrie, vineri 13 cade într-o luni. 


Jose Miguel Vinals Arino Da, ştiu, şi anul viitor 
Vinerea Mare va fi miercuri, cu o zi înainte de Joia 
Mare. E o propunere UE pentru a spori agilitatea 
mentală a europenilor. 


Jan Cornelius Da, şi plus de asta se spune că UE 
lucrează la un calendar, în care toate zilele 
săptămânii vor cădea duminică. 
14 octombrie 

E toamnă iară, 

Noaptea e mai 

frig decât 

afară. 


15 octombrie 

După decernarea premiilor Nobel, iată ultima 
ştire dîn Suedia: Un locuitor din Stockholm 
merge la vânătoare de rațe la ţară, vede o rață, 
ocheşte şi trage. Pasărea cade în curtea unui 
fermier, care insă refuză să i-o dea. „Asta-i rața 
mea!” protestează vânătorul. Fermierul 
propune rezolvarea conflictului la modul rustic, 
printr-un şut în partea dorsală. „Cel care se 
vaită cel mai puţin primeşte rața.” „Ok”, zice 
vânătorul. Fermierul Îşi ia deci avânt şi li trage 
un şpiţ în fund vânătorului, care zboară 3 metri 
prin aer, se prăbuşeşte şi rămâne 20 de minute 
pe jos. Dar apoi se ridică, îşi scutură praful de 
pe haine şi spune: „Bine, acum e rândul meu.” 
„Nu, nu”, spune fermierul îndepărtându-se. „la- 
ţi rața!” 


16 octombrie 
leri am văzut o listă: Obiceiuri zilnice prin 
care ne irosim energia. Stau excelent, am 21 de 
puncte din 12. 


18 
octombrie 


Am fost la 

frizer, 

Voiam să-mi vopsesc părul, 
Ăsta e adevărul, 

Dar cum s-au stins becurile, 
Mi-am vopsit urechiurile. 

O ureche, două urechiuri, 

E greu fără becuri, 

Dar ca să-mi ridic moralul, 

O să-mi vopsesc şi calul. 


27 octombrie Parafrazându-1 pe Oscar Wilde: 
Uneori spun lucruri atât de inteligente că nici nu le 
înţeleg. 


Clorela Hengelman La mine este mult mai grav, eu 
sunt medic. Cu reţeta în faţă, albastru pe alb, este 
imposibil să înţeleg ce anume am scris. Vital este să 
înţeleagă farmacistul. 


28 octombrie Fiecare are dreptul la un pic de 
prostie, dar unii sunt foarte lacomi. 


Carmen Bendovski Excelent! Pare că îţi ies 
spontan. 


Jan Cornelius Da, îmi ies spontan, dar numai dacă 
lucrez mult la ele. 


29 octombrie Azi, schimbarea orei, dacă te scoli la 
9, este, de fapt, 8, deci dacă vrei să te scoli cu 
adevărat la 9, te scoli la 10. 


2 noiembrie 
Muzeul Catalan de Arheologie din Barcelona a 
prezentat o expoziţie de fotografii ale unor statui din 
Grecia antică, secolul 5 î.e.n., statuile fiind 
dezbrăcate. Expoziţia a fost vizitată de membrii 
Clubului Nudiştilor din Barcelona, şi ei tot goi, 
desigur, vrem să vedem cum se simt statuile, au 
spus nudiştii, şi s-au uitat ei ce s-au uitat la 
tablouri, apoi nudiştii şi statuile au schimbat 
Intre ei locurile, vrem să vedem cum se simt 
nudiştii, au spus statuile, şi stând în faţa 
tablourilor, s-au uitat ele ce s-au uitat la 
nudişti, in continuare, nudiştii au rămas în 
tablouri, iar statuiie nemaiavând încotro, s-au 
întors în Antichitate, ce bine arătaţi! nu v-aţi 
schimbat deloc! le-a spus Platon, ce s-au mai 
îngrăşat vechii greci! au şuşotit apoi vizitatorii 
expoziţiei, nu mai e nici Antichitatea ce-a fost 
pe vremuri! 


4 noiembrie 
Se ştie că timpul este doar o dimensiune 
fizică  născocită de producătorii de ceasuri. 
Odată lui Einstein i s-a furat ceasul. Hai, vii la o 
bere? l-au întrebat prietenii. Nu, că n-am timp, a 

spus Einstein. 


11 noiembrie Nu-i 
trompeta ca ţambalul, 
Nici pisica cum e calul, 
Grea e viaţa, huţa, huţa, 
Calul trage iar căruţa, 
Dar pisica babei 
Veta A plecat cu 


trotineta, 

Mult deşteaptă e pisica, 
N-o compari cu nici nimica, 
Foaie verde ca ţambalul, 
Mai deşteaptă decât 

calul Şi chiar decât 

baba Veta, 


Care cântă cu 


EOST sa spun: Azi, la ora 11:11 a început 
carnavalul aici, în Jermania! 


15 noiembrie 
Exerciţii de 
fonetică 


După numai două ore, 
Am ajuns la Baltimore, 
Ferm convins că-s în Louisville, 
Am rămas câteva zile, 


Mai recent, pe la Grenoble, 

Am dansat un pasodoble, întrebând „Ce mai faci, 
Paule?” 

La statuia iui de Gaulle, 


Am vorbit cu două fete, 
Ambele din Lafayette, 

Ce să zic, cam mitocance, 
Nu-i nimic, vive la France! 


Mihai Vladimir Anton Este genială şi sună 
fantastic când o citeşti cu voce tare în româneşte cu 
accent de furculision. jan Cornelius E de citit cu 
voce tare, coana Chiriţa e mare. 


16 noiembrie Bărbie, un film care nu se uită, foarte 
fain! Am vrut să ies după jumătate de oră, dar am stat 
până la capăt ca să- mi educ voinţa şi, oricum, afară 
ploua cu găleata. Bărbie este o ironică şi iconică meta 
story, atât de meta, că pici cu trotineta, pariez că va 
lua cel puţin 5 Oscaruri. Cel mai 


mult mi-a plăcut că in Bărbie nu plouă 
niciodată şi cum nu plouă never ever nici pe 
Facebook, am grijă să urmez un sfat foarte util 
de pe Facebook: viaţa e scurtă, petrece cât mai 
mult timp pe Facebook, certându-te cu oameni 
pe care nu-i cunoşti, pe teme politice! Glumesc. 
în realitate, ţin totuşi cu Bărbie: life is short, 
play with the doll, viaţa e scurtă, joacă-te cu 
păpuşa! 


17 noiembrie 
Problema este că dacă pui o poză pe 
Facebook, se uită şi alţii la ea. 


18 noiembrie 

„Mă duceam zilnic la plajă, la Santa Monica, 
unde întâlneam mereu aceeaşi femeie în bikini. 
La un moment dat, începem să ne salutăm şi să 
conversăm, aşa, în treacăt. într-o bună zi sunt la 
supermarket şi o tipă pe care n-o cunosc mă 
salută şi mă întreabă cum îmi mai merge. Sunt 
complet surprins, dar ea îmi  zâmbeşte 
explicându-mi că ne ştim de pe plajă. «Oooh, 
salut!», strig jenat, «nu v-am recunoscut pentru 
că sunteţi îmbrăcată!» Nu trebuie să adaug că 
m-a auzit tot magazinul”, povesteşte un anumit 
Walter pe Facebook. 

„Eu i-am făcut unui tip cu mâna, crezând că şi 
el mi-a făcut cu mâna. Dar, în realitate, el 
făcuse altcuiva cu mâna. Pentru a ieşi din 
jenanta situaţie, am rămas în continuare cu 
mâna ridicată, drept care a oprit un taxi şi m-a 
dus la aeroport. Acum sunt în Polonia”, 
povesteşte o anumită Sally din Manchester. Păi 


nu? Eu sunt la Dusseldorf şi fac mereu diferiților 
necunoscuţi cu mâna şi mă bucur că-şi petrec 
restul zilei intrebându-se cine sunt. 
Ligia Brînzănescu Vorba soţului meu: „Astea sunt 
chiar leşinante!” 
Jan Cornelius Fiecare are câte ceva de povestit la 
capitolul ăsta, am mai citit povestea acelei tinere 
care a coborât la Chicago, la etajul greşit din lift, intr- 
un zgârie nori, şi a intrat în biroul greşit, unde a 
rugat-o un tip, care aştepta oamenii la interviu, să ia 
loc şi i-a pus diferite întrebări, după care a angajat-o 
intr-o funcţie importantă. „Acum am două joburi”, 
spune femeia, „e foarte stresant.” 


20 noiembrie 
Stau şi mă gândesc, toţi oamenii sunt la fel de 
inteligenţi, dar majoritatea nu. 


21 noiembrie 
Cel mai scurt roman poliţist este Asasinul a murit 
primul, ajunge titlul. 


22 noiembrie 
Uneori, cel mai bun serviciu pe care-l poţi face 
unei cărţi este să n-o scrii. 


Mircea Cărtărescu Eu am două sau trei de felu- 
âsta. Sunt în topul meu! 


25 noiembrie 
Engleză pentru 
avansați: 


Take this:Tache a zis. 

He took: El e Tucă. 

No pay! Păi nu! 

My sister: Mai insistă! 

I am a house: Eu am o casă. 
You are a horse: Tu ari cu calul. 
What the fuck! Ce să fac? 


26 noiembrie Avem mai mulţi scriitori decât 
cititori. Cititorii sunt rugaţi să facă mai mult sex! 


Bogdan Suceavă Pe scena Ateneului, acolo se 
produce lumea subţire. 


27 noiembrie 

Autorii de memorii folosesc ficţiunea pentru a 
îmbunătăţi lectura şi pe ei înşişi. Din textele ficționale 
fac parte: schiţa, nuvela, romanul şi memoriile. Că 
bine zicea Robin Williams: Dacă vrei să schimbi 
trecutul, scrie-ţi memoriile! 


28 noiembrie 
Ninge! Pe rând, cad oamenii de zăpadă din cer, dar 
mai trebuie cineva să-i monteze. 


29  noiembide 
Caragiale a fost un geniu care s-a născut cu mult 
înaintea lui însuşi. 


Călin Mihăilescu Aha! Al intrat in arhiva primăriei 
din 


Haimanale! 


1 decembrie 
Ziua naţionala a României. Oare IA mănâncă azi 


sarmale? 
Tenerife 


2 decembrie 
Unde sunt acuma? Un mic ajutor: numele insulei 
începe cu wl” şi se termină cu „enerife” şi aici s-or 
făcut mari cactuşii şi anul ăsta. Dar numai ăia mari, 
ăia mici nu. 


3 decembrie 

Da, sunt pe Tenerife, în La Orotava. Mă uit la 
statuia Agathei Christie. Absolut genială această 
autoare. A scris şi postum. 


Paul Cernat Tot postum şi-a schimbat şi titlul ăla cu 
cei zece. 


Jan Cornelius Da, mulţi scriu postum de-o vreme: 
Mark Twain, Roald Dalii, Astrid Lindgren etc. Că aşa 
vor ei. Acuşi va scrie Shakespeare Capitalul de Marx. 


4 decembrie 
Azi, la o terasă din Puerto de la Cruz, am văzut un 
neamt mâncând un tort de ciocolată şi bând bere. Eu. 
L- am văzut. 


Carmen Cornelius Confirm! 


6 decembrie 


Te uiţi pe sus: Orice zmeu e ataşat deo 


lAa Stancu Te uiţi pe jos: orice om e tras pe 
sfoară. 


9 decembrie 
Am stat extratreaz până la 5 dimineaţa, dar şi aici 
e noaptea prea întuneric ca să vezi soarele. 


10 decembrie 

Vreau să spun doar atât: Conspirația cearşafurilor. 
Este internaţională, oriunde în lume, dacă le dai 
cameristelor bacşiş să nu-ţi mai bage cearşaful cu 
pătură sub saltea, o zi, două merge bine, dar brusc se 
schimbă între ele sau, şi mai probabil, îşi schimbă 
doar masca şi se fac că uită. Dar o bătălie nu este 
niciodată pierdută, atâta timp cât nu o consideri 
pierdută, nu voi obosi niciodată să scot pătura de sub 
saltea, chiar şi atunci când nu va mai fi nici saltea, nici 
pătură. 


16 decembrie 

Azi am fost la un spectacol de tango. Ce dans 
erotic! Mă întreb de ce tangoul se dansează în 
picioare, a spus cineva. Tangoul este exprimarea 
verticală a unei dorinţe orizontale, a spus altcineva. 
Păi nu? Gândire geometrică. 


17 decembrie 

Am observat că de la soare te îngraşi dacă 
mănânci dublu. Si de la lună slăbesti dacă nu mănânci 
nimic. 


Jermania 


19 decembrie Ligia, care e om de ştiinţă, a scris 
ieri un text despre importanţa dovlecilor, arată acolo 
că datorită dovlecilor Euclid a descoperit că cercul nu 
este pătrat, graţie unei felii transversale de dovleac. 
Ligia mai adaugă, printre altele, că dovlecii sunt 
importanţi în astrofizică, dar şi în agricultură şi că 
există un soi de dovleci care umblă singuri prin ograda 
omului urmărind porcii, care vor să-i mănânce, şi câte 
şi mai câte minuni. Nu ştiu ce-o sâ mă fac, dacă 
cititorii chiar mă cred, mi-a scris Ligia acum o oră, cu 
atât mai bine, zic, înseamnă că eşti convingătoare în 
ce spui, iar verosimilitatea este un semn evident de 
calitate. Jaroslav Hasek, autorul lui Svejk, a avut o 
vreme un job la Praga, la o revistă pentru iubitorii de 
câini, şi scria despre tot felul de rase canine bizare, 
câini cu zece picioare, cu urechi evantai, câini cu aripi 
etc., şi cititorii erau înnebuniţi, voiau să aibă câinii 
aceia şi nu alţii şi sunau la redacţie şi când s-a prins 
redacţia ce se întâmplă, l-a dat afară pe Hasek pe loc 
şi aşa a putut fericitul să-şi bea berea în linişte şi să 
mai scrie şi multe alte texte ştiinţifice. în rest, aici e 
vreme frumoasă, cu soare şi zăpadă, mă îmbrac bine, 
îmi pun elicea în frunte şi mă duc să dau o tură pe 
sus. 


Ligia Monica Mateiu Rafale de râs! Mi-am 
înnebunit vecinii. 

Cornelia Elena Topală Ce text frumos! Aveţi grijă 
când daţi tura aia pe sus să nu vă tamponaţi cu 
vreun personaj de-al lui Chagall. 

20 decembrie Nu e fake! Anul acesta e nevoie de 


o viză specială pentru trecerea în luna ianuarie. 


Lucian Ancu Noroc că ianuarie vine la anul! 
Mihnea Mihai Să se dea doar câte una, să ajungă la 
toată lumea! 

Marcel Tolcea Dar pentru petrecerea de Revelion 
trebuie viză? 


22 decembrie 
înainte, nimeni nu avea voie să spună adevărul. 
Acum, toţi au voie să mintă. 


24 decembrie 
Bradul este un arbore orizontal. Crăciun fericit! A ta 
pisică 


25 decembrie 
Wow, ce cadou fain ai primit! Ţi-1 schimbă la sigur. 


30 decembrie 
Anul acesta am făcut două mari greşeli: prima şi a 
doua. 


31 decembrie 
A mai trecut un an. Cu cât mai proastă memoria, cu 
atât mai frumoase amintirile. Regretăm prostiile fă 
cute şi, mai ales, pe cele nefăcute. 


2024 


1 ianuarie 
Oare cum va fi viitorul? Merg la un clarvăzător, bat 
la uşă. Cine-i? întreabă. Deci plec. 


luliana Neciu Dacă ai vizor, eşti clarvăzător, 
Jan Cornelius Da, Socrate a spus asta, când s-a 
mutat la bloc. 


2 ianuarie 

Citind ieri o relatare din secolul 17, îmi venea să 
îmbrăţişez protagonistul, nu altceva! Un pacient se 
duce la doctor pentru că nu se simte deloc bine, e de 
mult timp abătut, deprimat şi consideră că totul este 
absurd. „Mda”, zice doctorul, „îmi pare rău. Dar am o 
idee: duceţi-vă la teatru! Chiar acum se joacă Avarul 
de Moliere, o comedie excelentă. 

Să vedeţi cum veţi râde, cum vi se va schimba 
starea de spirit, duce-ţi-vă neapărat!” „Hm”, spune 
pacientul, „eu sunt Molière”. 


loana Brudaşcă Dulce-amar. Când nu-ţi mai găseşti 
locul nici la tine in cap... 

Jan Cornelius Culmea este că întâmplarea nu i se 
atribuie doar lui Molière. O prietenă mi-a trimis ieri 
un fragment 

dintr-o carte de Frantisek Kozlk, din 1939, în care se 
spune că povestea aceasta din secolul 17, cu Moliere 
la doctor, i s- a întâmplat lui Deburau, creatorul lui 
Pierrot, tot la doctor, insă la Paris, in secolul 19. Dar 
eu nu cred asta pentru că, în realitate, mi s-a 
întâmplat mie, la Dusseldorf, în secolul 20. 


4 ianuarie 
Ce-a ajuns şi cinematografia asta, John Malkovich a 
jucat pe timpuri în Legături primejdioase, ce film! lar 
Fanny Ardant era o femeie cu demnitate, a lucrat 
chiar şi cu Truffaut, există martori! Dar noua peliculă 


Monsieur Blake at Your Service, în care se combină cei 
doi: un kitsch cu o tonă de sirop pe deasupra, cică o 
comedie! Cât de jos pot cădea unii! Cel mai greu mi-a 
fost că în fundul sălii stăteau două tipe care chicoteau 
şi râdeau la unele replici, a fost extrem de dureros, m- 
am răsucit, m-am învârtit, am leşinat la unele 
dialoguri, am reuşit chiar så adorm, power snap, dar 
n-a ajutat nimic, m-am trezit după 10 minute tot în 
faţa ecranului, am ieşit să cumpăr popcorn, l-am 
mâncat, am mâncat trei tablete de ciocolată, un 
pachet de napolitane, două batoane de Snickers, de 
ce n-am plecat, Doamne, acasă? Sunt ahtiat după 
dulciuri, de aia! 


5 ianuarie 

Brusc, este cumplit de frig în Jermania. Omul de 
zăpadă doarme cu geamul deschis şi se bucură de 
aerul proaspăt. în legătură cu asta, inteligenţa 
artificială m-a dat azi gata cu logica ei: „IA, Ce se 
întâmplă dacă omul de zăpadă doarme cu geamul 
deschis?”, am întrebat-o. „Dacă omul de zăpadă 
doarme cu geamul deschis, se va topi mai repede 
decât dacă ar fi în aer liber, căci temperatura din 
interiorul unei case este mai mare decât cea de afară. 
De asemenea, un om de zăpadă ar putea fi expus la 
poluare, praf, polen sau alţi alergeni care pot afecta 
aspectul său.” Da, omul de zăpadă tremură, lipit de 
calorifer. 


Adriana Neagoe l-am pus şi eu lui IA exact aceeaşi 
întrebare, şi mi-a răspuns că dacă deschid geamul, 
intră păsările pe geam şi-l deteriorează. 


7 ianuarie 
Alexa s-a combinat cu frigiderul, care e mult mai 
bătrân. 


8 ianuarie 
E atât de ger, 
încât Gelu s-a băgat în frigider, 
E super în frigider! zice Gelu, 
Mă joc cu Nelu. 


Doina Gecse Borgovan îmi aminteşte de poezioara 
cu copiii sadici: 

„în frigider, în pungi de-un 

kil, dorm cu un zâmbet de 

copil bunicul şi bunica...” 


10 ianuarie 
leri am făcut un selbe în tramvai, a ieşit super! M- 
am gândit să-l folosesc şi ca poză de profil. Din 
greşeală, am ţinut camera Invers şi am pozat doar 
picioarele celui care şedea vizavi de mine. Ce bine 
arăt, nu? Felicitări, bravo! 
12 ianuarie 
Felicitări, felicitări, fantastic! Astăzi, un articol în 
The New York Times: „Recent, scriitorul bilingv Jan 
Cornelius a fost nevoit să-şi schimbe domiciliul din 
Jermania pentru că după apariţia cărţilor sale în 
România, l-au dat banii afară din casă. Noii săi vecini 
sunt revoltați, căci sub ferestrele actualei sale vile din 
Hollywood, mereu se produc diferite fanfare şi coruri 
internaţionale proslăvindu-1. Majoritatea scriitorilor 
din România au probleme identice şi s-au mutat anul 
trecut la Monaco sau în Insulele Maldive. 


Alex Tocilescu Am găsit articolul, apar şi eu în el: 
„Scriitorul Alex Tocilescu, cunoscut atât pentru 
extraordinarele sale volume de proză scurtă, cât şi 
pentru cele două pisici, Ursula şi Jiri, despre care 
scrie frecvent pe reţelele sociale, a ales şi el calea 
exilului, stabilindu-se momentan în Sri Lanka.” 


13 ianuarie 

Azi, la frizer, m-am gândit la Mark Twain la frizer. 
„Azi citeşte Mark Twain”, spune frizerul. „Ştiu”, spune 
Mark Twain. „Vă duceţi?” întreabă frizerul. „Da”, 
spune Mark Twain. „Aveţi bilet?” „Nu.” „Atunci va 
trebui să staţi în picioare.” „Da”, spune Mark Twain, 
„mereu stau în picioare când citeşte Mark Twain,” 


15 ianuarie 
Luni dimineaţa. în tramvai oamenii dorm. Vatmanul 
doarme acasă. 


19 ianuarie 
Săru-mâna, 
îmi updatez româna, 
Aşa, mai pe şleau: wow! 


20 ianuarie 
Trebuie să fii inteligent ca să crezi că eşti prost şi, 
mai ales, invers. 


26 ianuarie 
Creativitatea e minunată, dar plagiatul merge mai 
repede. Am plagiat asta. 


27 ianuarie 
Oare este plagiat dacă cânt sub duş „Aria lui 


Figaro” fără să ştie Rossini? 


28 ianuarie 
Mă, ce te-ai mai îngrăşat! Dar să ştii că nu se 
observă! 


29 ianuarie 
Mă uit în jur... Din păcate, spre deosebire de 
prostie, inteligenţa nu este şi ea molipsitoare. 


1 februarie 
Optimist este un tip care se însoară la 90 de ani şi 
rezervă un loc la o grădiniţă. 


Neculai Constantin Munteanu O problemă mică, 
sesizată de un american cu umor: sexul la 90 de ani 
e ca şi cum ai juca biliard cu o funie! 
2 februarie 
Pesimistul: „Mai rău nu merge!” Optimistul: „Sper 
că da!” 


4 februarie 
Uneori mă scol luni bine dispus, dar nu intru in 
panică, trece. 


6 februarie 
Citesc o carte despre antigravitaţie. Nu pot s-o las 
din mână. 


Doina Gecse Borgovan Asta-i ca-n bancul cu 
bumerangul: „Aruncă naibii porcăria aia! Arunc-o tu, 
na!” 

Jan Cornelius Eu bancul cu bumerangul l-am uitat, 
dar o să-mi revină. 


8 februarie 
E complicat să fii simplu şi simplu să fii complicat. 


10 februarie 
— Sun pentru că aţi publicat un anunţ de deces 
cu mine. 
— Da. Unde sunteţi acuma? 


15 februarie 

Ce mai e nou în Jermania? Nu de multa mers un tip 
la 26 de ani cu trenul la Aachen şi, după cum 
relatează mediile din întreaga ţară, s-a dus cândva la 
toaletă. Şi după ce şi-a văzut de treabă, a descoperit 
brusc că lipseşte hârtia igienică, citez din cotidianul 
naţional Die Welt. „Es gab kein Toilettenpapier” „Nu 
era hârtie de toaletă”, şocat omul a tras semnalul de 
alarmă, „er hat den Notruf ausgelost”, normal! Şi s-a 
oprit trenul şi a venit controlorul şi i-a adus omului un 
sul de hârtie igienică, ba nu! şi a venit controlorul, 
care a chemat poliţia, şi au venit doi poliţişti şi i-au 
adus omului două suluri de hârtie igienică, ba nu, fiind 
doi, i-au dat amendă dublă, căci trăsese alarma de 
două ori şi cu asta basta. Cu ce s-a şters în final 
amendatul nu se ştie nici până astăzi, probabil cu 
degetul, suntem In epoca digitală. 

Tot în Jermania, într-un hotel la Berlin, s-au introdus 
pe culoare mochete 3D, deci tridimensionale, pe care 
umbli foarte încet şi nu faci zgomot, pentru că prin 
rafinamentul designului mochetele creează iluzia că la 
fiecare pas apare o nouă groapă în ele; model sunt 
trotuarele din România. 


3 martie 
Azi e ziua scriitorilor, felicitări la toată lumea! 


Bogdan Suceava Mai ales celor care s-au scos de la 
pârnaie scriind. 


5 martie 
Azi a picat Facebook câteva ore. Se aşteaptă un 
baby boom în 9 luni. 


11 martie 
Oh my God Oscar! La decernarea premiilor, o 

prezentatoare a venit pe scenă învelită într-un fel de 
cearşaf verde, alta într-o plapumă roz. Evident, sunt în 
legătură cu cameristele. Cearşaf, pătură, cearşaf, de 
când tot spun: conspirația mondială a cearşafurilor. 

Cătălina Hrubaru Mă bucur că a luat Oscar pentru 

scenariu „Pe aripile cearşafului”, încă nu auzisem de 

filmul acesta! 


14 martie 
Azi e ziua lui Pi. La mulţi ani, Chuck Norris! El este 
unicul care ştie TT până la ultima cifră după virgulă şi 
chiar mal mult. 


16 martie 
Azi am tradus din savuroasa şi sarcastica Dorothy 
Parker: 


„îmi place să beau un martini, 
Cu două e mai mult ca destul. 
Cu trei sunt deja sub masă, 


Cu patru sub un mascul.”" 


* I like to have a martini, 
Two at the vejy most. 


After three Fm under the table, 
After four l'm under my host. 


Mariana Gorczyca Cum se schimbă vremurile! 
Dacă ar fi trimis sfioasa Veronica o poezie ca 
aceasta la Junimea (că nu aveau voie femeile să 
participe ca persoane fizice la şedinţele de cenaclu), 
alde Maiorescu, Pogor, Negruzzi... ar fi roşit. 


19 martie 
Algoritmii Facebook trebuie duşi la dezalcoolizare, 
beau de sting, 


21 martie 

Deci azi mă duc la Târgul de carte de la Leipzig, urc 
la Dusseldorf in tramvai, acolo, un automat nou, uriaş 
de bilete, un bilet costă 3,50 euro, bag 10 euro în 
automat, automatul îi respinge, bag 10 euro în 
automat, automatul îi respinge, vine zâmbind o 
doamnă foarte simpatică, nicht dort, unten! nu acolo, 
jos! zice, bag banii în orificiul de jos, automatul îi 
respinge, vine şi mai zâmbind o altă doamnă şi mai 
simpatică, verkehrt herum, invers, zice, bag banii 
invers, automatul îi respinge, ha ha, râd încântate cele 
două doamne, deci repet mişcările şi râdem şi mai 
încântați împreună, şi tot aşa ajunge tramvaiul la 
gară. îmi iau rămas-bun de la doamne, es war sehr 
schön mit Ihnen, a fost foarte frumos cu 
dumneavoastră, pe una o cheamă Jennifer, pe cealaltă 
Eva, acum sunt în trenul de Munchen, schimb la 
Frankfurt, cei 10 euro îi păstrez cu grijă, îmi iau cu ei 
alt bilet la întoarcere. 


Robert Şerban Numai d-astea câştigătoare în 


Jermania. 
Fă-ţi un cazino! 
Jan Cornelius Excelentă idee, te pun crupier. 


24 martie 

Gata, frumos la Târgul de carte, dar acum mă aflu 
în trenul spre Dusseldorf, vagonul 7, locul 116, acuşi 
ajung la Fulda. Imediat după Leipzig s-au apropiat 
două doamne de mine, una din stânga, una din 
dreapta, nu inventez, aveau şi ele tot vagonul 7, locul 
116. Le-am propus să şedem cu schimbul, jeder 3 
Minuten, fiecare câte 3 minute. La urmă, doamnele s- 
au aşezat totuşi pe rândul din dreapta, vagonul fiind 
gol în întregime. 


Ligia Brînzănescu Observ că mereu ai probleme cu 
doamnele. 

Jan Cornelius Da, chiar acum s-a aşezat una în 
spatele meu, vorbeşte tare de tot la telefon şi nu 
înţeleg ce spune, e în flamandă. 


26 martie 
Happy end: La sfârşit nu se întâlnesc şi îşi face 
fiecare un selfie. 


30 martie 
Am observat că nu se mai citesc decât texte până 
la 57 de semne, mă opre 


EPILOG 


Orice ai spune, jigneşti pe cineva, deci retrag 
totul. 


